Firumaaladheyshey, Episode 67\n"މަންމަ މިގޮތަށް ނިންމީ ވަރަށް ވިސްނާފައި.. ވަރަށް ގިނަދުވަހު ޔާދުއާއިވެސް ޚިޔާލު ބަދަލުކޮށްފައި"\nގައިސަރާއި ޔާދުއަށް ހައިރާންކަން ނުލިބުނަސް، އެހެންމީހުންގެ ބަސްހުއްޓުނު ވަގުތުކޮޅެކެވެ. ލިބުނު ހައިރާންކަމުގެ އިތުރުން އެލީގެ ދަތްދޮޅި ތިރިކޮށްލިއެވެ. މައިދައިތައާއިމެދު ކަންކަން ކުރެވުނު ގޮތް ހަނދާންނެތޭހައި ދުވަހެއް ނުވެއެވެ. އެކަންކަމަށް މަޢާފުދިނުން އެއްކިބައިގައި އޮއްވައި، ގައިސަރުގެ އޯގާތެރިކަމާއި ދީލަތިކަން ދުނިޔެއަށް މިސާލަކަށް ފުދެއެވެ.\n"އަހަރެން ޔާދުއަށް އެހީވަނީ އެއްވެސް އެދުމެއްގައެއްނޫން.. ދެން ޔާދުމަންމައަށް އަހަރެންގެ ހިތުގައި އޮންނަ ގަދަރަކީ، ކީއްވެ ކޮން ގޮތަކަށް އުފެދުނު އިޙްތުރާމަކާއި ގަދަރެއްކަން ބުނާކަށް ނޭގެ.. ޔާދުމަންމަ ފެންނައިރުވެސް ހީވަނީ އަމިއްލަ މަންމައެއްހެން.. ތިޔަވަރުގެ ހަދިޔާއެއް ގަބޫލުކުރާނީވެސް ކިހިނެއް.. އަމިއްލަ މައިންބަފައިންވެސް ކޮށްނުދޭވަރުގެ ބޮޑު ބޮޑު ހެޔޮކަމެއް ތިޔައީ.. އުމުރު ހުސްވިޔަސް ޝުކުރުވެރިވުން ނުނިމޭނެ.. ހިތްހެޔޮކަމާއެކު އަބަދުވެސް ތިގެއަށް ވަދެނިކުމެ ހެދެނިކޮށް ރަގަޅުވާނެ.. އަހަރުމެންނަށް، މާޔާ މަންމަގޭންވެސް އަދި އަހަރެންގެ ގޭންވެސް ޖާގަ ލިބޭނެ.. ޔާދު މަންމަގެ ގެއިން ޔާދު މެންނަށް ޚާއްސަކޮށްލަންވީނުން" ޝުކުރުން ފުރިގެންވީ ހާލުގައި އީތަން ވާހަކަދެއްކިއެވެ. ދިން ހަދިޔާ ބޮލާލައި ޖަހާން ބޭނުންވީކީ ނޫނެވެ. ނަމަވެސް މިފަދަ ޒަމާނެއްގައި އެފަދަ ހަދިޔާއެއް ދިނުމަކީ އަދައިގެ މީހަކު ކުރާނެވަރުގެ ކަމެއްވެސް ނޫނެވެ. ގަބޫލުކުރާންވެސް ފަސޭހަނޫނީއެވެ.\n"ދަރިފުޅާ.. މައިން ބަފައިންގެ ފަރާތުން ލިބޭ ހަދީޔާއަކީ އަނބުރާ، ރައްދުކުރާންޖެހޭ އެއްޗެއް ނޫން.. މި ނިންމުން ގަބޫލުނުކޮށްފިނަމަ، މަންމަ ވަރަށް ދެރަވާނެ.. ދިހަބުރީގެ އިމާރާތަކުން، ފަސް ފްލޯރ އާނީއަށް ލިބިފައި އެލީއަށް ވަކިން އަދި ޔާދުއަށް ވަކިން އެތަނުން ލާރި ލިބެންޏާ އެމީހުންނަށް ދިރިއުޅެން ދަތިނުވާވަރަށް ފައިސާ ލިބޭނެ.. އެގެއަކީ މާލޭގެ ނިސްބަތުން ބޮޑު ގެއެއް.. ކޮންމެ ފްލޯއަކުން މަދުވެގެން ފަންސަވީސްހާސް ނެގޭނެ.. ދަރިފުޅުމެން އުޅެން ނުދިޔައަސް، އެތަން ކުށްޔަށްދީގެން ލިބޭ އެއްޗަކުން ދިރިއުޅުން ފުއްދުންތެރިކުރެވޭނެކަން މަންމައަށް ޔަގީން.. މއ މަންޒިލް އަކީ މަންމައާއި ބައްޕަގެ ލޯބީގެ މަންޒިލް.. އެއީ ބާއްޖަވެރި އިމާރާތެއް.. އިންޝާﷲ އެއީ ތިޔަހުރިހައިކުދީންނަށްވެސް ހިތްހަމަޖެހުމާއި ތަނަވަސްކަން ގެނެސްދޭނެ މަންޒިލް! ހުރިހައި ކުދީންވެސް ނަމާދަށް ރައްކާތެރިވުން އެއީ މަންމަގެ އެދުމެއް" ގައިސަރު ވާހަކަދެއްކީ އީތަންގެ ބުރަކަށީގައި ފިރުމަމުންނެވެ. މަންމައަކު ދަރިންނަށް ވިސްނައިދޭނެ އެންމެ ލޯބިން، އެކުދިންނާއި ގައިސަރު ވާހަކަދެއްކިއެވެ. އެންމެފަހުން މާޔާވެސް އީތަންވެސް އެކަމަށް އެއްބަސްކުރުވިއެވެ.\n"އެކަމަކު އަހަރެންގެ ހިތައް އަރަނީ، އެންމެ އިންސާފު ގޮތްކަމަށްވެދާނެބާއޭ، އާނީއަށް މުޅި ގެ ހެދުމަކީ.. ބުނަން ނުކެރިފައިވެސް މާޔާ ހާމަކޮށްލިއެވެ. ބުނަން ބޭނުމީ ޔާދުއަށް އެހެން ކުއްޖަކުލިބޭ ދުވަހަކުން ދެންވާނީ ކިހިނެއްތޯއެވެ.\n"މީގެކުރިން މަންމައަށްވެސް އެނގިފައި ނެތް ކަންތައްތަކެއް މިކަމުގެތެރޭގައި އެނގުނީ.. ވަރަށް އުފާވި އެނގުނީމައި.. ދެން ހިތައްއެރީ ހަމަ އެންމެ ރަގަޅަށޭ މިކަން މިކުރެވުނީ..!" ގައިސަރުގެ އަޑު ބަދަލުވިއެވެ.\nކޮންމެވެސް ހިތާމައެއްގެ އަސަރު ސިކުނޑީގައިވެއެވެ. މޫނުމަތީގެ އުޖާލާކަން ކެނޑިއްޖެއެވެ. ޔާދުގެ ކައިރީގައި ހުރެފައި، ގައިސަރުޖެހިލީ އެލީއާއި ގާތަށެވެ. ކެއުން ކުރިއަށް ދިޔަޔަސް، އެންމެންގެ ސަމާލުކަން ހުއްޓުނީ ގައިސަރުގެ މޫނަށް އައި ބަދަލަށެވެ. ހުރިހައި އެއްޗެއް އެނގެން ބޭނުންވެއެވެ.\n"މީގެކުރިން ނޭގެ، މަންމަގެ މިދަރިފުޅު ދުވަހަކުވެސް ދެން ދަރިމައިނުވާނެކަމެއް.. އާންޔާ ވިހައިގެން ކުރިމަތިވި ކަންތައްތަކެއްގައި އެލީގެ ރަހިމު ނެގިކަމެއްވެސް މަންމައަކަށް ނޭގެ.. މިކަމުގެތެރޭގައި ޔާދުވެސް މަންމަގާތުގައި އެވާހަކަބުނީ.." ގައިސަރު ވަރަށް ހިތްވަރުކުރިއެވެ.\nފެންކަޅިވެފައިވިޔަސް ހިނިތުންވިއެވެ. އެލީއަށް ހިތްވަރުދިނުމަށެވެ. މާޔާއަށް ބަލައިލެވުނީ އެލީއާއި ދިމާއަށެވެ. އެވަރުގެ ކަމެއް ވެގެންދިޔައިރު ބުނެނުލީތީ އެތައް ޝަކުވާއެއް އެފެދުނެވެ.\n"އެހެންވެ، ބޭނުމެއްނޫން ދުވަހަކުވެސް އެލީއަށް ދެރައެއްގޮތެއްވާކަށް.. އާންޔާއަށް މަންމައާއި ބައްޕައެއްގެ މުހިއްމުކަން، މިމަންމައަށްވުރެންބޮޑަށް އެނގޭނެ އެހެންމީހަކު ނުހުންނާނެ.. އެހާލަތު އެލީއަށް މެދުވެރިވީ ޔާދުގެ އަންބެއްގެ ގޮތުގައި ވަނިކޮށް.. އެހެންވީމައި ދުވަހަކުވެސް އެލީ ދޫކކޮށްލުމަކީ ޔާދު ކޮށްގެންވާނެކަމެއްނޫން.. މަންމަ އުއްމީދުކުރަނީ މަންމަގެ މި ނިންމުމުގެ ސަބަބުން، އެލީގެ ސިކުނޑިއަށްވެސް ވަރަށް ބޮޑު ލުއެއް ލިބޭނެކަމަށް.. އަދި ޔާދު ނެތް ދުނިޔެއެއްގައިވެސް، ނުވަތަ އެލީ ނެތް ދުނިޔެއެއްގައިވެސް، ނުވަތަ މަންމައާއި އާންޔާ ނެތަސް، އެކަކަށްވެސް ގޮތް ހުސްވެ، މާޔޫސްވާން ނުޖެހޭނެކަމަށް މަންމަ އުއްމީދުކުރަން.. ގޭގެކުލިން ލިބޭ ފައިސާއިން ވަރަށް ރަގަޅަށް ދިރިއުޅުން އާރާސްތުކުރުމަކީ މަންމަ ބޭނުންވާގޮތް.. އެންމެ ދެކެންބޭނުމީ ވަރަށް އުފަލުގައި މަންމަގެ ދަރީން ފުދިގެން އުޅޭނެ ދުވަހެއް.. އީތަންއާއި މާޔާއަށް ލިބެން އޮތް މުދަލެއް ނުވަތަ ގޯއްޗަކާއިމެދުގައި މަންމަ އެއްޗެއް ބުނާކަށް ބޭނުމެއްނޫން.. މިގެއިން ލިބޭ ބައި ތިކުދިންވެސް ކުއްޔަށް ދީފައި ތިކުދިން ބޭނުންގެއަކު ދިރިއުޅެންވީ! އެކަމަކު މަންމަގެ މި ހުށަހެޅުން ގަބޫލުކުރާނެކަމަށް މަންމަ އުއްމީދުކުރަން.. ވަރަށް އުފާވާނެ ހުރިހައި ކުދިން ވަރަށް ތަނަވަސްކޮށް އުޅޭދުވަހެއް މަންމައަށް ފެނިއްޖެއްޔާ" ގައިސަރުގެ އޯގާތެރިކަމަށް އެއްޗެއްބުނެވޭނެ މީހަކު މޭޒުކައިރީގައި ނެތެވެ. ޝުކުރުން ހިތްތައް ފުރިއްޖެއެވެ. މައިދައިތައަށްޓަކައި އެލީގެ ހިތް ލޯބިން ފުރިއްޖެއެވެ.\n"ތެންކިޔު މަންމާ..!" އެލީގެ ލޮލުގެ އެސްފިޔަތައް ތެމިގެން ކަރުނަތައް ނުހިފެހެއްޓުނެވެ.\n"ވަރަށް އުފާވެއްޖެ އީތަންގެ މަންމައާއި ބައްދަލުވީމައި... އަހަރެން ބުނެފިން އެކުދިންކައިރީގައި، މަންމައަކީ ސަބަބެއްކަމަށް ބަލައިގެން އެކުދިންގެ ކައިވެނި ލަސްނުކުރާށޭ.. މިހާރު އަދި މަންމައަށް ހުރިހައި ކަމެއްވެސް ވަރަށް ފަސޭހަ.. އުނދަގޫވާ އެއްމެ ކަމެއްވެސް ނެތް.. އެކަނިވެރިވެސް ނުވޭ މިހާރަކު.. ދްރޫހީއަކީ ވަރަށް ހެޔޮ ކުއްޖެއް.. ކަމަކު ބުނެލާއިރަށް ކޮންމެ ވަގުތަކުވެސް އެކަމެއއް ކޮށްދޭނެ.. ގޭތެރޭގެ އެއްވެސް ކަމެއް އޭނާއަށް ނުޖައްސާއި، މާޔާ ކުރާނެ.." ގައިސަރުގެ ވާހަކަދެއްކުން ނުހަނު އޯގާތެރިއެވެ.\n"އަހަރުމެންގެ ނަސީބަކީ، އަހަރުމެންނަށް ﷲ މިންވަރުކޮށްދެއްވި ޞޯލިޙްދަރީން.. އެކުދިންގެ ޒިންމާދާރުކަމާއި އޯގާތެރިކަން.. އަހަރުމެން އެދުނަސް ނޭދުނަސް އަހަރުމެންގެ ބޭނުންތަކާއި ނުތަނަވަސްކަން އެކުދިންނަށް އެނގޭ.. އެހެންވީމައި އަހަރުމެން އަޅާނުލާށޭ ބުންޏަސް އެކުދިން އެއަޑެއް ނާހާނެ.." ދެމަންމައިންގެ ބައްދަލުވުން ވަރަށް ހިތްގައިމެވެ.\nދްރޫހީ އެއައީ ރާނިޔާއަށް ލުއި ކެއުމެއް ހިފައިގެންނެވެ. ކިތަންމެ ރަގަޅަށް ގެއިން ސައިބބޮއެގެން އަޔަސް، މާޔާ މަންމަގެ މެހެމާންދާރީއަށް ނޫނެކޭ ބުނަން، ރާނިޔާ ބޭނުމެއް ނޫނެވެ. ގެނައި ކާތަކެއްޗަށް އިންސާފުކުރީ ދްރޫހީއަށް ތަޢުރީފުކުރަމުންނެވެ.\n"މަންމާ..! ބުނެވޭނެ އެއްޗެއްވެސް ނެތް.. ބުނާނެ އެއްޗެއްވެސް ހިތަކަށް ނާދޭ.. އަހަރެންގެ ދުޢާއަކީ މަންމަ އަހަންނަށާއި އެލީއަށް ހިތްހެޔޮކޮށްދިނުން.. އެކަމަށް ޝައްކެއްވެސް ނުކުރަން.. އަހަރެންގެ ބަސް އަޑުއަހާ! އިންޝާﷲ ދުވަހަކުވެސް އެލީ ދޫކޮށްނުލާނަން.. އެލީގެ މަގާމަށް އެހެންމީހަކު ނުގެންނާނަން.. އާންޔާއަށް އަމާނާތްތެރިވާނަން.. މާޔާއާއި އީތަންއަކީ އަހަރެންގެ އާއިލާ.. އެލީގގެ މަންމައަށް އަބަދުވެސް އުފަންމަންމައަށް ދޭ ޤަދަރާއި އިޙްތިރާމާއި އޯގާތެރިކަން ދޭނަން.." ޔާދު ވާހަކަދެއްކީ ހުއްޓަހުއްޓައިގެންނެވެ.\n"މާގިނަ ވާހަކަ ދައްކާކަށް ނުވެސް އިނގޭ.. އެކަމަކު ޔާދު މަންމައަކީ، އަހަރުމެން އެންމެންނނަށްޓަކައި ﷲތަޢާލާ ފޮނުއްވި ބޮޑުވެގެންވާ ނިޢުމަތެއް.. މިޒަމާނުގައި ތިފަދަ މަންމައިން ގިނަކުރައްވާންދޭވެ.. މަންމަގެ އުއްމީދު ފަނޑުވިޔަނުދޭނަން.. ޝުކުރިއްޔާ!" އީތަންގެ ސީރިއަސް މޫޑް މަދުންނޫނީ ނުފެނެއެވެ.\nހަށިގަނޑުގެ ބޮޑުބައެއް ހާމައަށް އޮތްއިރުވެސް ސަވާނާ އެއިންނަނީ ދެފައިކޮޅަށް ޖަހައިގެންނެވެ. ހައްޔަރުކުރުމަށް އެތަނަށް ގެނެވޭ ބައެއް ކުއްވެރިންނާއި ސަވާނާ މައްލަވަކުރެއެވެ. ބައެއް މީހުންނަށް ފާޑުފާޑުގެ ވަނަމުންވެސް މުޚާތަބުކުރެއެވެ.\n"އޭ! ޗިއްޕޭ! މަށަށް ޕީސްއެއް ޕްރޮވައިޑްކޮށްދީބަލަ.. މަ ސިކުވެދާނެ.. މިހާރުވެސް މަ ބޭނުން! ކޮންއިރެއް މިހެން އަޒާބުދައްކާފައި މިތަނުގައި ތަޅުވަނީ.. ކައެމެން ބޭނުންވަރަކަށް މައެގެ ސަރވިސްލިބޭނެ.. ބަގްވެސް ހޯދައިދޭނަން.. މަށަށް ޕީސްއެއް ހޯދައިދީބަލަ.." ދުލުގައި ބާރެއް ނެތް މީހަކު ވާހަކަދައްކާގޮތަށް ސަވާނާ ވާހަކަދެއްކިއެވެ. ބައެއް އެއްޗެހިބުނެލަނީ ވަރަށް ސިއްރުންނެވެ. ކިތަންމެ ރީތި އިސްތަށިގަނޑެއް ގުދުރަތުން މިންވަރުކުރައްވާފައި އޮތަސް، އެއެކޭ ކިފުޅިގަނޑެކޭ މިހާރަކު ތަފާތެއް ނެތެވެ. ނޭފަތްމަތީގައި އަތްކާއްތާކާއްތާ، ނޭފަތް ރަތްވެއްޖެއެވެ. އެތައް އިރަކު ފެނުގައި އުޅެ، ހީކަރުވާފައިވާ މީހެކޭ ސަވާނާއެކޭ މިވަގުތު ތަފާތެއް ނެތެވެ. އޭނާ ތުރުތުރުވެސް އަޅާންފަށާއިފިއެވެ. ދެއަތުގައި ބިޑިއަޅާފައި އިނީތީ، އޭނާ ބޭނުންހައި ގޮތަކަށް ހަށިގަނޑު ގުޅަކޮށްނުލެވުނަސް، އެއިނީ ތަނަކަށް ބިއްޖެހިފައި އިންނަ ގޮތަށެވެ. މަސްތުގެބަލިކަމުގައި ސަވާނާގެ ހާލަތު ގޮސްފައިވާ މިންވަރެއް އޭނާގެ މައިންބަފައިންނަށް އަންދާޒާވެސް ނުކުރެވޭނެއެވެ.\nގަޑިއެއްހާއިރު ހެންވޭރު އީކުއަލްގައި ރާނިޔާ ހޭދަކުރިއިރު ވަރަށް ގިނަ ވާހަކަދެކެވި، ހައްވާފުޅާއި ރާނިޔާގެ ދެމެދުގައި އެކުވެރިކަމެއް އުފެދިއްޖެއެވެ. ދައްކަން އައި ވާހަކައިގެ ސުޚުރީ އަޅާލަންވެސް ނުކެރިފައި ރާނިޔާ އިނީ، އެކަމަށް ހައްވާފުޅު އިންކާރުކޮށްފާނެތީއެވެ. ނަމަވެސް މިވަގުތު ރާނިޔާގެ ޟަމީރު އެދެނީ އޭނާގެ މަޤުޞަދާއެކު ކުރިއަށް ދިއުމަށެވެ.\n"ވަރަށް ބޮޑުވާހަކައެއްދައްކަން އަސްލު މިއަދު މިއައީ.. ކުދިން ނޫޅޭނެ ވަގުތެއްގައި މިއައީވެސް މިއީ އަހަރުމެން ދެ މަންމައިންގެ ވާހަކައަކަށް ވާތީ.. އަހަރެންގެ ވަރަށް ބޮޑު ހުށަހެޅުމެއް އެބައޮތް، އެކަމާ މިއައީވެސް.. އުއްމިދުކުރަނީ މާޔާމަންމަ އަހަރެންގެ މި ހުށަހެޅުމަށް ދެކޮޅު ނުހެދުން.." ހައްވާފުޅުގެ މޫނަށް ބަލަންއިނދެ، އަތް ތިލައިގައި ފިރުމާލަމުން ރާނިޔާ ވާހަކަދެއްކިއެވެ. ކުޑައިރުކޮޅެއް ކުރީން، ހައްވާފުޅުގެ ކިބައިގައި ހުރި ހިނިތުންވުން ފަނޑުވެއްޖެއެވެ. ރާނިޔާ ބުނެފާނެ އެއްޗަކާއި މެދުގައި ފިކުރުބޮޑުވީއެވެ.\n"އަހަރެން ބޭނުންވަނީ ވީހައި އަވަހަކަށް އީތަންއާއި މާޔާގެ ކައިވެނިކުރެވި އެކުދިންގެ އަމިއްލަ ދިރިއުޅުމެއް އެކުދިންނަށް އުޅެވޭނެގޮތްވުން.. މިބުނަނީ އަހަރުމެން އެކުދިންގެ ދިރިއުޅުމުން ދުރައްދާ ވާހަކައެއް ނޫން.. ނުވަތަ އަހަރުމެން ދޫކޮށްލާފައި އެމީހުން، އެމީހުންގެ ކަންކަމައިގެން މަސްއޫލުވުމަށް ދޫކޮށްލާ ވާހަކައެއްވެސް ނޫން.. ކައިވެންޏަކީ އެގުޅުމެއްގެ ސަބަބުން، ދަރީންނަށް ވަރަށް ބޮޑެތި އިޚްތިޔާރުތަކަކާއި ނުހަނު ބޮޑު މިނިވަންކަމެއް، އަހަރުމެން މައިންބަފައިންގެ ކިބައިން ހޯދައިދޭންޖެހޭ ވަގުތެއް.. އެހެންނޫނީ ފެށުންވެސް ރަގަޅެއް ނުވާނެ.. ފެށުން ރަގަޅު ނުވެއްޖެ ދިރިއުޅުމެއް، ބާއްޖަވެރިވާނެކަމަށް އަހަރެންގެ ތަޖުރިބާގައި ފެނިފައެއް ނެތް.. އަހަރެންގެ ހުރީ ހަމަ އެންމެ ދަރިއެއް! މާޔާމަންމަގެ ދެކުދިން! މީހަކާއި އިނުމަށްފަހު އެކުދިން ދިރިއުޅޭނެ ތަނެއް ދެއްކުމަކީ އަހަރުމެން މައިންބަފައިންގެ ޒިންމާއެއް.. މާޔާ މަންމައަކީ އަބަދުވެސް ކޮންމެވެސް އެއްކުއްޖަކު ކައިރީގައި ހުރެގެން ހަޔާތުގެ ދުވަސްތައް ވެއަތުކުރާ ނަސީބުވެރި މަންމައެއް.. އަހަރެންގެ ހަޔާތުގައި ބޮޑެތި އުސްގަނޑުތަކާއި އަޑިގަނޑުތަކުގައި ވަރަށް ތަކުލީފު އުފުލާންޖެހުނު.. އެދުވަސްތައް ދަރީންގެ ހަޔާތުގައި ތަކުރާރުވާ މަންޒަރުދެކޭކަށް އަހަރެން ބޭނުމެއް ނޫން.." ރާނިޔާގެ އަނދިރި ދިރިއުޅުމުގެ ހަނދާންތަކުގެތެރެއަށް ގެނބިގެންދިޔަ ހިނދުކޮޅެކެވެ. ހައްވާފުޅުގެ ޝައުގުވެރިކަން ރާނިޔާގެ ލޮލަށް އަމާޒުކޮށްލާފައިވަނީ، ރާނިޔާގެ ކޮންމެ ލަފުޒެއް އަޑުއަހަން ބޭނުންވާތީއެވެ. ބުނަންއުޅޭ އެއްޗެއް އަދިވެސް ހައްވާފުޅަށް ނުވިސްނޭތީއެވެ.\n"ފެންފޮދެއްބޯލާ" ފެންތަށި ދައްކާލާފައި ހައްވާފުޅު ބުންޏެވެ.\n"އޭ ކައެމެންތެރެއިން ކޮޕަކަށް ޗިޕެއްޖެހޭނީ ކާކަށް؟ މަ ހުވާކުރަން މައެ ސަލާމަތްވާއިރަށް ކައެމެންނަށް ބަލްކްކޮށް ހޯދައިދޭނަން.. ބަދަލުގައި މަށަށް، މިވަގުތައް ޕީސްއެއް ހޯދައިދީ" މޫނުމައްޗަށް ހުރަސްއެޅިފައިހުރި އިސްތަށިތަކުގެތެރެއިން އެއް ލޮލުން ބަލައިލާފައި ސަވާނާ، ހިތްވަރުކުރީ އެތަނުން ނެރޭނެ ގޮތެއް ހެދޭތޯއެވެ. ފުލުހުންގެ ކިތަންމެ އޮފިސަރުންނެއް، އެތަނުގައި ހެލިފެލިވެ އުޅެނިކޮށް، ސަވާނާ ހަމަލާދިނީ އޭނާގެ ކުރިމަތީގައި އިން ފިރިހެން ސޮރަކަށެވެ. އެއީވވެސް މަސްތުގެ ހާލަތުގައި ހައްޔަރުކޮށްފައި އިން ކުއްޖެކެވެ. ދެމީހުންގެ ދެމެދުގައި ހަމަނުޖެހުން ހިނގަންފެށުމުން އެދެމެދަށް އޮފިސަރުންވަނެވެ. ބިޑިއަޅާފައި އޮތް އަތާއެކު ތަޅުންމަށްޗަށް ސަވާނާ ލޫދިގަތެވެ. އޭނާގެ ހަށިގަނޑު ތުރުތުރުއަޅަންފެށުމުން އިމަރަޖެންސީގައި ހަމައެވަގުތު ހޮސްޕިޓަލަށް ގެންދެވުނެވެ.\n"އަހަރެން މިއުޅެނީ އެދެކުދިންގެ ކައިވެންޏަށް މާޔާ އާނއެކޭ ނުބުނެގެން.. ވަކިން ބައްދަލުކޮށްފައި ވަރަށް ވާހަކަދައްކައިފިން.. އަހަރެންވެސް ހިތުގެ އަޑީން މާޔާގެ މަޖުބޫރު ގަބޫލުކުރަން.. އެކަމަކު މާޔާ މަންމާ ބުނަންތަ؟ އަހަރެންނާއި އަހަރެންގެ ފިރިމީހާގެ އިތުރުން އަހަރެންގެ ގޭގައި އެހެން ބަޔަކު ނުވަތަ އިތުރު މީހަކުވެސް އެކުދިންނަށް އުނދަގޫ ކުރާކަށް ނުހުންނާނެ.. ކުއްޔަށް ދީފައި އޮތްބައި އޮންނާނީ މުޅިންވަކީން.. އެމީހުން ވަދެނިކކުމެހަދާނީވެސް މުޅިން އެހެންދޮރަކުން.. އަހަރުމެންގެ ބަޔަކަށް އެމީހުންނަށްވެސް ނުވަދެވޭނެ.. އެހެންވީމައި އަހަރުމެންގެ ގެއަކީވެސް ރައްކާތެރި މާހައުލެއް.. އަހަރެންގެ ކައިރީގައިވެސް މާޔާ މަންމައަށް ހުރެވޭނެ.. އެއްވެސް ކަމަކަށް ހުރަހެއް ނޯންނާނެ.. އިސްމާލް އެންމެ އުފާވާނީ ހިނިތުންވެގެން ގޭތެރޭގައި އުޅެލާނެ އުމުރުން ދުވަސްވީ މީހަކު ހުރުން.. އަބަދުވެސް ބުނާނެ، ފުރިހަމަ ގެއެއްގައި މާމައަކާއި ކުޑަދަރިއަކު އުޅެންވާނެޔޭ.. އުފާވެރި ގެއަކަށް ވާނީ އޭރުންނޭ، ބުނާނެ! އަހަރުމެން ދެމީހުންނަކީވެސް އުމުރުން ދޮށީ ކެޓަގަރީގައި ހިމެނިފައި ނެތަނަސް، ހަމަ އުމުރުން ފަހަރަކު ދުވަހެއް މާޒީވާނެ ދެމީހުން ދޯ.." ރާނިޔާގެ ވާހަކަ މާދުރުދުރުން ގެންދާން ފެށުމުން ހައްވާފުޅަށް ފަސޭހައެއްނުވިއެވެ.\n"ތިޔަ ދައްކާ ހުރިހައި ވާހަކައަކަށް އަހަރެން ތާއީދު.. އެކަމަކު، ބުނަން ތިއުޅޭ އެއްޗެއް އަދި ހަމަ ނުވިސްނުނު" ހައްވާފުޅު ބުންޏެވެ.\n"ބުނަން މިއުޅެނީ، މާޔާ މަންމަގެ އޮޕަރޭޝަންގެ ހުރިހައި ޚަރަދަކާއި ހުރިހައި ޒިންމާއެއް އއަހަރުމެން ދެމަފިރިން އުފުލާނަމޭ، އެކަމާއި އެއްބަސްވެދޭށޭ" ވަރަށް ހިތްވަރުކޮށްފައި ވަރަށް ސާފުކޮށް ރާނިޔާ ބުނެލިއެވެ.\nމިވާހަކަވެސް ދެން މިނިމެނީދޯ ފުނަމާ🙂


ދިރާގުން ރެޑް ކްރެސެންޓަށް އެހީ ފޯރުކޮށްދެނީ\nދިރާގުން ރެޑް ކްރެސެންޓަށް އެހީ ފޯރުކޮށްދެނީ\nއިންސާނިއްޔަތަށްޓަކައި މަސައްކަތްކުރާ، ދިވެހި ރެޑް ކްރެސެންޓުގެ ކޯޕަރޭޓް މެމްބަރަޝިޕް އާ ކޮށް އެ ޖަމާއަތުން ދޭ ހިދުމަތްތަކަށް އެހީވާނެ ކަމަށް މުއާސަލާތީ ކުންފުނި ދިރާގުން ބުނެފި އެވެ.\nވޯލްޑް ހިއުމަނިޓޭރިއަން ޑޭ އަދި ދިވެހި ރެޑް ކްރެސެންޓަށް 10 އަހަރު ފުރުމުގެ ގޮތުން މިއަދު ދިރާގުގައި ކުރިއަށް ގެންދިޔަ ހަރަކާތުގައި ކޯޕަރޭޓް މެމްބަޝިޕް އެއްބަސްވުމުގައި ސޮއި ކޮށްފައި ވެއެވެ.\nމިއަދު ބޭއްވި ރަސްމިއްޔާތުގައިި ވާހަކަފުޅު ދައްކަވަމުން ދިރާގުގެ ސީއީއޯ އަދި މެނޭޖިން ޑައިރެކްޓަރު އިސްމާއިލް ރަޝީދު، ވިދާޅުވީ ދިވެހި ރެޑްކްރެސެންޓަށް އެހީތެރިވެ ދިނުމަކީ ދިރާގަށް ލިބޭ ވަރަށް ބޮޑު އުފަލެއް ކަމަށެވެ.\nރެޑް ކްރެސެންޓުގެ ސެކްރެޓަރީޖެނެރަލް އައިޝަތު ނޫރާ ވިދާޅުވީ، އާ މެމްބަޝިޕްގެ ސަބަބުން ރެޑް ކްރެސެންޓުން ރާއްޖޭގެ އެކި ކަންކޮޅުގައި ދަރުމަވެރިން ކުރާ މަސައްކަތްތަކަށް އިތުރު ފުރިހަމަކަމެއް ލިބޭނެ ކަމަށެވެ.\nދިވެހި ރެޑް ކްރެސެންޓުގެ މެމްބަޝިޕަކީ ކާރިސާތަކުގެ ވަގުތުގަ އާއި އާއްމު ހާލަތްތަކުގައި ރާއްޖޭގެ އެކިކަންކޮޅުތަކުގައި ތިބި ނާޒުކު ފަރާތްތަކަށް ދަރުމަވެރިން ފޯރުކޮށްދޭ ހިދުމަތްތަކަށް އެއްބާރުލުމާ އެހީތެރިކަން ދިނުމަށް ވިޔަފާރި ކުންފުނިތަކަށް ހުޅުވާލާފައިވާ ފުރުސަތެކެވެ. ދިރާގަކީ ދިވެހި ރެޑް ކްރެސެންޓުގެ އެެންމެ ފުރަތަމަ ކޯޕަރޭޓް މެމްބަރެވެ.


މަސްވެރިކަން – Maldivian Democratic Party\nމަސްވެރިކަމަކީ ރާއްޖޭގެ އުފެއްދުންތެރިކަމުގެ އެންމެ އަސާސީ މަސައްކަތަށްވާއިރު، ގުދުރަތީ މުއްސަނދިކަމަކީ ހާއްސަކޮށް މަސްވެރިކަމަކީ ފުޅާކުރެވޭނެ މިންވަރެއް އޮންނާނެ ސިނާއަތެއްކަން ދަނެގެން، ދެމެހެއްޓެނިވި ގޮތަކަށް މަސްވެރިކަން މެނޭޖްކުރުމަކީ މުހިއްމުކަމެއް\nއެމްޑީޕީގެ ސިޔާސަތަކީ ހަރުދަނާކޮށް ދެމެހެއްޓެނިވި ގޮތެއްގައި މަސްވެރިކަން ފުޅާކުރުމާ މަހުގެ އުފެއްދުންތައް އިތުރުކުރުމެވެ. މިކަން ކުރުމަށް އިތުރު މަސްވެރިކަން ދެނެގަނެ، ތައާރަފްކުރުމާ ޚާއްސަކޮށް މެރިކަލްޗަރ ތަރައްޤީކުރުމަކީ ލާޒިމް ކަންކަމުގައި އެމްޑީޕީން ދެކެއެވެ.\nމަހުގެ އުފެއްދުންތައް އިތުރުކޮށް، މަހުގެ އަގު މަތިކުރެވޭނެ ގޮތްތައް ހޯދާ ، ރާއްޖޭގައި ބާނާ މަސް ރޯމެޓީރިއަލްގެ ގޮތުގައި ބޭރުކުރު ކުރުމުގެ ބަދަލުގައި ރާއްޖޭގައި މަހުގެ ތަފާތު އެކި އުފެއްދުންތައް އުފައްދާ އެކްސްޕޯޓްކުރަން ބާރުއެޅުމަކީ މުހިއްމުކަމެކެވެ. މެރިކަލްޗަރ ކުރިއެރުވުމުގެ ގޮތުން އަމިއްލަ ވިޔަފާރިތަކުގެ ބައިވެރިވުން އިތުރުކޮށް، މިކަމަށް ބޭނުންވާ ފަންނީ އަދި މާލީ އެހީތެރިކަން ފޯރުކޮށްދިނުމަކީ އެމްޑީޕީން އަހައްމިއްޔަތު ދޭނެ ކަމެކެވެ. މަސްވެރިކަން މެނޭޖްކުރުމަށް ނިންމާ ނިންމުންތަކުގައި މަސްވެރިންގެ ޝާމިލުވުން އިތުރުކުރުމަށް މަސްވެރިންގެ ޖަމިއްޔާތައް އުފައްދާ ހިންގުމަށް ހިތްވަރުދިނުމަކީ އެމްޑީޕީގެ ވިސްނުމެކެވެ.


Yameen Aai Umar Hayyaru Kuran Govaalaifi – adduLIVE\nޔާމީން އާއި އުމަރު ހައްޔަރުކުރަން ގޮވާލައިފި\nJan 02, 2019, 15:38 ހަސަން ރަޝީދު\nރައީސް ޔާމީން އަދި އުމަރު\nކުރީގެ ރައީސް އަބްދުﷲ ޔާމީން އާއި ކުރީގެ ހޯމް މިނިސްޓަރު އުމަރު ނަސީރު ހައްޔަރުކުރަން، ކުރީގެ ނައިބު ރައީސް އަހުމަދު އަދީބުގެ އަނބިކަނބަލުން މަރިޔަމް ނަޝްވާ ގޮވާލައިފިއެވެ.\nނަޝްވާ މިކަމަށް ގޮވާލީ ފިނިފެންމާ ލޯންޗުގައި އެއްޗެއް ގޮވި ހާދިސާގައި، އެ ލޯންޗުގެ ތެރެއިން އަލިފާން ނުފެންނަ ވީޑިޔޯ އެއް ސަންގު ޓީވީން ރޭ އާއްމުކުރުމާ ގުޅިގެން ކުރި ޓްވީޓެއްގައެވެ.\nނަޝްވާ ވިދާޅުވި ގޮތުގައި އެ ހާދިސާއާ ގުޅިގެން އެ ލޯންޗުގެ ތެރެއިން އަލިފާން ފެންނަ ކަމަށް ބުނެ މީގެކުރިން އާއްމުކުރި ވީޑިޔޯ އަކީ އެޑިޓެއް ކަމަށެވެ. އަދި އެއީ ޔާމީން އުމަރު ނަސީރު ލައްވާ ކުރުވާފައިވާ ކަމަށްވެސް ނަޝްވާ ތުހުމަތު ކޮށްފައިވެއެވެ.\nޔާމީންގެ ޝިކާރައަކަށްވި އެހެން ސިޔާސީ ބޭފުޅުންގެ މައްސަލަތައް ރިވިއު ކުރެވުނު ގޮތަށް ލޯންޗުގެ ހާދިސާ ވެސް އަލުން ރިވިއުކުރަން ޖެހޭ ކަމަށްވެސް ނަޝްވާ ވިދާޅުވިއެވެ.\n"މި ޑްރާމާގެ ޝިކާރައަކަށްވި އެންމެންނަށް އިންސާފު ލިބެންޖެހޭ. ޔާމީން އާއި އުމަރު ހައްޔަރުކުރޭ" ނަޝްވާ ވިދާޅުވިއެވެ.\nRY Umaru lavaa kuri alifaan edit thahuqeegu kurumah @PoliceMv ah govaalan. RY ge shikaara’akah vi ehen siyaasee beyfulhunge massala review kurevunu gothah finifenma case review kureven jehey. Mi drama ge shikaara’akah vi enmenah insaafu ves liben jehey.\nRY aai Umaru hayyarukurey https://t.co/HqWXmBdnmu\n— Nash (@maryam_nashwa) January 1, 2019\nލޯންޗް ގޮއްވާލި ދުވަހު ނަގާފައިވާ ވީޑިޔޯގެ ރޯ ފޫޓޭޖް ކަމަށް ބުނާ ވީޑިޔޯއެއް ސަންގު ޓީވީން ރޭ އާއްމުކޮށްފައިވާއިރު، އެ ހާދިސާގެ ރޯ ފުޓޭޖު އެއްވެސް ބަޔަކަށް ނުލިބޭނެކަމަށް އުމަރު މިއަދު ވަނީ ވިދާޅުވެފައެވެ.\nއުމަރު ވިދާޅުވި ޝަރީއަތަށް ހުށަހެޅުމަށް ހޯދާފައި ހުންނަ ހެކި ތަކަކީ ފުލުހުންގެ ފޮރެންސިކް ލެބްގައި ރައްކާ ކުރެވިފައިވާ ތަކެތި ކަަމަށާއި އެތަކެތި ފުލުހުންނަށްވެސް އަދި ރައީސް އޮފީހަކަށްވެސް ނުލިބޭނެކަމަށެވެ. އަދި އެތަކެތި ލިބޭނީ ޗޭން އޮފް ކަސްޓަޑީ ފުރިހަމަކޮށްގެން ކަމަށާއި، އެކަމަށް ހާއްސަ އުސޫލުތަކެއް ހެދިފައިވާ ކަމަށްވެސް އޭނާ ވިދާޅުވިއެވެ.\nއުމަރު ވިދާޅުވީ ފިނިފެންމާ ލޯންޗުގައި އެއްްޗެއް ގޮވުމުގެ ސަބަބުން ދުން އެރިއިރު އެތަނުގައި އަލިފާން ހުރިކަމަށެވެ. އަދި އެކަން ދެނެގަނެވޭނީ ވީޑިއޯ ލަސްކޮށް ޕްލޭކޮށްގެން ކަމަށެވެ.


އެދުވަސްތައް އަނބުރާ ލިބޭނެ ނަމަ… – Esfiya – Dhivehi Vaahaka Site\nއެދުވަސްތައް އަނބުރާ ލިބޭނެ ނަމަ…\n- by Lam'aa - 68- July 30, 2020\nއަހަރެންނަކީ ދުވާލުދާ ހަތަރުދަމު އޮފީހުގައި ބުރަކޮށް މަސައްކަތް ކުރާ މުވައްޒަފެކެވެ. އަނބިދަރިންގެ ހާލު ބަލާލަން ގިނަފަހަރަށް އޮންނަނީ ވަގުތު ނުވެފައެވެ. އުމުރުން ފަންސަވީސް އަހަރު ވެފައި ވާއިރު އަހަރެންގެ ލޯބި ލޯބި އެއް އަހަރުގެ އަންހެން ދަރިއެއް ހުރެއެވެ. ދަރިފުޅަށް ވަގުތު ދޭން އަހަރެން ވަރަށް މަސައްކަތް ކުރަމެވެ. އެހެންނަމަވެސް ދުވަހުގެ ބިޒީ ޝެޑިއުލްގެ ސަބަބުން އެކަން އޮންނަނީ ނުވެފައެވެ. ކުރެވޭނެ ވަކި ކަމެއް އެބަ އޮތް ހެއްޔެވެ؟ އަބިދަރީންގެ ހާލު ނުބަލާ މިހެން އުޅެން ހަދައިގެން ކަންތައްތައް ގޯހުން ގޯހަށް ދާންފެށިއެވެ.\nމުހިންމު މަސައްކަތެއް ނިންމަން އިންދާ އަހަރެންގެ މަންމަ ގުޅިއެވެ. އަހަރެން މީ އެހެން ހުރިހާކަމަކަށްވުރެ އަހަރެންގެ މަންމަ އިސްކުރާމީހެކެވެ. ފޯނު ނެގުމާއި އެކު މަންމަ ދިން ހަބަރަކުން އަހަރެންގެ ހަޔާތް ހުއްޓުމަކަށް އައިކަހަލައެވެ. ޖަވާބުގައި ބުނާނެ ބަހެއް ކުރާނެ ކަމެއް ނޭނގިފައި ހުއްޓި ހުރެވުނެވެ. އަހަރެންނަށް ވާނުވާ އިގޭހާވީ ކުޑައިރުކޮޅެއްފަހުންނެވެ. ގައި ހުރި ބާރެއްލާފައި އޮފީޙުން ނުކުއްނަން ދުއްވައިގަނެވުނެވެ. އޮފީހުން ނިކުމެވުމާއި އެކު އަހަރެން މިސްރާބުޖެހީ އައިޖީއެމްއެޗް އަށް ދިޔުމަށެވެ. ދިޔަމަގުމަތީ ޓުރެފިކް ގައި ޖެހި ހޭދަވި މަދު ވަގުތުކޮޅުވެސް އަހަރެންނަށް ގަރުނެތްހާ ދިގުހެން ހީވެގެންދިޔައެވެ. އައިޖީއެމްއެޗް އަށް ވަދެވުމާއި އެކު އެމެޖެންސީ ރޫމް އާއި ދިމާލަށް އަހަރެން ދުއްވައިގަތީމެވެ. އެމެޖެންސީ ރޫމް ދޮރުމަތީ މަންމަ މާޔޫސީ މޫނަކާއި އެކު ހުއްޓި ހުރިތަން ފެނި އަހަރެންގެ ފިޔަވަޅުތައް މަޑުޖެހުނެވެ. ސިކުޑީގެ ކަނަކުން ރަތް ސިގްނަލް އަހަރެންނަށް ދޭޏްފެށިކަހަލައެވެ. ‘މަންމާ ރައި އަށް ކިހިނެއްވީ؟؟؟’ އަހަރެންގެ ލޯބިވާ އަންހެނުންގެ ހާލު އޮޅުންފިލުވަން އަވަސްވެގަނެވުނެވެ. ‘ ނޭނގެ ދަރިފުޅާ.. ދެންމެ ޑޮކްޓަރު ނުކުމެ ބުނި އަދިވެސް ހޭނާރައޭ.. ހޭ އެރީމައޯ ވަކިއެއްޗެއް ބުނަން އެނގޭނީ..’ މަންމައަށް ވެސް ވަނީ ރޮވިފައެވެ. ވާނީވެސް އެހެންތާއެވެ. ރައިޝާ އާއި އަހަރެން އިނދެގެން ގެޔަށް ގެނައިދުވަހުންފެށިގެން ރައިޝާ ވަނީ މަންމަގެ ހިތުން ހާއްސަ މަގާމެއް ހޯދާފައެވެ. އަމިއްލަ އަންހެންދަރިދެކެ ވާލޯބި އެމަންމަ ރައިޝާދެކެ ވެއެވެ. ރައިޝާ އަށް ވީގޮތް އޮޅުން ނުފިލާހާ ހިދަކު އަހަރެންނަށް ހަމަޖެހުމެއް ލިބޭނެހެނެއް ހިޔެއްނުވެއެވެ. ރައިޝާ ހޮސްޕިޓަލް އަށް ގެނެވުނީ މަންމައަށް އޭނަ ހޭނެތިފަ އޮއްވަ ފެނިގެންނެވެ.\nކުއްލިޔަކަށް އަހަރެންނަށް އަހަރެންގެ ދަރިފުޅުމަތިން ހަނދާންވިއެވެ. ‘މަންމާ އައިރާ ކޮބާ؟؟’ އައިރާ ނިދާފަ އޮތުމުން ބޮޑުދައިތަމެނާ ހަވާލުކުރިކަމަށް މަންމަ ބުނުމުން އަހަރެންނަށް ހަމަޖެހުމުގެ ނޭވައެއް ދޫކޮއްލެވުނެވެ. ‘ ޕޭޝިއެންޓް ގެ އެހީތެރިޔާ’ އެމެޖެންސީ ރޫމްގެ ދޮރުހުޅުވާލާފައި ނިކުއިން ޑޮކްޓަރު ގޮވާލި އަޑާއި އެކު އަހަރެންނަށް އެދިމާލަށް ދުއްވައިގަނެވުނެވެ. ޑޮކްޓަރުގެ އިޝާރާތާއި އެކު މަންމަ އެމެޖެންޗީ ރޫމް ކައިރީ ބެހެއްޓުމަށްފަހު ޑޮކްޓަރުގެ ފަހަތުން ހިނގައިގަތީމެވެ. ‘ޕޭޝިއެންޓުގެ ސިކުޑީގައި ޓިއުމަރެއް އިންކަން އެނގިލައްވާތޯ؟’ ޑޮކްޓަރުގެ ކޮޓަރިއަށް ވަދެ ހަމަޖެހިލުމަށްފަހު ޑޮކްޓަރު ކޮށްލި ސުވާލުން އަހަރެންގެ ހިތްފަޅައިގެން ދިޔަކަހަލައެވެ. އަވަސް އަވަހަށް ބޯހޫރާލެވުނެވެ. އަގައިން ބުނަން އަގަ ހުޅުވުނު ނަމަ ވެސް އަޑުނުނިކުތެވެ. ‘ މީ ހިތްވަރު ކުރަންވީ ވަގުތު. ވަރަށް ކެތްތެރިވާން ޖެހޭނެ…. ރައިޝާގެ ބޮލުގައި ޓިއުމަރެއް އެބައިން… މިހާރު ހުރި ސުޓޭޖުން ދިރިހުންނާނެ ކަމުގެ އުންމީދު ވަރަށް ކުޑަ. އޮޕަރޭޝަން ކުރެވިދާނެ އެކަމު ދިރިހުންނާނެ ކަމުގެ މާ ބޮޑު ޔަގީންކަމެއް ނުދެވޭނެ.. އެހާވެސް ކްރިޓިކަލް ހާލަތެއްގައި ރައިޝާ މިހާރު އެވަނީ… ‘ ޑޮކްޓަރުގެ ދުލުން ނުކުއިން ކޮންމެ ބަހެއް އަހަރެންނަށް އިވެމުން ދިޔައީ ހޮނު ގުގުރިއެއް ފަދައިންނެވެ. ދުނިޔެ ހުއްޓުންކަހަލައެވެ. ބޭރަށް ނުކުމެގެން މަންމަ ގާތަށް ލަސް ފިޔަވަޅުތަކެއްގައި ދިޔުމަށް ހިނގައިގައިން އިރު އަހަރެންގެ ކުރިމަތިން މާޒީ ފެންނަމުން ދިޔަކަހަލައެވެ. އެ ހުރިހާ އިރު ހިފަހައްޓައިގެން ހުރި ކަރުނަތަށް ހޯސްލާފައި އޭގެ މަގާމު ދޫކޮށް ފައިބަން ފެށިއެވެ. މަންމަ ގާތަށް ދެވުމާއި އެކު މަންމަގެ ގައިގައި އަހަރެންނަށް ބައްދާލެވުނެވެ. ‘ދަރިފުޅާ ކިހިނެއްވީ..؟ ކީކޭ ޑޮކްޓަރ ބުނީ.’……’ މަންމާ އަހަރެންގެ ރައި… މީ އަހަރެންގެ ފަރުވާ ކުޑަކަން ދޯ.. މަންމާ ރައި ބޮލުގަ ރިއްސާތީ ހާދަ އުޅެއޭ… ފަސް މަސް ވަރު ވެދާނެ… އަހަރެން ހީކުރީ އައިރާގެ ހަލަނިކަމުން ކަމަށް.. އަހަރެންނަށް އެކަން އެގޮތަށް ދޫކޮށް ނުލެވުންނަމަ….’ އިތުރަށް އަހަރެނަން ވާހަކަ އެއް ނުދެންކުނެވެ..’ ދަރިފުޅާ.. ކީކޭތަ ތިކިޔަނީ.. ނިކަން ހުއްޓާލާފަ މަންމަ އަށް ބުނެދީބަލަ.. ރައި އަށް ކިހިނެއްތަ ވީ.’ އަހަރެންގެ ގައިގާ ފިރުމަމުން މަންމަ އަހަރެންނާ ވާޙަކަ ދެއްކިއެވެ.. އަހަރެން ވަކި ބުނަން އޮތީ ކީކޭހެއްޔެވެ. ‘މަންމާ.. ރައި އެއުޅެނީ އަހަރެން ދޫކޮށް ދާން.. ރައި ގާތު ބުނެބަލަނުދާށޭ. އަހަރެން ދެން ރައި އަށް ވަގުތު ދޭނަމޭ… މަންމާ ރައި ބޮލުގަ ޓިއުމަރެއް އެބައިން.. ޑޮކްޓަރު ބުނީ އޮޕަރޭޝަން ކުރިޔަސް ސަލާމަތް ވާނެކަމުގެ މާ ބޮޑު ޔަގީންކަމެއް ނެތޭ.. މީ އަހަރެންގެ ކުއް ދޯ މަންމާ؟؟ މަންމާ.. މަންމަ ބުނީމަ ރައި އަޑު އަހާނެއޭ.. މަންމަ ބުނެބަލަ ރައި ކައިރީ އަހަރެން އެކަނި ކޮށްފަ ނުދާށޭ..’ ކުއްލިއަކަށް މަންމަގެ ފިރުމުންތައް ހުއްޓިގެން ދިޔައެވެ. އިވުނު ވާހަކަ ގަބޫލް ނުކުރެވުނީކަން އަހަރެންނަށް ވެސް އިނގެއެވެ. ހުދު އަހަރެންވެސް ހަގީގަތް ގަބޫލް ކުރާކަށްބޭނުމެއް ނޫނެވެ.\nއޭގެފަހުން ހަފްތާއެއް ފާއިތުވީއެވެ. ރައިޝާގެ ހާލަތަށް ކުޑަވެސް ކުރިއެރުމެއް ނުލިބެއެވެ. ރައިޝާގެ ހާލު ދުވަހެއްދުވަހެއް ދިޔައީ ދައްވަމުންނެވެ. އަހަރެންގެ ލޮލުން ކަރުނަ ނުހިކެއެވެ. މަންމަ ނެތުމުގެ ޝަކުވާ އައިރާ ކުރަމުން ދެއެވެ. ރައިޝާގެ ހާޅު އެ ކުޑަ ކުޑަ ދަރިފުޅަށް ވިސްނައިދޭނޭ ގޮތެއް އަހަރެންނަކަށް ނުވިސްނުނެވެ. މަންމަ އަންނާނެ އޭބުނެ ދަރިފުޅު މަސަލަސްކުރަމުން ދިޔައީމެވެ. އަބަދު މިހެންބުނެ ނިންމާނުލެވޭނެކަންވެސް އިނގެއެވެ. ކުޑަ ކުޑަ އައިރާއަށް އޭނަގެ މަންމަ މި ދުނިޔެއާ ވަކިވެއްޖެއްޔާ ވާނެގޮތް ވިސްނާ ވިސްނާ އަހަރެންގެ ބޯ ފަޅައިގެން ހިގައިދާނެހެން ހީވެއެވެ. ކުއްލިޔަކަށް ރައިޝާގެ ގަޔަށް ގުޅާފައިވި މެޝީންތަކުން އަޑު ކިޔަންފެށިއެވެ. ނަރުހުންނާއި ޑޮކްޓަރުންގެ ހަރަކާތްތަށް އަވަސްވެގެން ދިޔައެވެ. އެމީހުންގެ ހަރަކާތްތަކެކޭ އެއްފަދައިން އަހަރެންގެ ހިތުގެ ހިގުންވެސް އަވަސްވެގެން ދިޔައެވެ. އަހަރެންގެ ހިތެކޭ ފަހާ ފޮއްޓެއްގެ ދަތްގަނޑެކޭ ބުނުމަކުން ދޮގަކަށް ނުވާނެއެވެ.\nއަހަރެން އިންތިޒާރުކުރަމުން ދިޔައީ ޑޮކްޓަރ ނުކުންނާނެ އިރަކަށެވެ. ގަޑިއެއްހާއިރުފަހުން އަހަރެންނެ އިންތިޒާރަށް ނިމުމެއް އައެވެ. ޑޮކްޓަރާއި ދިމާލަށް ނަގަމުން ދިޔަ އަވަސް ފިޔަވަޅުތަށް ލަސްވެގެން ދިޔައީ އެ މޫނުމަތިން ފެނުނު މާޔޫސް ކަމުންނެވެ. ‘ ވީއާރ ސޮރީ.. އީ ކުޑުންޓް ސޭވް ޔުއަރ ވައިފް’ އަހަރެންގެ ނުދިޔެ ހުއްޓުން ކަހަލަ އެވެ. ރޯން ނޭނގިފައި ހުރިތަނަށް ތިރިވެވުނެވެ. ހަމަހޭވެރިކަމެއް ވީ ޑޮކްޓަރ ހިތްވަރު ކުރަންބުނެ އަހަރެންގެ ކޮޑުގައި ޖަހާލުމުންނެވެ. ނޫނެކޭ ބުނެ ރޮއެގަނެވެނުވެ.\nއަހަރެންގެ މުޅި ދިރިއުޅުން ކަމަށްވާ އަހަރެންގެ ލޯބި ދަރިފުޅުގެ ހައްގުގައި އަހަރެން ނެތް ހިތްވަރު ނެރުނީމެވެ. ރައިޝާގެ މަރަށް ފަސް ހަފްތާ ފުރުންފަހުން އަހަރެން ވަޒީފާއަށް ނުކުންނަށް ފެއްޓީމެވެ. ހުރިހާ ކަމެއްވެސް މަޑުމަޑުން ހަމަޔަކަށް އެޅެމުން ދިޔައެވެ. ކުރިން އަހަރެންގެ ގިނަވަގުތު މަސައްކަތަށް ހޭދަކުރިޔަސް މިއަދު އަހަރެންގެ ގިނަވަގުތު އަހަރެން ހޭދަ ކުރަނީ އަހަރެނާއި ރައިޝާގެ ލޯބީގައި އެޅި ހަމައެކަނި މޭވާކަމުގައިވި އަހަރެންގެ ދަރިފުޅާއި އެކުއެވެ.\nމާޒީއާއި އެކުވެގެން ދުވަސްތައް ދިޔަނަމަވެސް ކޮންމެ ރެއަކު އެތައްވަގުތެއް ރައިޝާގެ ހަދާނުގައި އަހަރެން ހޭދަކުރަމެވެ. މިއަދު އަހަރެނަށް އަހަރެންގެ އަމިއްލަ ނަފްސު ކުއްވެރި ކުރެވެއެވެ. އެދުހު ރައިޝާ ގާތު ވަގުތު ހޭދަކުރެވުނަނަމަ އަހަރެނަށް ރައިޝާ އަށް އަންނަމުން ދިޔަ ކޮންމެ ބަދަލެއް ފާހަގަ ކުރެވުނީހެވެ. މިއަދު ކިތަންމެ ނަމައިގަ ރިހަކައްކަން އުޅުނަސް އެއީ ވާނެކަމެއްނޫނެވެ. މިއަދު އަހަރެން ވިސްނަންވީ އައިރާ އާއި މެދުއެވެ. މާޒީގައި ވެވުނު އިހުމާޅު ދެން ތަކުރާރު ނުކުރުމަށް އަޒުމް ކަޑައެޅީމެވެ.\nބައްޕާ ކޮންހިޔާލެއްގަ؟؟؟؟ އަހަރެންނަށް ހަމަ ދުނިޔެއަށް އާދެވުނީ އައިރާ ގޮވާލުމުންނެވެ. ‘ދަރިފުޅު މަންމަ މަތިން ހަނދާންވީ.. އެނގޭތަ ދަރިފުޅުގެ މަންމަވެސް ކައިވެނިހެދުމުގަ ހުރީ ހަމަ ތިހެން.. ތިހާ ފުރިހަމަކަންމަތީ…’ އަހަރެންނަށް ހިޔާލީ ދުނިޔޭގައި ހުރެ އެހެން ބުނެވުނެވެ. ބުނެވުން އެތި އަހަރެނަން އިހުސާސްވީ އައިރާގެ މޫޏުގެ ކުލަ ފަޑުވުމުންނެވެ. ދަރިފުޅުގެ މި އެފާވެރި ރޭގައި ހިތާމަކުރާތަން ދެކެން އަހަރެން ބޭނުމެއްނޫނެވެ. އެހެންކަމުން ވާޙަކަ ބަދަލްކޮށް ދަރިފުޅު ހެއްވާލީމެވެ.\nނޯޓް: ހުރިހާ ކިޔުންތެރިންނަށް އަޟްޙާ ޢީދުގެ ހެޔޮއެދުމާއި ތަހުނިޔާ އަރިސްކުރަން… ތިޔަ ހުރިހާ ކިޔުންތެރިންނަށްވެސް ފާގަތި ދުވަސްތަކެއް މިންވަރު ކުރައްވާށި.. އާމީން! ❤\nI love to read and write stories. Both negative and positive comments are welcomed 🙂\nLam dhoonyyyaaaa….storyyy hama vvvvvvv salhi..maasha allahh😍😍😍🤗🤗🤗🤗😘😘😘😘😘😘😘😘😘😘😘..keep it up lam gandey..lookin forward for ur new stories..ly😘❤❤\nThank you gandeyyyyy….. Ly2❤❤😘\nVarah Varah Varah Varah reethi ❤🥀❤🥀\nMaa sha Allah 💞💞 keep it up darling ⚡\n❤🥀❤🥀❤ Love you lam puteee 🥀❤🥀\nThank you livy… Love you too, ❤\nVarah reethi maasha Allah… Iburaiy theri vaahaka eh👍😊🙂❤ keep it up\nThank you eekko❤☺\nI hate you stories dear👺👺👺it doesn’t haveaclimax or anything👺👺👺I think you write rubbish on stories darling lam’aa\nThank yoy arishda khan… I’ll try my best to improve my stories.. 😊\nHaadha handi koh comment thikuranyy “Arishfa khan”your comment is so negative 😢😢😢Lam’aa please don’t listen to her😣😣 I feel that you write amazing stories❤❤💛I know you are an amazing writter\nThank you xuherr.. Its ok negative comments huriyas.. It helps me to improve my stories.. 😊\nLam’aa Facebook,Viber,Instagram use kurantha??\nFacebook, Instagram use nukuran.. Bt viber use kuran..\nHeyy lamooo Viber number please😊😊😊😊\n[email protected] mi mail ah msg eh kollaa.. Public koh number bunan beynumeh noon..


October 02, 2017 8\nމިދިޔަ އަހަރުގެ އުރީދޫ ދިވެހި ޕްރިމިއާ ލީގުގައި އަލީ ސުޒޭންގެ ކޯޗުކަމުގައި ކުޅުނު މާޒިޔާ އިން ވަނީ އޭނާގެ ކޮއްކޮ މުހައްމަދު ނަޒީހުގެ އިރުޝާދުގެ ދަށުން ކުޅުނު ވިކްޓަރީގެ މައްޗަށް ކުރިހޯދައިފަ އެވެ. އެ މެޗަށް ފަހު ދެބެން ވެސް ވަނީ އެއީ ވަރަށް ޖަޒުބާތީ ކަންތައްތަކެއް ހިނގައިދިޔަ މެޗެއްކަން ފާހަގަކޮށްފަ އެވެ. އެސްޓީއޯ މާލޭ ލީގުގައި...\nފާއިތުވި ތިން އަހަރު އަލީ ސުޒޭންގެ އިރުޝާދުގެ ދަށުން މާޒިޔާ ވަނީ ގިނަ ކާމިޔާބީތަކެއް ހާސިލްކޮށްފަ އެވެ. މިދިޔަ ސީޒަނަށް ފަހު މާޒިޔާ ދޫކޮށް ސުޒޭން މިހާރު ހުރީ އޭނާގެ ރަސްމީ ކްލަބް ވިކްޓަރީގަ އެވެ. ވިކްޓަރީ އަށް އެނބުރި އައުމަށް ފަހު ސުޒޭނަށް އަދި މާ އެދެވޭ ނަތީޖާތަކެއް ނެރެވިފައިނުވެ އެވެ. މިއަދު ހަވީރު އޭނާ ކުރީގެ ކްލަބް މާޒިޔާއާ...\nމަޝްހޫރު ދެ ކޯޗުން ކަމަށްވާ އަލީ ސުޒޭނާއި އިހުސާން އަބްދުލްގަނީ (ސާންތީ) މެދުގައި ފުޓްބޯޅަ ދަނޑުގައި މާބޮޑު ކުރިމަތިލުންތަކެއް ފެނިގެންގޮސްފައެއް ނުވެ އެވެ. އެކަމަކު އެއީ ރާއްޖޭގެ އެންމެ ވާދަވެރި ދެ ކޯޗުންނެވެ. ފެށުނީއްސުރެ ކްލަބް ކޯޗެއްގެ ގޮތުގަައި ފެނިގެން ދިޔަ ސުޒޭނާއި މީގެ ކުރިން ގައުމީ ޓީމުގައި މަސައްކަތްކޮށް ފަހުން ކްލަބް...\nވިކްޓަރީ ސްޕޯޓްސް ކްލަބްގެ ކޯޗުކަމުން 2012 ވަނަ އަހަރު އަލީ ސުޒޭން ވަކިވިއިރު އޭނާގެ މޫނުމަތިން ފެނުނީ މާޔޫސްކަމެވެ. ސުޒޭން އެނބުރި އިއްޔެ ވިކްޓަރީގެ ކޯޗުކަމާ ހަވާލުވުމަށް ފަހު ބުނީ އެ ދުވަހު ވިކްޓަރީ ދޫކޮށްލުމަށް ފަހު ވެސް ހިތުގައި އޮތީ އެ ކްލަބަށް ހިދުމަތް ކޮށްދޭން ކޮންމެވެސް ދުވަހަކުން އައުމުގެ އުއްމީދު ކަމަށެވެ. ސުޒޭން ބުނީ...\nވިކްޓަރީ އަށް ޝާޒުގެ ވަރުގަދަ ބަހުގެ ހަމަލާތަކެއް!\nވިކްޓަރީ ސްޕޯޓްސް ކްލަބުގެ ކޯޗުކަމުން މުހައްމަދު ޝާޒްލީ ވަކިކޮށް އެ މަގާމަށް އަލީ ސުޒޭން ގެނައުމުން، ޝާޒްލީ މިއަދު ވަރަށް ބޮޑަށް ފާޑުކިޔައިފި އެވެ.\nކޯޗު ޒިންމާ ނަގައިފި، ކުޅުންތެރިން ވެސް ނަގަން ޖެހޭ\nސުޒޭނަށް މާޒިޔާގެ ހާއްސަ ޝުކުރެއް!\nތިން ސީޒަނަށް ފަހު މާޒިޔާގެ ކޯޗުކަމުން ރޭ ވަކިވި އަލީ ސުޒޭނުގެ އިސްތިއުފާ ގަބޫލުކޮށް އޭނާ އަށް ހާއްސަ ޝުކުރެއް މާޒިޔާ އިން އަދާކޮށްފި އެވެ.\nއެފްއޭއެމްގެ ރައީސްގެ މަގާމަށް ކުރިމަތިލައްވާފައިވާ އަހުމަދު ތޯރިގް (ޓޮމް) އަކީ ސިޔާސީ މީހެއް ކަމަށާއި އޭނާ ފަހަތަށް ޖެހިއްޖެ ނަމަ، ކުޅިވަރުގެ ތެރެއިން ސިޔާސީ މީހުން އެއްކައިރި ކުރާނެ ކަމަށް ބުނެ ބައްސާމް އަދީލް ޖަލީލްގެ ޓީމުން ދެއްކި ވާހަކަތަކަށް ޓޮމް އަށް ތާއީދުކުރާ މަޝްހޫރު ފުޓްބޯޅަ ކޯޗު އަލީ ސުޒޭން ރައްދު ދީފި އެވެ.


Covid-19 In Fuluhun Rakkaatherivaan Beynunva Minvarah Salaamathee Aalaithakeh Neh: Majilis - Vaguthu\nކޮވިޑް-19 އިން ފުލުުހުން ރައްކާތެރިވާން ބޭނުންވާ މިންވަރަށް ސަލާމަތީ އާލަތްތަކެއް ނެތް: މަޖިލިސް\nކޮވިޑް-19އިން އިން ފުލުުހުން ރައްކާތެރިވާން ބޭނުންވާ މިންވަރަށް ސަލާމަތީ އާލަތްތައް ނެތްކަމަށް މަޖިލީހުގެ ސަލާމަތީ ޚިދުމަތްތަކާއި ބެހޭ ކޮމިޓީއިން ހާމަކޮށްފިއެވެ.\nކޮވިޑް-19 އާ ގުޅިގެން ޤައުމީ ސަލާމަތަށް އިތުރު ނުރައްކަލެއް އޮތްތޯ ބެލުމަށާއި ޓޫރިޒަމް ސިނާއަތަށް ކޮށްފާނެ އަސަރު ދެނެގަތުމަށް ސަލާމަތީ ޚިދުމަތްތަބާހޭ ކޮމިޓީން ދިރާސާކޮށް ނިންމިގޮތުގެ ރިޕޯޓު ހުށަހަޅުއްވައި ދެއްވަމުން އެ ކޮމިޓީގެ މުގައްރިރު އަދި ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވަނީ ފުލުހުންގެ ޚިދުމަތްތަކާއި މެދު ފާހަގަކުރެވުނު ކަންކަން ފާހަގަކުރައްވާފައެވެ.\nއެގޮތުން ކޮމިޓީން ބެލި ބެލުމުން ކޮވިޑް-19 އިން ފުލުހުން ރައްކާތެރިވުމަށް ބޭނުންކުރާނެ އެކަށީގެންވާ ޢަދަދަށް "ޕްރޮޓެކްޓިވް އިކުއިޕްމަންޓް" އާއި ބޭނުންވާ ބައެއް ޢާލާތްތައް އެ ސަރވިސްގައި ނެތްކަން ފާހަގަކުރެވޭ ކަމަށް އަސްލަމް ވިދާޅުވިއެވެ.\nއަސްލަމް ވިދާޅުވީ ކޮވިޑް-19އާ ގުޅިގެން ރައްކާތެރިވުމުގެ ގޮތުން ޤައުމީ ލެވެލްގައި ހިންގަމުންދާ އޮޕަރޭޝަންގެ ތެރޭގައި ފުލުހުންގެ ގިނަ ބަޔަކު ޝާމިލްވަމުން އަންނާތީ، ކުށްކުރާ ފަރާތްތަކުން މި ޙާލަތުގައި ބޮޑެތި ކުށްތައް ހިންގުމަށް ރާވާ މަސައްކަތް ކުރުމަކީ މިފަދަ ކުށްތަކަކުން ޤައުމު ނުރައްކަލުގެ ތެރެއަށް ހުށަހެޅިގެން ހިނގައިދާނެ ކަމެއްގެ ގޮތުގައި މޯލްޑިވް ޕޮލިސް ސަރވިސްއަށް ފާހަގަކުރެވިފައިވާ ކަމަށެވެ.\n"ކޮވިޑް-19 ރޯގާ ގާއަށް ޙާއްޞަކޮށްފައިވާ މޯލްޑިވްސް ޕޮލިސް ސަރވިސްގެ ބައެއް ޓީމްތައް އެހެން މުވައްޒަފުންނާއެކު އެއް ބެރެކްސްގައި ދިރިއުޅެން ޖެހިފައިވާކަން. ސަލާމަތީ ޚިދުމަތްތަކުން ފޯރުކޮށްދޭންޖެހޭ އެކިއެކި ޚިދުމަތްތައް ފޯރުކޮށްދިނުމަށް އެކަށީގެންވާ ވަރަށް އެއްގަމު އުޅަނދާއި ކަނޑުގެ އުޅަނދު މޯލްޑިވްސް ޕޮލިސް ސަރވިސްގައި ނެތްކަން" އަސްލަމް ވިދާޅުވިއެވެ.\nއަދި މިދަނޑިވަޅުގައި ފުލުހުންގެ ފޯކަސް ކޮވިޑް-19އަށް ހުރުމާއި އެކު އެކި ކުށްތައް ކުރުމަށް މަސައްކަތް ކުރާކަން އެ ކޮމިޓީއިން ފާހަގަކުރައްވައެވެ.\nމިގޮތުން، ބައެއް ފަރާތްތަކުން ކަނޑުމަގުންނާއި ފުރުޞަތު ލިބޭ އެހެނިހެން ގޮތްތައް ބަލައިގެން ރާއްޖެއަށް ގިނަ ޢަދަދުތަކުން މަސްތުވާތަކެތި އެތެރެ ކުރުމަށް މަސައްކަތް ކުރާކަމަށާއި ޖަލުން ފިލުމަށާއި ޖަލުގައި ތިބެގެން ކުރާ ކުށްތައް ކުރުމަށް މަސައްކަތް ކުރާކަމަށް ފާހަގަކުރެވޭކަމަށް ވެސް އަސްލަމް ވިދާޅުވިއެވެ.\nކޮވިޑް-19 ގެ ނުރައްކާތެރިކަން ފެތުރިފައިވާ މިދަނޑިވަޅުގައި މާލޭގައި، ވަންނާނެ ގެދޮރު ނެތި ގިނަ ބަޔަކު އުޅޭއިރު، މަގުމަތީގައި އުޅުން މަނާ ގަޑިތަކުގައި ވަންނާނެ ނުވަތަ ވައްދާނެ ތަނެއް ނެތި ގިނަ ބަޔަކު މަގުމަތީގައި އުޅޭ ކަމަށާއި، އެގޮތުން، ބައެއް މީހުން ސަލާމް ޖެހުމުގައި މަގުމަތީގައި އުޅޭއިރު އޭގެތެރޭގައި ގަވާއިދާއި ޚިލާފަށްއުޅޭ ބިދޭސީންވެސް ހިމެނޭ ކަން އެ ރިޕޯޓްގައި ފާހަގަކުރައްވާފައިވެއެވެ.\nއަދި ރާއްޖޭގައި ގަވާއިދާ ޚިލާފަށް ގިނަ ޢަދަދަކަށް ބިދޭސީން އުޅޭއިރު މީގެތެރެއިން، ބައެއް މީހުން އެކަށީގެން ނުވާވަރުގެ ކުދިޖާގައާއި ކޮޓަރިތަކުގައި އުޅޭކަމަށާއި، މިތަންތަނުގައި ދިރިއުޅުމުގެ އަސާސީ ކަންކަން ފުރިހަމަކުރާނެ ޖާގަވެސް ނެތްކަމަށް އެ ރިޕޯޓްފައިވެއެވެ.\nބޮޑެތި މައްސަލަތަކާ ގުޅޭ މަސައްކަތްތައް މިހާރުވެސް ކުރިއެކޭ އެއްގޮތަށް ހިނގަމުންދާކަމަށާއި، މިގޮތުން، މަސްތުވާތަކެތި ދިވެހިރާއްޖޭއަށް ޓްރެފިކްކުރުން ހުއްޓުވަން ހިންގާ އޮޕަރޭޝަންތައް ކުރިއެކޭވެސް އެއްގޮތަށް މިހާރުވެސް ހިންގަމުންދާކަމަށް އެ ރިޕޯޓްގައި ވެއެވެ.\nގައިމު އެންމެ ނުރައްކާތެރި ހާލާތްތަކަށްވެސް ތައްޔާރޯ! މިވަރުވާއިރުވެސް ސްޕަމެޖޯރިޓީ ތި އޮންނަނީ ނިދާފައެއްނު!\nމެއި 19, 2020 13:58\nއެކިފާޑުފާޑުގެނަންކިޔާފަ ކީއްކުރަންތިބިހާ މިނިސްޓަރުންނެއްތޯ؟ ހުރިހާކަމެއްވެސްމަޖިލީހުންބަލާހިންގާގޮތަށް ހަދަންވީނޫންތޯ؟\nމެއި 19, 2020 14:46\nކާކުބާ ހުރިހާ ކަމެއް ފުދިގެން ވަޒީފާއަދާކުރަނީ އޭތިނެތީމަ މީތި ހަންމަތަ ނުކުރެވޭ ކިޔާފަ ދެއަތް އުރާލައިގެން މޮޅުކޮއްތު ކާލައިގެން ކަރަންޓީނުވެގެން ތިބެނީ. ދެން ޖަޒުބާތުގަ ވެރިކަން ވައްޓާން ނިކުންނަނީ. އެލެކުސް މިބައިގަނޑުގެ ކަންކަން ހައްލުވާނީ ފުލުހުން އުވާލުމުން ސިފައިން އެކަނި ތިބޭންވީ\nމެއި 19, 2020 15:03\nއާދޭސްކޮށްފަ ބުނަން އެއްރަށުން އަނެއްރަށަށް ދާ ފުލުހުން އެންމެންގެ ސަލށމަތަށް ޓަކައި ސާދަ ދުވަހުގެ ކަރަންޓީނު މުއްދަތު ހަމަކޮށްފަ ރަށުތެރެއަށް ނުކުންނަ ގޮތަށް ހަމަޖައްސަބަލަ. ފުލުހުންގެ ފަރާތުންވެސް ބަލި ފެތުރިދާނެ.


Hamalaa dhin meehunge thereygai anheneh, enmen ves thibee kiyavaigen: Minister | Mihaaru\nނިގަމްބޯގެ ސެބަސްޓިއަންސް ފައްޅި އަށް ހަމަލާ ދިން މީހާ ދަބަހެއް އަޅުވައިގެން ފައްޅި އަށް ވަންނަން ދަނީ. --ފޮޓޯ:އޭއެފްޕީ\nހަމަލާދިން މީހުންގެ ތެރޭގައި އަންހެނެއް، އެންމެން ވެސް ތިބީ ކިޔަވައިގެން: މިނިސްޓަރު\n24 އެޕްރީލް 2019 - 13:30 37 comments\nކޮލަމްބޯ (އެޕްރީލް 24) - މިދިޔަ އާދިއްތަ ދުވަހު ސްރީ ލަންކާގައި ޖާނުންފިދާވެގެން ބޮން ގޮއްވި މީހުންގެ ތެރޭގައި އަންހެނަކު ހިމެނޭ ކަމަށް ސްޓޭޓް މިނިސްޓަ އޮފް ޑިފެންސް ރުވާން ވިޖެވަރްދަނާ ވިދާޅުވެއްޖެ އެވެ.\nކޮލަމްބޯގައި ނޫސްވެރިންނާ ވާހަކަ ދައްކަވަމުން ވިޖެވަރްދަނާ ވިދާޅުވީ ސަލާމަތީ ފަރާތްތަކުން ގަބޫލް ކުރާ ގޮތުގައި ބޮމުގެ ހަމަލާ ދިން އެންމެންނަކީ ވެސް މަތީ ތައުލީމް ހާސިލްކޮށްފައިވާ މީހުން ކަމަށެވެ. އޭގެ ތެރޭން އެކަކު ވަނީ އިނގިރޭސި ވިލާތާއި އޮސްޓްރޭލިއާ އިން ތައުލީމް ހާސިލްކޮށްފައި ކަމަށް ވެސް ވިޖެވަރްދަނާ ވިދާޅުވި އެވެ.\nލަންކާގެ ސްޓޭޓް ޑިފެންސް މިނިސްޓަރު ރުވާން ވިޖެވަރްދަނާ ނޫސްވެރިންނާ މިއަދު ވާހަކަ ދައްކަވަނީ. --ފޮޓޯ:އޭއެފްޕީ\nއޭނާ ވިދާޅުވީ ޖާނުންފިދާވުމުގެ ހަމަލާ ދިނުމުގައި ނުވަ މީހުން ބައިވެރިވި ކަމަށެވެ. މީގެ ތެރޭން އަށް މީހުން މިހާރު ދެނެގަނެވިފައިވާ ކަމަށް ވެސް ވިދާޅުވި އެވެ. މިނިސްޓަރު ވިދާޅުވީ ޓެރަރިސްޓުން ބޭނުންކުރި ކަމަށް ބެލެވޭ ދެ ތަނެއް ހޯދިފައިވާ ކަމަށާ އަދި ބޮމުގެ ހަމަލާތަކާ ގުޅިގެން މިހާތަނަށް 60 އަށް ވުރެ ގިނަ މީހުން ހައްޔަރުކޮށްފައިވާ ކަމަށެވެ.\nލަންކާ ފުލުހުން ބުނެފައި ވަނީ ސިނަމަން ގްރޭންޑް އާއި ޝަންގްރިއްލާގައި ހަމަލާދީފައި ވަނީ ދެބެއިން ކަމަށެވެ. ބޮމުގެ ހަމަލާ ދިނީ އިސްލާމިކް ސްޓޭޓް (އައިއެސް) އިން ކަމަށް އެ ޖަމާއަތުން ވަނީ ބުނެފަ އެވެ. އަދި ހަމަލާ ދިން މީހުންގެ ފޮޓޯ އާއި ވީޑިއޯ ވަނީ އާއްމުކޮށްފަ އެވެ.\nލަންކާ ސަރުކާރުން ބުނެފައި ވަނީ ހަމަލާގެ ފަހަތުގައި ވަނީ އެ ގައުމުގައި އެހާ މަޝްހޫރު ނޫން ޖަމާއަތެއް ކަމަށްވާ ނޭޝަނަލް ތައުހީދު ޖަމާއަތް (އެންޓީޖޭ) ކަމަށެވެ.


ރުޤްޔާގެ އާޔަތްތައް | މައިތިރި\nއެސްފީނާއާއި ޙަސަދައިގެ އާޔަތްތައް\nއަޖްނާދު ޢަލީ 20 ޖެނުއަރީ 2015\nމިއީ އެސްފީނާއާއި ޙަސަދައިގެ އާޔަތްތަކެވެ. މިއީ ރުޤްޔާގެ ގޮތުގައި އެސްފީނާއާއި ޙަސަދައިގެ ސަބަބުންވާ އެންމެހާ ކަންކަމަށް ވަރަށް ފައިދާކުރަނިވި އާޔަތްތަކެކެވެ. މިގޮތުން އެސްފީނާ ޖެހިފައި ހުރިތޯ ދެނެގަތުމަށާއި، އެސްފީނާއާއި ޙަސަދައިގެ ސަބަބުން ދިމާވާ އެކި […]\nއަޖްނާދު ޢަލީ 13 އޯގަސްޓް 2013\nއެސްފީނާއަކީ ކޮބައިކަމާއި އެސްފީނާގެ ޙަޤީޤަތް މިވެބްސައިޓްގައިވާ އެސްފީނާއާއި ގުޅޭ ލިޔުންތަކުން ވިދާޅުވާށެވެ. މިފަހަރު މިޙިއްސާކޮށްލަނީ، އެސްފީނާ ޖެހުމުން، އެސްފީނާ ޖެހިފައިވާ މީހާ ކައިރީ ކިޔަވާނެ ރުޤްޔާއެކެވެ. އަދި އެސްފީނާ ޖެހިފައިވާ މީހާ، ނުވަތަ އެސްފީނާ […]\nއަޖްނާދު ޢަލީ 19 ޖޫން 2013\nމިއީ ޤުރުއާނުގައިވާ ޝިފާގެ ވާހަކަ ނަންގަނެވިފައިވާ އާޔަތްތަކެވެ. މީގެ އިތުރުން ސޫރަތުލް ފާތިޙާއަކީ ހުރިހާ ބައްޔަކަށް ޝިފާއެއް ކަމުގައި ކީރިތި ރަސޫލާ މުހައްމަދު ޞައްލަﷲ ޢަލައިހި ވސައްލަމަ ޙަދީޘްކުރައްވާފައި ވެއެވެ. ރުޤްޔާގައި ޝިފާގެ އާޔަތްތަކުގެ […]\nއަޖްނާދު ޢަލީ 16 ޖޫން 2013\nމިއީ ބުޠޫންގެ އާޔަތްތަކުގެ ގޮތުގައި ރުޤްޔާގެ އަހުލުވެރީންގެ މެދުގައި މަޝްހޫރު އާޔަތްތަކެކެވެ. ބަނޑުގެ އެކި އުނދަގޫތަކަށާއި، ސިޙުރު ކާންދީފައި ހުރިނަމަ އެކަމުގެ ފަރުވާއެއްގެ ގޮތުން މިއާޔަތްތައް ބޭނުންކުރެއެވެ. މިގޮތުން، ބަލިމީހާ އަމިއްލައަށް މިއާޔަތްތައް ކިޔެވުމާއި، […]


70 ކިލޯގެ ޑުރަގް މައްސަލަ: 13 މީހަކު ހައްޔަރުގައި – Haftha\nSun, 23 February, 2020, 2:49 am\n70 ކިލޯގެ ޑުރަގް މައްސަލަ: 13 މީހަކު ހައްޔަރުގައި\nކަނޑު ބޯޓަކުން ރާއްޖެއަށް އެތެރެ ކުރަން އުޅުނު 70 ކިލޯގެ ޑުރަގް މައްސަލައާއި ގުޅިގެން 13 މީހަކު ހައްޔަރުކޮށްފައިވާ ކަމަށް ފުލުހުން ބުނެފިއެވެ.\nމިދިޔަ ހޮނިހިރު ދުވަހުގެ ރޭ، ލަންކާ އާއި ރާއްޖޭގެ ކޯސްޓްގާޑާއި ފުލުހުން ގުޅިގެން ހިންގި އޮޕަރޭޝަނެއްގައި އަތުލައިގަތީ އީރާނުގެ ދިދަ ނަގާފައިވާ ބޯޓެކެވެ.\nބޯޓު ހިފެހެއްޓީ ހއ. ތުރާކުނުގެ ހުޅަނގު އުތުރުން ގާތްގަނޑަކަށް 172 މޭލު ބޭރުން، ރާއްޖޭގެ ހާއްސަ އިގްދިސޯދީ ކަނޑުގެ ސަރަހައްދުންނެވެ. މި މައްސަލާގައި ބޭރުގެ ބޯޓުން މަސްތުވާތަކެތި ނަގަންދިޔަ “ހެދޭކުރި-7” ނަމަކަށް ކިޔާ ރާއްޖޭގެ މަސް ދޯންޏެއް ވެސް ވަނީ ހިފަހައްޓައިފައެވެ.\nބޯޓުގައި ހަ މީހުން ތިބިއިރު ރާއްޖޭގެ މަސްދޯނީގައި ތިބީ ދެ ދިވެހިންނާއި ދެ ބިދޭސީން ކަމަށް ފުލުހުން ބުނެއެވެ.\nފުލުހުން މިރޭ ބުނީ، އެ މީހުންގެ އިތުރުން އެ ޑުރަގް ނެޓްވޯކާ ގުޅުންހުރި އިތުރު ތިން މީހަކު ރޭ ހައްޔަރުކޮށްފައިވާ ކަމަށެވެ. ނަމަވެސް އެއީ ދިވެހިން ކަމެއް އަދި އެމީހުން ހައްޔަރުކުރީ ކޮންތަނަކުން ކަމެއް ފުލުހުން ނުބުނެއެވެ.\nފުލުހުން ބުނިގޮތުގައި، އަތުލައިގެން ބޯޓުގައި ތިބި ހަ މީހުންނާއި ދިވެހި މަސްދޯނީގައި ތިބި ދެ ދިވެހިންނަށް ކްރިމިނަލް ކޯޓުން މިއަދު 15 ދުވަސް ޖަހާފައިވާ ކަމަށެވެ. މަސްދޯނީގައި ތިބި ދެ ބިދޭސީންނަށް ޖެހީ 10 ދުވަހެވެ.\nމީގެ އިތުރުން ނެޓްވޯކްގައި ހިމެނޭ ތިން މީހުންގެ ބަންދަށް ކްރިމިނަލް ކޯޓުން 15 ދުވަސް ޖަހާފައިވާ ކަމަށް ފުލުހުން މައުލޫމާތުދެއެވެ.\nފުލުހުން ބުނާގޮތުގައި، މި ޑުރަގް އޮޕަރޭޝަންގައި ބޯޓުން ފެނުނު ތިން ގޯންޏަކަށް އަޅާފައިހުރި 70 ޕެކެޓް މަސްތުވާތަކެތީގެ ބަރުދަން 70 ކިލޯއަށް އަރައެވެ. އަދި އެ ތަކެތީގެ މަގުމަތީ އަގު 59.2 މިލިއަން ރުފިޔާއަށް އަރާނެ ކަމަށް ފުލުހުން ބުނެއެވެ.


R. Atholhu Council ge Naibu Raees hovumah baahvaa haassa jalsaa Meedhoo ga baahvanee. ރ. އަތޮޅު ކައުންސިލްގެ ނައިބު ރައީސް ހޮވުމަށް ބާއްވާ ޖަލްސާ މީދޫގައި ބާއްވަނީ – Meedhoo Times R. Atholhu Council ge Naibu Raees hovumah baahvaa haassa jalsaa Meedhoo ga baahvanee.\nރ. އަތޮޅު ކައުންސިލްގެ ނައިބު ރައީސް ހޮވުމަށް ބާއްވާ ޖަލްސާ މީދޫގައި ބާއްވަނީ\nAugust 3, 2021 | އިބްރާހިމް ރަފްހާން\nރ. އަތޮޅު ކައުންސިލްގެ ނައިބު ރައީސް ހޮވުމަށް ބާއްވާ ކައުންސިލްގެ ބައްދަލުވުން ރ. މީދޫގައި ބާއްވާ ގޮތަށް ނިންމައިފިއެވެ.\nރ. އަތޮޅު ކައުންސިލްގެ މެމްބަރު އަދި މީދޫ ކައުންސިލްގެ ރައީސް ހަސަން ޝަރީފް މީދޫ ޓައިމްސްއަށް މަޢުލޫމާތު ދެއްވަމުން ވިދާޅުވީ، މި ބައްދަލުވުން ބޭއްވުމަށް އެޖެންޑާ ކުރެވިފައިވަނީ މި ހަފްތާގެ ބުރާސްފަތި ދުވަހު މެންދުރު 13:00 ގައި މީދޫ ޖަމްޢިއްޔަތުއް ޞަލާހުގެ ހޯލްގައި ކަމަށެވެ.\nމިއީ މިދައުރަށް އިންތިހާބުވި އަތޮޅު ކައުންސިލްގެ މެމްބަރުން އެކީގައި ބާއްވާ ފުރަތަމަ ބައްދަލުވުންކަން ފާހަގަކޮށްލެވެއެވެ. ރ. އަތޮޅުގެ ކޯވިޑް ހާލަތު ގޯސްވެފައިވާތީ ކައުންސިލްގެ ބައްދަލުވުންތައް ބާއްވަމުން ގެންދިޔައީ ވާޗުއަލްކޮށެވެ.\nކައުންސިލްގެ މި ބައްދަލުވުމަކީ އުނގޫފާރުން ބޭރުގައި ބާއްވާ މިފަދަ ފުރަތަމަ ބައްދަލުވުންކަންވެސް ފާހަގަކޮށްލެވެއެވެ.


BREAKING: Ungoofaaruge 18 ge eh monitoring ah laifi | Fainu Online\nއުނގޫފާރުގެ 18 ގެއެއް މޮނިޓަރިންއަށް ލައިފި\n20 މާރިޗު 2021, ހޮނިހިރު, 10:25\nއުނގޫފާރުގެ 18 ގެއެއް މޮނީޓަރިންގ އަށް ލައިފިއެވެ.\nމީގެ އިތުރުން އެރަށު ބޯޓެއްވެސް ވަނީ މޮނީޓަރިންގއަަށް ލާފައެވެ. އެރަށުގައި ކަރަންޓީންގައި ނެތް މީހަކު އިއްޔެ ޕޮޒިޓިވް ވުމާއި ގުޅިގެން އެޗް.ޕީ.އޭއިން އިއްޔެ ވަނީ އުނގޫފާރަށް އަރާފޭބުން މަނާކޮށްފައެވެ. އުނގޫފާރުން ޕޮޒިޓިވް ވެފައިވަނީ، އެރަށުގައި މާލެ ދަތުރުކުރާ ބޯޓުގެ އިސް މީހެއްގެއާއިލާ މީހެކެވެ.


Faseyha nuvaane, Brazil balikureveyne: Messi | Mihaaru\n29 ޖޫން 2019 - 07:39\nރިއޯ ޑި ޖަނޭރޯ، ބްރެޒިލް (ޖޫން 29) - ކޮޕާ އެމެރިކާގެ ސެމީ ފައިނަލުގައި، މުބާރާތް ބާއްވާ ގައުމު ބްރެޒިލާ ދެކޮޅަށް ކުޅޭ މެޗު ފަސޭހަނުވާނެ ކަމަށާއި އެކަމަކު އެ ޓީމު ބަލިކުރެވޭނެ ކަމުގެ އުއްމީދު އެބައޮތް ކަމަށް އާޖެންޓީނާގެ ކެޕްޓަން މެސީ ބުނެފި އެވެ.\nޕެނަލްޓީ ޖަހައިގެން ޕެރަގުއޭ ބަލިކޮށް ބްރެޒިލް މުބާރާތުގެ ސެމީން ފުރުސަތު ހޯދިއިރު، އާޖެންޓީނާ އިން ސެމީގެ ޖާގަ ކަށަވަރުކުރީ ރޭ ކުޅުނު ކުއާޓާ ފައިނަލު މެޗުގައި 2-0 އިން ވެނެޒުއޭލާ ބަލިކުުރުމަށް ފަހު އެވެ.\nކޮޕާ އެމެރިކާގައި އެންމެ ފަހުން އާޖެންޓީނާ އާއި ބްރެޒިލް ކުޅުނީ 2007 ވަނަ އަހަރުގެ ފައިނަލުގަ އެވެ. އެ ފަހަރު ބްރެޒިލް މޮޅުވީ 3-0 އިންނެވެ.\nރޭގެ މެޗަށް ފަހު މެސީ ބުނީ އަންގާރަ ދުވަހު ބްރެޒިލާ ދެކޮޅަށް ސެމީ އަށް ނުކުންނައިރު ފޭވަރިޓެއް ނޯންނާނެ ކަމަށެވެ.\n"އާޖެންޓީނާ އާއި ބްރެޒިލްގެ ތެރެއިން ފޭވަރިޓެއް ނަގަން އުނދަގޫވާނެ. އަދި މި ކޮޕާ އެމެރިކާގައި ވެސް ވަކި ޓީމެއް މޮޅުވާނެޔޭ ބުނަން އުނދަގޫވާނެ. އެއީ ކޮންމެ ޓީމަކަށް ކޮންމެ ޓީމެއް ވެސް ބަލިކުރެވޭނެ ފެންވަރު އެބަހުރި،" އުމުރުން 32 އަހަރުގެ މެސީ ބުންޏެވެ. "މިއީ ފަސޭހަވާނެ މެޗެއް ނޫން. އެކަމު ބްރެޒިލް ބަލިކުރެވޭނެ ކަމުގެ އުއްމީދު އެބައޮތް."\nމި ފަހަރުގެ މުބާރާތުގައި އާޖެންޓީނާ ކުޅުނު ފުރަތަމަ މެޗުން ކޮލަމްބިއާ އަތުން ބަލިވިއިރު، ދެ ވަނަ މެޗުން ވަނީ ޕެރަގުއޭއާ 1-1 އިން އެއްވަރުވެފަ އެވެ. އާޖެންޓީނާ އަށް ކުއާޓާގެ ޖާގަ ލިބުނީ ގްރޫޕްގެ ފަހު މެޗުން ގަތަރު އަތުން މޮޅުވުމުންނެވެ.\nމެސީ ބުނީ ޖެހިޖެހިގެން ދެ މެޗުން މޮޅުވެ އާޖެންޓީނާ އޮތީ ރަނގަޅު ފޯމެއްގައި ކަމަށެވެ. މި ފަހަރުގެ މުބާރާތުގައި މެސީ އަށް މިހާތަނަށް ޖެހުނީ އެންމެ ގޯލެކެވެ. އެއީ ޕެރަގުއޭއާ ދެކޮޅަށް ލިބުނު ޕެނަލްޓީ އަކުން ޖެހި ގޯލެވެ.\n"މިއީ އަހަންނަށް އެންމެ ރަނގަޅު ކުޅުމެއް ދެއްކޭ މުބާރާތެއް ނޫން. އެކަމަކު ސެމީ އަށް ދާއިރު މި ޓީމު މި އޮތީ ރަނގަޅު ފޯމެއްގައި. ޑިފެންސަށް ވިސްނާލިޔަސް މިދިޔަ ދެ މެޗުގައި އަހަރެމެން ރަނގަޅަށް ކުޅެފި،" މެސީ ބުންޏެވެ،\nކޮޕާ އެމެރިކާގެ ތަށި 1993 ވަނަ އަހަރު ކާމިޔާބުކުރި ފަހުން އާޖެންޓީނާ އަށް ބޮޑު މުބާރާތެއް ހޯދިފައެއް ނުވެ އެވެ. އެކަމުގެ ހުރިހާ ޕްރެޝަރެއް އޮތީ އެ ޓީމުގައި ހުރި ދުނިޔޭގެ އެންމެ މޮޅު އެއް ކުޅުންތެރިޔާ މެސީ އަށެވެ. އާޖެންޓީނާއާ އެކު ޖެހިޖެހިގެން ތިން ފައިނަލުން ބަލިވެފައިވާ މެސީ މިދިޔަ އަހަރުގެ ވޯލްޑް ކަޕަށް ފަހު ގައުމީ ޓީމުން ބްރޭކެއް ނެގި އެވެ. އޭނާ އަލުން ޓީމާ ގުޅުނީ މި ފަހަރުގެ މުބާރާތް ގާތްވެފައިވަނިކޮށެވެ.\nލިއޮނަލް މެސީ ބްރެޒިލް ގައުމީ ޓީމް އާޖެންޓީނާ ފުޓްބޯޅަ ޓީމް\n11 ކޮމެންޓް, 32 ރިއެކްޝަންސް\nއިރާދަ ކުރެއްވިއްޔާ މޮޅުވެވޭނެ\nއެވެންދޯ ތިވަރަށް ގޯލްތިޖަހަނީ ކެޕްޓަން\nޕިޗު ކަޑައީމަ ދޯ، މުސޮޅު ދުވާހެން ބޯޅަވެސް ދަނީ\nއިންޝާ ﷲ މެސީ މިކަން ވާނެ?\nބާރސާ ފޭނުން ކޫޓީނިއޯގެ ޓީމަށް ނޫނީ ސުއަރޭޒްގެ ޓީމަށް ސަޕޯރޓްކޮށްބަލަ ފިސާރި ކެރިގެން\nމެސީއަށް ދެވޭނެ ހިސާބަށްތިދެވުނީ... ދެން މަހަށް...\nއާއިޝަތު ރަދީފާގެ މަމް\nރޭ ކުޅުނު ކުޅުން ތަކުރާރުކޮށްފިނަމަ އާޖެންޓީނާ ބަލިވާނެ.އެކަމަކުވެސް މަގޭ ދަރި އައިޝް ވަރަށް އުފާވާނެ ބްރެޒިލް ބަލިވެއްޖެނަމަ.\nސާބަހޭ މެސީ. އެހެން ކުޅުންތެރިންގެ ހިޔަނީގަ ހުރެ މޮޅުވާންވާނެ މިފަހަރު.\nކޮބާ މައްސަލަޔަކީ. މިއޮށް ހުރިހާ އަހަރު އޭނަ ޓީމް ކެރީ ކުރީ. އެހެންވީމާ މިފަހަރު ޓީމުން އޭނަޔަށް އެހީތެރިވެދެނީ. މީގަ މުހިއްމީ މޮޅުވުން.\nއެހެން ދޯ މަމެން މިކިޔަނީ. އަހަރެމެން މިތިބީ އާރޖެންޓީނާއާއެކު. ހަގީގަތް ދޯ ބަލިވާނޭ ކިޔަނީ، އެހެންނު؟\nމެސީ އަދި އާޖެންޓީނާ އަކަށް ތިކަމެއް ނުވާނެ.... ޒުވާން އުމުރު ނުވިކަމެއް،،، ދެން މުސްކުޅި އުމުރުގައިވެސް ނުވާނެ... ތިބުނިވިއްޔަ ޖެހިޖެހިގެން ތިންފަހަރު ފައިނަލުން ބަލިވިވާހަކަ... ތަށި ރަހަދައްކާލާފަ ކޮންްމެ ފަހަރަކު މެސީ(ބަކަރި) ރޮއްވާތިލަނީ... އެހެން އެސޮރަށް ނުހަދަބަލަ... ހެޔޮނުވާނެ މިފަހަރު އެސޮރަށްތި ތަށި ނެގިޔަދީ... އަަހަރެންވެސް ބޭނުން އެސޮރު ކެރިއަރ ނިއްމާލާއިރު ޤައުމީ ތައްޓެއް އެސޮރަށް ލިބެން


ހީލާސް ގެ ”ހެނާ އާޓް“ މުބާރާތް ފެށިއްޖެ – MNUSU\nހީލާސް ގެ ”ހެނާ އާޓް“ މުބާރާތް ފެށިއްޖެ\nހީލާސްގެ މިއަހަރުގެ ފުރަތަމަ ފަންޑްރެއިސިންގް އިވެންޓެއްގެ ގޮތުން ”ހެނާ އާޓް“ މުބާރާތެއް ފެށިގެން ކުރިޔަށް އެބަ ދެއެވެ. ތިން ދުވަހަށް ދެމިގެންދާ މި މުބާރާތުގައި އެފް އެޗް އެސް އަދި ނާސިންގް ސްކޫލުގެ ގިނަ ދަރިވަރުން ބައިވެރި ވެފައި ވެއެވެ.\nހެނދުނު 10:00ން ހަވީރު 18:00އަށް މި މުބާރާތުގެ ބައިވެރިން ފެކަލްޓީ އޮފް ހެލްތު ސައިންސަސްގެ ގްރައުންޑް ފުލޯގައި ޤައުމީ ޔުނިވާސިޓީގެ އެންމެހާ ދަރިވަރުން އަދި ލެކްޗަރާރ އިންނަށް ކުރަހައިދެމުން ގެންދާނެއެވެ.\nމި މުބާރާތުގައި ބައިވެރިން ކުރަހައިދޭ ޑިސައިންތަކުގެ އަގުތަށް ފަށަނީ 5/- ރުފިޔާއިންނެވެ. ބައިވެރިންގެ ހުނަރުވެރި ކުރެހުންތައް #HEALERShenna2k18 ގައި އިންސްޓާގްރާމް އިން ފެނިގެންދާނެއެވެ.\nބައިވެރިން ހުށަހަޅާ ފޮޓޯ ތަކަށް ލައިކް ދިނުމަށް ބުދަ ދުވަހު ހުޅުވާލެވޭނެއެވެ. ބައިވެރިން ހުށަހަޅާ ފޮޓޯ ތަކަށް ލައިކް ލިބޭ މިންވަރަކުން ވަނަދެވޭނެ އެވެ. މި މުބާރާތުން ވަނަ ވަނަ އަށް ދާ ދަރިވަރުންނަށް އިނާމް ތަކެއް ދެވޭ ގޮތަށް ވަނީ ހަމަޖެހިފަ އެވެ.


95,000 meehun re-register kurumakee olhuvaalumeh: Maria\n95،000 މީހުން ރީރަޖިސްޓާ ކުރާނެ ކަމަށް ގަބޫލެއް ނުކުރަން: މާރިޔާ\nއިލެކްޝަންސްގެ ރީ ރަޖިސްޓާ ސެންޓަރުގައި މީހުން. -- އަވަސް ފޮޓޯ | އަހުމަދު ނާއިމް\nމިއަހަރުގެ ރިޔާސީ އިންތިހާބުގައި ވޯޓްލުމަށް 95،000 މީހުން ރީރަޖިސްޓާ ކުރަން ފޯމް ހުށަހެޅި ކަމަށް ބުނި ނަމަވެސް، އެއީ ބުއްދިއަށް ގަބޫލު ކުރެވޭ ވަރުގެ އަދަދެއް ނޫން ކަަމަށާއި، އެއީ އިލެކްޝަނުން ހައްދަވާ ގޯހެއް ކަމަށް އެމްޑީޕީގެ ރިޔާސީ އިންތިޙާބުގެ ތަރުޖަމާނު މާރިޔާ އަހުމަދު ދީދީ ވިދާޅުވެއްޖެ އެވެ.\nމައްޗަންގޮޅީ ދެކުނު ދާއިރާގެ ރައްޔިތުންގެ މަޖިލިހުގެ މެމްބަރުކަންވެސް ކުރައްވަމުން ގެންދަވާ މާރިޔާ މިއަދު ނޫސްވެރިންނާ ބައްދަލުކުރައްވާ ވިދާޅުވީ 2013 ވަނަ އަހަރުގެ ރިޔާސީ އިންތިހާބަށް ރީ ރަޖިސްޓްރީ ކުރަން ހުށަހަޅާފައިވަނީ، 68،000 ފޯމް ކަމަށެވެ. އަދި މިހާ ހިސާބަށް އައި އިރު، އިލެކްޝަނުން ދީފައިވާ ތަފާސް ހިސާބުތަކަށް ބަލާއިރު، އަލަށް ވޯޓު ލެވޭ ކުދިންގެ އަދަދު އުޅެނީ 10 އިންސައްތައިގައި ކަމަށެވެ. އެހެން ކަމުން އެއީ ގާތްގަނޑަކަށް 75،000 ފޯމް ކަމަށް މާރިޔާ ވިދާޅުވި އެވެ.\nއެހެން ކަމުން އިލެކްޝަންސް ކޮމިޝަނުން ނުވަދިހަ ފަސްހާސް މީހުން ރީ ރަޖިސްޓާ ކުރާނެ ކަމަށް ލަފާކުރެވޭ ކަމަށް ބުނުމަކީ ބުއްދިއަށް ގަބޫލު ކުރަން ދަތިކަމެއް ކަމަށާއި، ގުޅިފައިވާ ޕާޓީތަކުން ދެކެނީ އެއީ އިލެކްޝަންސް ކޮމިޝަނުން ހަދަމުންދާ ގޯހެއް ކަމަށާއި، އެކަމާއި ކަންބޮޑުވާ ކަމަށް މާރިޔާ ވަނީ ވިދާޅުވެފައެވެ.\nއަދި އިލެކްޝަންސް ކޮމިޝަނުން މިހާތަނަށް ސަރުކާރުގެ އޮފީސްތަކުން ހުށަހަޅާފައިވަނީ، ކިތަށް ފޯމް ކަމާއި، އެފޯމް ހިފައިގެންދިޔަ މުވައްޒަފެއްގެ މައުލޫމާތު ދިނުމަށް އެދޭ ކަމަށެވެ. އެގޮތަށް އެދެން ޖެހެނީ އެގޮތަށް ފޮނުވާފައިވާ ފޯމްތަށް އަދިވެސް ރަޖިސްޓްރީވެފައިނުވާ ކަމުގެ ޝަކުވާ ލިބެމުންދާތީ ކަމަށެވެ. މީގެ އިތުރުން މިހާރު އުފެދިފައިވާ ޝައްކާއި ވަހުމްތަށް ފިލުވަން އިލެކްޝަންސް ކޮމިޝަނުން ވަރަށް ސާފު މައުލޫމާތުތަކެއްވެސް ބޭނުންވާ ކަމަށް މާރިޔާ ވަނީ ވިދާޅުވެފައެވެ.\nމީގެ އިތުރުން ގުޅިފައިވާ ސީޔާސީ ޕާޓީތަކުގެ ވެރިކަމެއް ގާއިމްވެއްޖެ ނަމަ ސަރުކާރުގެ ބައެއް ވުޒާރާތަކާއި، ކުންފުނިތަށް އުވާލާ އެތަންތަނުގައި ވަޒީފާގައިތިި ފަރާތްތަކުގެ ވަޒީފާގެއްލުވާލާނެ ކަމަށްބުނެ ބައެއް އިދާރާތަކާއި ކުންފުނިތަކުގެ ވެރިން އޮޅުވާލަމުންދާކަމަށް މާރިޔާ ވަނީ ވިދާޅުވެފައެވެ. މާރިޔާ ވިދާޅުވީ އެއީ ބޮޑު އޮޅުވާލުމެއް ކަމަށާއި، ގުޅިފައިވާ ސިޔާސީ ޕާޓީތަކުގެ ވިސްނުމަކީ ވަޒީފާ އިތުރުކޮށް، ވަޒީފާތަކުގައި ދެމި ހުރެވޭނެކަން ކަށަވަރު ކޮށްދިނުން ކަމަށެވެ.\nއިލެކްޝަންސް ކޮމިޝަން ރިޔާސީ އިންތިހާބު 2018 މާރިޔާ އަހުމަދު ދީދީ\nނަތީޖާއަށް ބަދަލު ނާންނާނެ ކަމަށް ހޯމް މިނިސްޓަރު ވިދާޅުވި: މާރިޔާ\nއަދުރޭ ގޮވައިގެން އޭސީސީ، ޕޮލިސް އަދި އީސީއަށް އެމްޑީޕީން ދަނީ


Mi faharu kuvverivee CCTV aai magu baththi - vNews.mv\nމިފަހަރު ކުށްވެރިވީ ސީސީޓީވީއާއި މަގުބައްތި!\nއިބްރާހީމް ފައުޒާން Hulhumale | 10 December 2019, 14:48\nމިމަހު ހަތަރެއް ވީ އަންގާރަ ދުވަހު އދ.މާމިގިލި، ގާސިމް ހަސަން ވަރަށް ރަހުމްކުޑަ ހަމަލާތަކެއްގައި މަރާލުމަކީ ދިވެހި ރައްޔިތުންނަށް ސިހުން ގެނުވި ހިތާމަވެރި ހަބަރެކެވެ. ހުޅުމާލޭގައި މީހުން ނޫޅޭ ފަޅު ހިސާބަކަށް ގެންގޮސް ގާސިމް މަރާލުމާއެކު، އެ މަރާ ގުޅިގެން ތަފާތު އެކި ވާހަކަތައް ފެތުރެން ފެށިއެވެ. މިއީ މިވޭތިވެދިޔަ އަހަރެއްހާ ދުވަހުގެ ތެރޭގައި ރާއްޖޭގައި ހިނގި މިފަދަ އެންމެ ހިތާމަވެރި ހާދިސާއެވެ.\nވޭތިވެދިޔަ ހަތްއަހަރު ދުވަހުގެ ތެރޭގައި 32 މީހެއް މަރާލާފައިވީނަމަވެސް، މަރުގެ މިފަދަ ހާދިސާއެއް ނުހިނގާތާ ގިނަ ދުވަސްތަކެއް ވެގެންދިއުމަކީ މުޖްތަމައަށް ލިބުނު ވަރަށް ބޮޑު ހަމަޖެހުކެވެ. ނަމަވެސް އެ ހަމަޖެހުން ގެއްލި ގާސިމްގެ މަރާއެކު މުޖްތަމައުގައި ބިރުވެރިކަން ވަނީ އުފެދިފައެވެ.\nމިއީ ވަރަށް ބޮޑަށް ރާވައިގެން ބަޔަކު ހިންގާފައިވާ ޖަރީމާއެއް ކަމަށް ބައެއް ފަރާތްތަކުން ދެކެއެވެ. އެގޮތަށް ދެކޭ ސަބަބުތައް ގިނައެވެ. އެއްކަމަކީ ގާސިމްގެ ހަށިގަނޑު ފެނުނީ މީހުން އާންމުކޮށް ގޮސް ނޫޅޭ ފަޅު ހިސާބަކުން ކަމަށްވުމެވެ. އަނެއް ކަމަކީ އޭނާ މާލެއިން ހުޅުމާލެއަށް ދަތުރެއް ކުރުމުގެ ނަމުގައި ގެންދިއުމެވެ. މިހެންގޮސް އެތައް ވާހަކައެކެވެ. ގާސިމް މަރާލި ދުވަހުގެ ކުރީ ދުވަހުގެ ހަވީރު މާލޭގައި އޭނާގެ ޓެކްސީއާ ސައިކަލާ އެކްސިޑެންޓްވީ ކަމަށް ބުނެއެވެ. އެ ސައިކަލުގައި ތިބި ޒުވާނުން ގާސިމަށް އިންޒާރު ދިން ކަމަށްވެސް ވާހަކަ ދެކެވެއެވެ. ބޭފުޅަކު އަތުން ފައިސާތަކެއް ނަގާ ގާސިމް މަކަރު ހަދައިގެން އުޅޭތީ މީގެ ހަފްތާއެއްހާ ދުވަސްކުރިން އެބަޔަކު އިންޒާރުދިން ކަމަށްވެސް އަޑު ފެތުރިއެވެ.\nމިއީ ހުސް ވާހަކަތަކެވެ. ގާސިމްގެ މަރާ ގުޅިގެން އެރުވި އަޑުތަކެކެވެ. މިހުރިހާ ކަމަކަށްފަހު ދެން ދެކެވެންފެށީ މާ ހެއްވާ ވާހަކައެކެވެ. އެއީ ހުޅުމާލޭގައި ސީސީޓީވީ ކެމެރާއާއި މަގުބައްތިތައް މަދު ވާހަކައެވެ. އެރަށުގެ އަނދިރި ކަމުގެ ވާހަކައެވެ. އެއީވެސް ރަނގަޅު ކުރަންޖެހޭ ކަންކަމެވެ. އެކަން ކުރެވިއްޖެނަމަ ކުށްކުރުން މަދުކުރެވި، ކުށްކުރާ މީހުން ހޯދަންވެސް ފަސޭހަވާނެއެވެ. ނަމަވެސް ރަހުމްކުޑަ މިފަދަ ކޮންމެ މަރަކަށްފަހު ރަށުތެރޭގައި ހުންނަ ސީސީޓީވީ ކެމެރާއާއި މަގުބައްތިތަކުގެ ވާހަކަ ފަލަ ސުރުހީއަށް ގެނައުމުން ކަމަކުނުދެއެވެ. އެ ވާހަކަތަކުގެ އަޑުގަދަވެގެން ކުށްކުރުން އިތުރުވަނީ ސީސީޓީވީ ކެމެރާއާއި މަގުބައްތިތައް މަދުކަމުން ކަމަށް ހީވާ ފަހަރުވެސް އާދެއެވެ. ރަހުމްކުޑަ މިމަރުގެވެސް ހަގީގީ ގާތިލަކީ އެއީ ކަމަށް ބައެއް މީހުންނަށް ހީވާ ކަހަލައެވެ.\nއިންސާނުންގެ ވިސްނުމަކީ ވަރަށް ފާޑެއްގެ އެއްޗެކެވެ. އެކި މީހުންގެ ނަޒަރިއްޔާތު އެކި ކަންކަމުގައި ތަފާތެވެ. ބައެއް މީހުންނަކީ މީހަކު ހަމަ ދައްކާހާ ވާހަކައެއް ގަބޫލުކުރާ މީހުންނެވެ. އެމީހުންގެ ސިކުނޑީގެ ތަރާދުން އެއިންކަމެއް ކިރާލާ ވަޒަންކޮށްލުމެއް ނޯވެއެވެ. މިއީ ހަގީގީ އިންސާފުންގެ ހުންނަންވީ ސިފައެއް ނޫނެވެ. މިއަށްވުރެ ކޮންމެ މީހަކުވެސް ތަހުޒީބު ވާންޖެހެއެވެ. މިއާހިލާފަށް ބައެއް މީހުންނަކީ ކަމެއް ހިނގާދިއުމުން އެކަންކަމުގެ ފުނަށް ވާސިލްވެވޭތޯ މަސައްކަތްކުރާ މީހުންނެވެ. ކަމެއް ހިނގުމުން އެއީ ކޮން ސަބަބަކާއި ގުޅިގެން ހިނގާދިޔަ ކަމެއްތޯ އެމީހުން ވިސްނައެވެ. އަދި އޭގެ ފުނަށް ވާސިލްވެވެންދެން ގޮތެއް ކަނޑަނާޅާ ތިބެއެވެ. އަޑެއް އިވުމާއެކު ސީސީޓީވީއާއި މަގުބައްތިތައް ކުށްވެރިކޮށް އެމީހުން ނިންމައެއް ނުލައެވެ. އެމީހުން ބަލަނީ މުޖްތަމައުގައި ބިރުވެރިކަން އުފެދޭކަހަލަ އަމަލުތައް މީހުންގެ ފުށުން އާންމުވެގެން ދަނީ ކޮންސަބަބަކާ ހުރެތޯއެވެ.\nކުރިން ދެންނެވުނު ވާހަކައަށް ބާރުލިބޭ އެތައް ކަމެއް މިގައުމުގައި ހިނގާފައިވެއެވެ. ދެތިން މިސާލެއް ދެންތޯއެވެ. މިދިޔަ މާޗުމަހުގެ 10 ވަނަ ދުވަހު އެސްބީއައިއަށް ޖަމާކުރަން ގެންދިޔަ ބީއެމްއެޗް ޓްރޭޑާރޒްގެ 2.3 މިލިޔަންރުފިޔާގެ މައްސަލައާއި މޭމަހުގެ 29 ވަނަ ދުވަހު ހުޅުމާލޭގައި ދެ ސައިކަލެއްގައި އައި ހަތަރު މީހަކު 150.000 ރުފިޔާ ފޭރިގެން މައްސަލާގައި އެފަހަރު އެއް ބަޔަކަށް ގޯސްވީ އެމީހުންގެ ބޮލުގައި އޮތް ހެލްމެޓެވެ. ބުނެއެވެ. ހެލްމެޓް އަޅައިގެން ރަށުތެރޭގައި އުޅުންމަނާ ކޮށްފިނަމަ މިކަހަލަ ކަންކަން ނުހިނގާނެއެވެ. އަދިވެސް މަގުމަތީގައި ދުއްވާއިރު ހެލްމެޓް އަޅަން މަޖުބޫރު ކުރާށެވެ. މިއީ އަޅުގަނޑުމެންގެ ތެރެއިން މަދު ބައެއްގެ ނަމަވެސް ވިސްނުމެވެ. އަދި ނިމުނީއެއް ނޫނެވެ. މިއަށްވުރެ މާ އެހެންކަހަލަ ކަންކަންވެސް މިރާއްޖޭގައި ހިނގާގޮސް މާޒީގެ ސަފްހާތަކުގައި އެވަނީ ލިޔެވިފައެވެ. ރާއްޖޭގައި ހިނގާފަ ހުރި ބައެއް މަރުތަކުގައި އެމީހަކު ލައިގެންހުރި ގަމީސް ކުށްވެރިވެފައި އެބަހުއްޓެވެ. އިސްތަށިގަނޑު ނުވަތަ ދުއްވަމުންދިޔަ ސައިކަލް ގޯސްވެފައި އެބަހުއްޓެވެ. އެއީ ހައްތަހާވެސް އެފަދަ ރަހުމްކުޑަ އަމަލުތައް ހިނގަން މެދުވެރިވީ ސަބަބުތައް ކަމުގައި ބުނެފައިވެއެވެ. އެފަދަ ވާހަކަތައް ގައުމުގެ އިސް މަގާމުތަކުގައި ތިއްބެވި ބޭފުޅުންވެސް ދެއްކެވި އަޑު އެއްސެވީމު ނޫންތޯއެވެ. ދެން އާންމުންގެ ހާލަތު ހުންނާނީ ކިހިނެތް ހެއްޔެވެ.\nނަމަވެސް ވިސްނާލުން ކީއްތޯއެވެ. މުޖްތަމައުއަށް މިވަނީ ކީއްހެއްޔެވެ. ކުށްކުރުމަށް ހުއްޓުމެއް ނެތީ ކީއްވެ ހެއްޔެވެ. ރަހުމްކުޑަ އަނިޔާވެރި އަމަލުތައް އިންތިހާއަށް ގިނަވަނީ ކީއްވެ ހެއްޔެވެ. ހަގީގަތަކީ މުޖުތަމައުގައި ކުށްކުރުން ތަކުރާރުރާރުވެ އާންމު އަދި ބޮޑެތި ކުށްތައް ގިނަ ވެގެންދާ ހަގީގީ ސަބަބަކީ އެކުށައް ލިބެންޖެހޭ ހައްގު އަދަބު ނުލިބުމެވެ. ކުރެވޭ ހުކުމް ތަންފީޒު ނުކުރުމެވެ.\nއެންމެ ފަހުން ދިވެހިރާއްޖޭގައި މަރުގެ ހުކުމެއް ތަންފީޒު ކޮއްފައިވަނީ މީގެ 66 އަހަރު ކުރިންނެވެ. އެއީ އޭރުގެ ދައުލަތް ހިންގުމުގައި އިސްކޮށް ހުންނެވި އެންމެ އިސްވެރިޔާއަށް ސިހުރު ހަދާ އަވަހާރަ ކޮއްލަން އުޅުނުކަމުގެ ކުއް ސާބިތުވެގެންނެވެ. ނިލަންދޫ ޙަކީމްދީދީގެ ގަޔަށް ބަޑިޖަހައި މަރާލިއެވެ. ނަމަވެސް އޭގެ ފަހުންވެސް ބައެއް މީހުންގެ މައްޗަށް މަރުގެ ހުކުމް އިއްވާފައިވެއެވެ. ޝަރުއީ ހުރިހާ މަރުހަލާއެއް ނިމި މަރުގެ ހުކުމް ތަންފީޒު ކުރަންޖެހިފައިވާ ބަޔަކު ޖަލުތަކުގައި މިހާރުވެސް އެބަ ތިއްބެވެ. ނަމަވެސް ހުކުމް އޮތްތާ އޮތީއެވެ. މަރުގެ ހުކުމާ ހަމައިން ކޮންމެ ފަހަރަކުވެސް ނިމެނީއެވެ. ކޮންމެވެސް ސަބަބެއް އެކަމަށް މެދުވެރި ކުރެއެވެ. ބައެއް ފަހަރު ގާތިލުން ދޫވަނީ ތަހުގީގު މަރުހަލާއިންނެވެ. ތަހުގީގު މަރުހަލާއިން ސަލާމަތް ނުވެއްޖެނަމަ ޝަރީއަތުގެ މަރުހަލާއިންނެވެ. ކުރިން ހޯދި ހެކި ގެއްލޭ ފަހަރު އާދެއެވެ. ހޯދި ހެކި ސާބިތުކޮށް ނުދެވޭ ފަހަރުވެސް މަދެއް ނޫނެވެ. މިހުރިހާ ކަމެއް ގިރާކޮށް ޝަރީއަތުން މަރުގެ ހުކުމެއް ކޮއްފިނަމަ އެހުކުމެއް ތަންފީޒު ކުރެވޭނެ ގޮތެއްނެތެވެ. ވައްކަމެއް ނުވަތަ ފޭރުމެއްގެ ކުއް ސާބިތު ވެއްޖެނަމަ ހުކުމް ލުއިކޮށް ނުވަތަ ގާނޫނުން ހުސް ބާގަނޑެއް ހޯދައި މުޖުތަމައަށް އަލުން ނުކުމެވުމަކީ ކުށްތައް ތަކުރާރުވެ އާންމުވާ އަސްލު ސަބަބު ކަމަށް ގިނަބަޔަކު ދެކެއެވެ.\nގައުމުގެ މަސްލަހަތު ރައްކާތެރިކޮށް، އަމާންވެއްޓެއް ރައްޔިތުންނަށް ގާއިމު ކޮއްދިނުމަށް ގާނޫނުއަސާސީއިން މަތިކޮއްފައިވާ ފުލުހުންގެ އިދާރާއަށް ހުށައެޅޭ މިފަދަ މައްސަލަތަށް ދުވަހުން ދުވަހަށް ދަނީ އިތުރު ވަމުންނެވެ. ފާއިތުވި ފަސްއަހަރު އެކަނިވެސް 22 މީހުންގެ ވަނީ ރަހުމްކުޑަ ހަމަލާތަކުގައި މަރާލާފައެވެ. އެކި އުމުރުގެ އެކި މީހުންނެވެ. ތަފާތު މައްސަލަތަކުގައި ތަފާތު ގޮތްގޮތަށެވެ. މި ކުޑަކުޑަ ރާއްޖެއަށް ބަލާލާއިރު އެއީ ނިސްބަތުން ކިހާ ބޮޑު އަދަދެއް ހެއްޔެވެ. ގާސިމްގެ މަރުގެ ފަހަތުގައިވަނީ ހުޅުމާލޭގެ އަނދިރިކަމެއް ނޫނެވެ. ސީސީކެމެރާތައްވެސް މަދުވުމެއް ނޫނެވެ. ބިރެއްނެތި ރޯމާދުވާލު މީހުން މަރަނީ ގާތިލުންނަށް އެ މިނިވަންކަން ކޮންމެސް ސިފައެއްގައި އޮތީމައެވެ. މުޅި ގައުމުގައި މަގުބައްތި ހަރުކޮށް، ވަށައިގެން ސީސީޓީވީ ކެމެރާ ހަރުކޮށް ރަށުތެރޭގައި ރައްޔިތުން ހެލްމެޓް އެޅުން މަނާކޮށްގެން މާރާމާރީތައް ހުއްޓުވޭނެ ކަމަށް ބަޔަކަށް ހީވާނަމަ އެއީ ކުށްހީއެކެވެ. މޮޔަ ހިޔާލެކެވެ. ހަގީގަތަށް ފުރަގަސްދީ ފާރަށް މޫނުލައިގެން ހުރެ ތިމާއަށް ފެންނަ ވާހަކައެއް ދެއްކިނަމަވެސް މިކަމަކަށް ހައްލެއް ނެތެވެ. ހައްލަކީ ގާނޫނު ފުރިހަމައަށް ތަންފީޒު ކުރުމެވެ. ކުށްތަކަށް ހައްގު އަދަބު ދިނުމެވެ. އޭރުން މުޖްތަމައުގެ ކޮންމެ ނަފްސެއް ރަނގަޅުވީއެވެ. މުޅި މުޖްތަމައު އެކަތިފަހަރުން އަމާންވެ އިސްލާހުވީއެވެ.\nވަރަށް މޮޅު އާރޓިކަލް އެެއް.\nމޮޅު ލިއުމެއް. ތިއީ ހަމަ ހާލަތު. ޙުކުމް ތަންފީޒުކުރަންވީ.


Rafa aai Dheema final ah! Ranaai rihi ves kashavaruvejje! | Mihaaru\nރަފާ (ކ) އާއި ދީމާ ޑަބަލްސް މެޗަށް ފަހު އުފާފާޅުކުރަނީ. --އެމްއޯސީ ފޮޓޯ: އިސްމާއިލް ތޯރިގް\n27 ޖުލައި 2019 - 16:35 23 comments\nއިންޑިއަން އޯޝަން އައިލެންޑް ގޭމްސްގެ ޓޭބަލް ޓެނިހުގެ ވިމެންސް ސިންގަލްސް ފައިނަލުން ރާއްޖޭގެ ފާތިމަތު ދީމާ އަލީ އާއި އައިޝަތު ރަފާ ނާޒިމް ޖާގަ ހޯދުމާ އެކު އެ އިވެންޓުން ރާއްޖެ އަށް ރަން މެޑެއްޔާއި ރިހި މެޑަލް ވެސް ކަށަވަރުވެއްޖެ އެވެ.\nއެއާ އެކު ރާއްޖޭން މި ގޭމްސްގައި ހޯދަން ކަނޑައެޅި 15 މެޑަލުގެ އަމާޒަށް މިވަނީ ވާސިލްވެފަ އެވެ. ރާއްޖެ އަށް ޖުމްލަ ހަތަރު ރަން މެޑަލް ލިބޭއިރު އޭގެ ތެރެއިން ތިން ރަން މެޑަލް ހޯދައިދިނީ ޓޭބަލް ޓެނިހުންނެވެ. އެއީ މިއަދުގެ ރަން މެޑެއްޔާއި ދީމާ އާއި ރަފާ ހޯދައިދިން ވިމެންސް ޑަބަލްސް ރަން މެޑެއްޔާއި އެ ދެ ކުޅުންތެރިންނާއި މުއީނާ މުހައްމަދު އަދި ފާތިމަތު ޖުމާލާ ނިމާލް ހިމެނިގެން އަންހެން ޓީމުން ހޯދި ވިމެންސް ޓީމު ރަން މެޑެއްޔެވެ. ރާއްޖެ އަށް ދެން ލިބުނު ރަން މެޑަލް ހޯދައިދިނީ ބެޑްމިންޓަން ވިމެންސް ސިންގަލްސް ބައިން އައިމިނަތު ނަބީހާ އަބްދުއްރައްޒާގެވެ.\nރަފާ (ވ) އާއި ދީމާ މިއަދު އުފާފާޅުކުރަނީ. --އެމްއޯސީ ފޮޓޯ: މުހައްމަދު ޝަރުހާން ވަހީދު\nމިއަދުގެ ކާމިޔާބީއާ އެކު ޓޭބަލް ޓެނިސް މިވަނީ ދިވެހި ކުޅިވަރުގައި މުޅިން އައު ހަރުފަތަކަށް އަރައިފަ އެވެ. ބައިނަލްއަގްވާމީ ގޭމްސްއެއްގައި، ރާއްޖޭގެ އިންޑިވިޖުއަލް ކުޅިވަރަކުން އެއް އިވެންޓަކުން ރަން މެޑެއްޔާއި އަދި ރިހި މެޑަލް ހޯދި ހަމައެކަނި ކުޅިވަރަށްވެ ބުދަ ދުވަހު ގާއިމްކުރި ރެކޯޑަށް މިއަދު މިވަނީ ބޮޅެއް އިތުރުކޮށްފަ އެވެ.\nރަފާ ފައިނަލުން ޖާގަ ހޯދީ މޮރިޝަސްގެ ޖަލިމް ނަންޑެޝްވާރީއާ ވާދަކޮށް ހަތް ސެޓަށް ގޮސް 4-3 ސެޓުން މޮޅުވެގެންނެވެ. ރަފާ ވަނީ ފުރަތަމަ ދެ ސެޓު 11-6 އަދި 11-3 އިން ކާމިޔާބުކޮށްފަ އެވެ. އެކަމަކު ޖަލިމް ވަނީ އަނެއް ދެ ސެޓު 7-11 އަދި 7-11 އިން ކާމިޔާބުކޮށް ނަތީޖާ ހަމަހަމަކޮށްފަ އެވެ. އަދި ފަސް ވަނަ ސެޓު 6-11 އިން ކާމިޔާބުކޮށް ލީޑު ވެސް ނެގި އެވެ. އޭނާ އަށް ހަ ވަނަ ސެޓު ކާމިޔާބުކޮށް މެޗުން މޮޅުވާން ފުރުސަތު ލިބުނު ނަމަވެސް ރަފާ ވަނީ 11-6 އިން މި ސެޓު ކާމިޔާބުކޮށް ނަތީޖާ ހަމަހަމަކޮށްފަ އެވެ. އެހިސާބުން ގަދަ ހިފުމަކަށް ދާން ޖެހުނެވެ. އެ ސެޓު ވަރަށް ވާދަވެރިކޮށް ގޮސް، ރަފާ 12-10 އިން ސެޓު ކާމިޔާބުކޮށް ފައިނަލުގެ ޖާގަ ކަށަވަރުކުރި އެވެ.\nޓީޓީން ފައިނަލަށް ދިއުމާ އެކު ރާއްޖޭގެ ކުޅުންތެރިންނާއި އޮފިޝަލުން މިއަދު އުފާފާޅުކުރަނީ. --އެމްއޯސީ ފޮޓޯ: މުހައްމަދު ޝަރުހާން ވަހީދު\nރަފާގެ މެޗާ ހިލާފަށް ދީމާގެ މެޗުގައި އޭނާ އަތުން ފުރަތަމަ ސެޓު ގެއްލުނެވެ. އެކަމަކު އޭނާ ވަނީ ފަހަތުން އަރައި އެއްވަރުކޮށް 4-3 އިން މެޗުި ކާމިޔާބުކޮށްފަ އެވެ. މޮރިޝަސްގެ ތަޖުރިބާކާރު ކުޅުންތެރިޔާ ގުކޫލް ވިދާދު ފުރަތަމަ ދެ ސެޓު ގެންދިޔައީ 8-11 އަދި 8-11 އިންނެވެ. ދީމާ އުއްމީދެއް ހޯދީ ތިން ވަނަ ސެޓު 11-5 އިން ކާމިޔާބުކޮށްގެންނެވެ. އަދި ހަތަރު ވަނަ ސެޓު 11-3 އިން ކާމިޔާބުކޮށް ދީމާ އެއްވަރުކުރި އެވެ. ދީމާ އަށް މޮޅުވާން ލިބުނު ފުރުސަތުގައި ފަސް ވަނަ ސެޓު ގުކޫލް ކާމިޔާބުކުރީ 9-11 އިންނެވެ. ދީމާ އަލުން މެޗުގެ ތެރެއަށް ވަނީ ހަ ވަނަ ސެޓު ފަސޭހަކަމާ އެކު 11-2 އިން ކާމިޔާބުކޮށްގެންނެވެ. އަދި ލިބުނު ހިތްވަރާ އެކު ހަތް ވަނަ ސެޓު 11-5 އިން ކާމިޔާބުކޮށް ފައިނަލުން ޖާގަ ހޯދި އެވެ.\nފާހަގަކޮށްލެވޭ ކަމަކީ ރާއްޖޭގެ އުމުރުން 16 އަހަރުގެ ރަފާ އާއި އުމުރުން 11 އަހަރުގެ ދީމާ ތިން ރަން މެޑަލް ވެސް މި ހޯދީ މުބާރާތް ބާއްވާ ގައުމު ކަމަށްވާ މޮރިޝަސް ތަޖުރިބާކާރު ކުޅުންތެރިން، އެ ކުޅުންތެރިންގެ އަމިއްލަ ކޯޓުގައި އަމިއްލަ ސަޕޯޓަރުންގެ ކުރިމަތީގައި ބަލިކުރުމަށް ފަހު ކަމެވެ.\nއިތުރު ލިޔުންތައް އިންޑިއަން އޯޝަން އައިލެންޑް ގޭމްސް އާއިޝަތު ރަފާ ނާޒިމް ފާތިމަތު ދީމާ އަލީ ޓޭބަލް ޓެނިސް


Column Kulabari: Gaumuge reethikan vikkai husnukurey! | Mihaaru\nރާއްޖޭގެ ރީތި ރިސޯޓެއް: އިއުލާން ނުކޮށް ރިސޯޓު ހަދަން ރަށްތައް ދެވޭ ގޮތަށް ގާނޫނު ވަނީ އިސްލާހުކޮށްފައި.-- ފޮޓޯ: ޒިތާލީ\nކޮލަމް ކުލަބަރި: ގައުމުގެ ރީތިކަން ވިއްކައި ހުސްނުކުރޭ!\n30 ޖޫން 2016 - 08:083comments\nއަހުމަދު އަދީބު ވިދާޅުވި ވާހަކައެއް އޮވެ އެވެ؛ "ފައިސާ ބޮނޑި" ހިފައިގެން އެތައް ބަޔަކު އާދެ އެެވެ. ރާއްޖެ އާއި ބޭރުގެ ވިޔަފާރިވެރިންނެވެ. ރިސޯޓު ހަދަން ރަށްރަށް ހޯދާށެވެ. ސަރުކާރުގެ ތެރެއިން ކުރެވޭނެ ކަންކަމަށް ފަސޭހަ ކުރާށެވެ. އެކަމަކު، ސަރުކާރާއި ހުދު އޭނާގެ ވެސް އިހުލާސްތެރިކަމުން އެއިން އެއްވެސް "ބޮނޑިވަރެއްގައި" އެއްގޮތަކަށް ވެސް ނުހިފަ އެވެ. އެއީ އޭނާ އޭރު ކިއުއްވި ލަވަ އެވެ.\nއަހަރުމެންގެ ފައިސާ އިން އެންމެ ބޮޑު ވައްކަމެއް ކުރީ މި ވެރިކަމުގަ އެވެ. މުގުލުގައި ހުންނެވި ކަމަށް ވަނީ ރައީސް އަބްދުﷲ ޔާމީންގެ އެއް އަތުގެ ގޮތުގައި އޭރު ބެލި އަދީބެވެ. އެއީ އޭނާ އެކަނިމާއެކަނި ހިންގެވި ޖަރީމާއެއް ކަމާ މެދު އުފައްދާ ޝައްކު އެއްފަރާތްކޮށްފައި މި ވައްކަމުގެ އެހެން ފަރާތްތަކަށް ބަލާއިރު ފެންނަން އޮތީ އެންމެ ކަމެކެވެ؛ އަހަރުމެންނަށް ލިބިފައިވާ ގުދުރަތީ ރީތިކަން ވިއްކައިގެން ބޮޑުން ފައިދާ ހޯދި ކަމެވެ. ވައްކަން ކުރަން ބޭނުންކުރީ އަހަރުމެންގެ ރަށްތަކާއި ފަޅުތައް ކަމެވެ. އެކަމަކު، އެއިގެން ރައްޔިތުންނަށް ލިބުނު ފައިދާއެއް ނެތެވެ.\nރައީސް ޔާމީނާއި އޭރުގެ ނައިބު ރައީސް އަދީބު.-- ފޮޓޯ: ވީނިއުސް\nރަށްރަށާއި ފަޅުތައް ބޭނުން ބަޔަކަށް ބަހައި ހުސްކޮށްލުމާ ގާތަށް އޭރު ދިޔަ އެވެ. އެކަން ކުރީ އަމިއްލަ ޖީބަށް ފައިސާ ހޯދާށެވެ. ކިތަންމެ ވަރަކަށް އެ ވައްކަމާ ދުރުވާން އުޅުނަސް، ވަގަށް ނެގި ފައިސާގެ އެންމެ ބޮޑު ފައިދާއެއް ކުރީ ސަރުކާރަށާއި ވެރިކަން ކުރާާ ޕާޓީ އަށެވެ. އަދީބުގެ އަމިއްލަފުޅު ސިޔާސީ ކުރިމަގު ފަހިކުރައްވަން އެ ފައިސާ ބޭނުން ނުކުރައްވާ ވާހަކައެއް ނޫނެވެ. އެކަމަކު، ވަގަށް ނެގި ފައިސާ އިން އޭނާ ބޮޑަށް ހަރަދު ކުރެއްވީ ސަރުކާރު ވަރުގަދަ ކުރައްވާށެވެ. އިދިކޮޅު ފަރާތްތައް ނެތިކޮށްލާށެވެ. މުހިއްމު ވޯޓުތަކާ ދިމާކޮށް މެމްބަރުން ގަންނާށެވެ. މިިނިވަން މުއައްސަސާތައް އަތް ދަށުލާށެވެ. އެ ހުރިހާ ކަމެއްގެ ހަގީގީ ފައިދާ ކުރީ ސަރުކާރަށެވެ. އޭގެ އަސަރު އަދިވެސް މި ދަނީ ފެންނަމުންނެވެ.\nޓޫރިސްޓުން އަންނަ ވަރު އިތުރު ވިޔަސް، ޓޫރިޒަމްގައި އޮތީ ބުރަކި ޖެހިފަ އެވެ. ކުރިން އަބަދު ފުރިފައި އޮންނަ ރިސޯޓުތަކުން މިހާރު ކުރަނީ ސީޒަންގައި ވެސް އޮކިއުޕެންސީ ދަށް ވާހަކަ އެވެ. ޓޫރިސްޓުން ރާއްޖޭގައި ހޭދަކުރާ ދުވަހުގެ އަދަދު ވެސް ކަންބޮޑުވާހާ ދަރަޖަ އަށް މަދުވެއްޖެ އެވެ. އަންނަ މީހުންނަށް ވުރެ އިތުރަށް ތަންތަން ހެދުމުން މިހާރު ހުރި ރިސޯޓުތަކަށް ވެސް ވާނީ ގެއްލުމެވެ.\nއަނެއްކާވެސް ކުރަން މި އުޅެނީ ހަމަ އެއް ކަމެކެވެ. ރަށްރަށާއި ފަޅުތައް ސަރުކާރުން ބޭނުންވާ ބަޔަކަށް ބަހާލުމެވެ. އެންމެ ފަސޭހައިން، އެންމެ ގިނައިން ލާރި ދޭ ބަޔަކަށް ދިނުމެވެ. ފަހަރެއްގައި އެންމެ ބޮޑު އަގެއް ހުށަހަޅާ ފަރާތަކަށް ވެސް ދީފާނެ އެވެ. މިނިސްޓަރު ނުވަތަ އެމްއެމްޕީއާރުސީގެ ވެރިންގެ އޯޑަރަށް، އެއްވެސް އުސޫލެއް ނެތި ރަށްތައް ދިން ދިނުން މިހާރު މި ވަނީ ގާނޫނަށް ފައްތާފަ އެވެ. ކުރި އާއި މިހާރާ ތަފާތަކީ އެއީ އެވެ. މިކަމުން ކޮރަޕްޝަނަށް މަގުފަހި ނުވާ ނަމަ، ދެން ކޮރަޕްޝަންގެ ގޮތުގައި ބެލޭނެ އެހެން ކަމެއް ނޭނގެ އެވެ.\nމިއީ ނުރައްކާ އިސްލާހެކެވެ. އެކަމަކު، މި ފަދަ ކަމެއް ކުރުމުން ހައިރާން ވެވޭކަށް ވެސް ނެތެވެ. މިއަށް ވުރެ މާ ބޮޑު، މާ ކަންބޮޑުވުންތައް ގިނަ އިސްލާހެއް މީގެ ކުރިން ވަނީ ސަރުކާރުން ހުށަހަޅައިގެން 24 ގަޑިއިރުގެ ތެރޭގައި ފާސްކޮށް ނިންމާލާފަ އެވެ. އެއީ އަދި ގާނޫނުއަސާސީ އަށް ގެނައި ބަދަލެކެވެ. އެއާ އެކު، ބޭރުގެ ވިޔަފާރިވެރިންނަށް ފުރަތަމަ ފަހަރަށް ރާއްޖޭން ބިން މިލްކުކުރެވެން ފެށުނެވެ. އަވަސް އަރުވާލައިގެން އެފަދަ މައްސަލަ ބޮޑު އިސްލާހެއް ގެނައުމުގެ ފައިދާއެއް ނުފެނެ އެވެ.\nއެނގޭހާ ވެސް ކަމަކީ ސަރުކާރު ފައިސާ އަށް ޖެހިފައިވާ ކަމެވެ. ސިޔާސީ ގޮތުން ކިތަންމެ ބޮޑު އަގެއް ދީގެން ވެސް އެ ފައިސާ ހޯދަން ޖެހިފައިވާ ކަމެވެ. އާއިލީ ގުޅުން ކެނޑޭ ހިސާބަށް ދިޔައަސް ވަރިހަމަ އެވެ.\nގައުމުގެ ހަޒާނާ އަޑިއަޅާލާ ކޮންމެ ފަހަރަކު ފައިސާ ހޯދަން ރަށްރަށް ވިއްކުން މިހާރު އާއްމުވެއްޖެ އެވެ. ގުދުރަތީ ރީތިކަމުގެ ބޭނުން މި ގޮތަށް ހިފާތާ އެތައް ދުވަހެއް ވެއްޖެ އެވެ. ދައުލަތުގެ ހަރަދު ބޮޑުވުމުން އެކަމުގެ ބާރު ވެސް ގިނަ ފަހަރަށް ކުރަނީ އަހަރުމެންނަށް ލިބިފައިވާ ހަމައެކަނި ވަސީލަތަށެވެ. ގާތް މީހުންނަށް ވަރުވަރުން ދީފައިވާ ވަޒީފާތަކުން ވަކިކުރުމާއި ވޯޓު ހޯދަން ހިންގާ ބޭކާރު މަޝްރޫއުތައް މަޑުޖައްސާލުން ނުވަތަ ހުއްޓާލުން ފަދަ ހަރަދު ކުޑަކުރުމުގެ ފިޔަވަޅުތައް އަޅާ ތަނެއް ނުފެނެ އެވެ. މިއީ ހުރިހާ ސަރުކާރެއްގެ ވެސް އާދަ އެވެ.\nގުދުރަތީ ރީތިކަން ވިއްކުމުގެ ވަގުތީ ފައިދާ ސަރުކާރަށް ލިބޭނެ އެވެ. މަޝްރޫއުތައް ހިންގަން ކަމަށް ބުންޏަސް، ގިނަ ފަހަރަށް މި ފައިސާ އިން ކުރަނީ ސިޔާސީ ކަންކަމެވެ. ހަރަދުތައް ބޮޑުވެ، ދެކޮޅު ނުޖެހި، ހަދާނެ ގޮތް ހުސްވެފައި ތިބޭކަށް ވެސް ނުޖެހޭނެ އެވެ. ބަޖެޓް ސަޕޯޓް ހޯދަން ބޭރުގައި ސަލާން ޖަހަން ނުޖެހި ވަގުތީ ގޮތުން ފަރުޖައްސާ ލެވޭނެ އެެވެ. މީގެ އިތުރުން، ސިޔާސީ ގޮތުން ފައިދާ ކުރާނެ މަޝްރޫއުތައް ވެސް ހިންގަ އެވެ. އެހެންވެ، ދުވަސްކޮޅަކަށް ވިޔަސް، ކޮންމެވެސް ބައެއްގެ ތާއީދު ލިބޭނެ އެވެ. އިންތިހާބާ ދިމާކޮށް މިކަން ކުރުން އިތުރު ވަނީ މިހެންވެ އެވެ.\nރައްޔިތުންގެ މަޖިލީހުގެ ޖަލްސާއެއްގައި މެމްބަރުން: އިއުލާން ނުކޮށް ރިސޯޓު ހަދަން ރަށްތައް ދެވޭ ގޮތަށް މަޖިލީހުން ވަނީ އިއްޔެ ފާސްކޮށްފައި.-- ފޮޓޯ: މަޖިލިސް\nއެކަމަކު މިހެން ރަށްތަކާއި ފަޅުތަކާއި ބިންތައް ބަހާލުމުގެ އިގްތިސާދީ ގެއްލުން ބޮޑެވެެ. އެންމެ ބޮޑު އަސަރެއް ކުރާނީ ޓޫރިޒަމަށެވެ. ރާއްޖޭގެ ޓޫރިޒަމް މިހާ ހިސާބަށް އައީ ވަކި މިންގަނޑުތަކެއް ހިފަހައްޓައިގެންނެވެ. އެކަން ބަދަލުވުމުގެ ކޮޅުމަތި މިހާރު ވެސް މި ދަނީ ފެންނަމުންނެވެ. ޓޫރިސްޓުން އަންނަ ވަރު އިތުރު ވިޔަސް، ޓޫރިޒަމްގައި އޮތީ ބުރަކި ޖެހިފަ އެވެ. ކުރިން އަބަދު ފުރިފައި އޮންނަ ރިސޯޓުތަކުން މިހާރު ކުރަނީ ސީޒަންގައި ވެސް އޮކިއުޕެންސީ ދަށް ވާހަކަ އެވެ. ޓޫރިސްޓުން ރާއްޖޭގައި ހޭދަކުރާ ދުވަހުގެ އަދަދު ވެސް ކަންބޮޑުވާހާ ދަރަޖަ އަށް މަދުވެއްޖެ އެވެ. އަންނަ މީހުންނަށް ވުރެ އިތުރަށް ތަންތަން ހެދުމުން މިހާރު ހުރި ރިސޯޓުތަކަށް ވެސް ވާނީ ގެއްލުމެވެ.\nސަރުކާރަށް ވެސް މިކަން ވިސްނުނުހެން ހީވި ދުވަސްކޮޅެއް ދިޔަ އެވެ. ރިސޯޓު ހަދަން އިތުުރު ރަށްތައް ދޫނުކުރާނެ ކަމަށް ޓޫރިޒަމް މިނިސްޓަރު މޫސާ ޒަމީރު ދުވަސްކޮޅެއް ކުރިން ވިދާޅުވި އެވެ. އެކަމަކު މާ ގިނަ ދުވަހެއް ނުވެ، ސަރުކާރުގެ ސިޔާސަތު ބަދަލު ކުރަން މި ޖެހުނު ސަބަބެއް ނޭނގެ އެވެ. އެނގޭހާ ވެސް ކަމަކީ ސަރުކާރު ފައިސާ އަށް ޖެހިފައިވާ ކަމެވެ. ސިޔާސީ ގޮތުން ކިތަންމެ ބޮޑު އަގެއް ދީގެން ވެސް އެ ފައިސާ ހޯދަން ޖެހިފައިވާ ކަމެވެ. އާއިލީ ގުޅުން ކެނޑޭ ހިސާބަށް ދިޔައަސް ވަރިހަމަ އެވެ.\nދިވެހި ރައްޔިތުންގެ މިލްކެއް ކަމަށްވާ ރަށްތައް ދޭން ޖެހޭނީ އާއްމުކޮށް ހުޅުވާލައިގެންނެވެ. ކިތަންމެ ގިނަ ދުވަހެއް ވިޔަސް، ދިއުޅި ދިގުވިޔަސް، ކޮންމެ ކަމެއް ވެސް ކުރަން ޖެހޭނީ އުސޫލާ އެއްގޮތަށެވެ. ކޮންމެހެން ކަމެއް ގޯހުން ހިނގާތީކީ ނޫނެވެ. އެކަމަކު ވައްކަން ކޮށްފާނެ ކަމުގެ ބިރަށްޓަކައި އެކަހަލަ ޖަރީމާއަކުން ސަލާމަތް ވުމަށެވެ. ކުރިން މިކަހަލަ ކަމެއް ހިނގާފައި ވާތީ އެފަދަ ފިޔަވަޅުތައް އަދި މާ ބޮޑަށް ވެސް ބޭނުންވެ އެވެ. އެކަމަކު މި ވަރުން ދަންޏާ ހަމަ ހަގީގަތުގައި ވެސް ރަށްތަކާއި ފަޅުތައް ހުސްވާނެ އެވެ. ދެން ވާނެ ގޮތް އެނގޭނީ އެ ދުވަސް ޖެހުމުންނެވެ.\nއިތުރު ލިޔުންތައް ކޮލަމް ޓޫރިޒަމް ކޮރަޕްޝަން ރިސޯޓް ތަރައްގީކުރުން އެމްއެމްޕީއާރްސީގެ ކޮރަޕްޝަން


Dhen othee Game of Thrones ge emme fahu episode | Mihaaru\nދެން އޮތީ "ގޭމް އޮފް ތުރޯންސް ތުރޯންސް" ގެ އެންމެ ފަހު އެޕިސޯޑް\n13 މެއި 2019 - 11:29\nޖުމް ހަ އެޕިސޯޑާ އެކު 8 ވަނަ ސީޒަން މިދިޔަ މަހުގެ 14 ގައި ދައްކަން ފެށުމަށް ފަހު، ނިންމައިލަން ހަމަޖެހިފައި އޮތީ މި މަހުގެ 19 ގައި އެވެ.\nދެހާސް އެގާރައިގައި ގެނެސް ދޭން ފެށި "ގޭމް އޮފް ތުރޯންސް" ނިންމައިލާ އިރު، ފަހު ސީޒަން ބަލާ މީހުންގެ މެދުގައި ހުރީ މަސްހުނި ހިޔާލުތަކެކެވެ. އެއް ބަޔަކަށް ފަހު ސީޒަން އެހާ ކަމުދިޔަ އެއްޗަކަށް ނުވިޔަސް، މިއަށް ތައުރީފު ކޮށްފައިވާ ފޭނުން ވެސް ގިނަ އެވެ.\nއެކަމަކު ދެބައި މީހުންގެ މެދުގައި ވެސް އެންމެ ބޮޑު އުދާހަކަށްވީ އެތައް ޒަމާނެއް ކުރީގެ ހަތް ކޮއިލުގެ ރަސްކަމެއްގެ ވާހަކަ ކިޔައިދޭ ސިލްސިލާގެ މަންޒަރަކުން ސްޓާބަކްސްގެ ކޮފީ ތައްޓެއް ފެނުމެވެ. އެ ކޫސަނި މިސްޓޭކަށް ވަރަށް ގިނަ ބަޔަކު ޖޯކް ވެސް ޖެހި އެވެ.\nކޮންމެއަކަސް ސިލްސިލާއެއް ނިމުމެއް އަންނަ އިރު، ޔަގީނުން ވެސް "ގޭމް އޮފް ތުރޯންސް" އަކީ ތާރީހުގެ ތެރެއިން ޖާގަ ހޯދި ސިލްސިލާއެކެވެ. މިއީ ސިލްސިލާތައް ހަދާ ވައްޓަފާޅި އަށް ބަދަލުތަކެއް ގެނުވި އަދި ބޮޑެތި ބަޖެޓްތަކުން ވެސް ސިލްސިލާތައް ހަދައިގެން ކާމިޔާބު ވެސް ހޯދިދާނެކަން ސާބިތުކޮށް ދިން އެއްޗެކެވެ.\nއެތައް އެވޯޑެއް ވެސް ހޯދާފައިވާ "ގޭމް އޮފް ތުރޯންސް" ނިންމައިލާ އިރު ބެލުންތެރިންނަށް އޮންނާނީ ޖުމްލަ 73 އެޕިސޯޑް ދައްކާލައިފި އެވެ.\nމި ސިލްސިލާ އަށް ނިމުމެއް އަޔަސް، ޕްރިކްއެލް އާއި ސްޕިން-އޮފްތަކެއްގެ ވާހަކަ ވެސް އަންނަނީ ވަރަށް ބޮޑަށް ދެކެވެމުންނެވެ. އެހެންވެ ކުރިއަށް އަދި ވާހަކަތައް ހުރީ އެވެ. ތިބެން ޖެހެނީ އިންތިޒާރީގަ އެވެ.


މޯލްޑިވްސް ޕޮލިސް ސަރވިސްގެ ވަޒީފާތަކަށް މީހުން ހޮވުމުގައި ހަމަހަމަ ފުރުސަތުތަކެއް ދިނުމަށްޓަކައި އާއްމު އުސޫލުން މަގާމުތަކަށް މީހުން ހޮވަނީ އިއުލާންކޮށްގެންނެވެ. މިކަމަށްޓަކައި ކުރެވޭ އިއުލާން ސަރުކާރުގެ ގެޒެޓުގައި ޝާއިއު ކުރެވޭނެއެވެ. މިއިއުލާނުގައި ހުސްކޮށް ހުރި ވަޒީފާގެ ފުރުސަތުތަކާއި އެ މަގާމުތަކުގެ ޝާރުތުތައް ބަޔާންކޮށްފައިވާނެއެވެ. އަދި ކުރިމަތިލާ ފަރާތްތަކުން ލިޔެކިޔުން ހުށަހަޅަންޖެހޭ ސުންގަޑިވެސް ބަޔާންކޮށްފައިވާނެއެވެ.\nއާއްމުކޮށް ފުލުހުންގެ ވަޒީފާއަށް ޝައުގުވެރިވާ ފަރާތްތަކަށް ކުރެވޭ އިއުލާންގައި ހުޅުވާލެވޭނީ ޕޮލިސް ކޮންސްޓަބަލްގެ މަގާމަށް ކުރިމަތިލުމުގެ ފުރުސަތެވެ. މިމަގާމަށް ޝަރުތު ހަމަވާ ފަރާތްތަކާއި އިންޓަރވިއުކުރުމުގެ އިތުރުން ފިޓްނެސް ޓެސްޓަކާއި ފެތުމުގެ ޓެސްޓެއް ބޭއްވުމަކީ އެކަށީގެންވާ ކަމެކެވެ. މިޓެސްޓްތަކުގެ އިތުރުން ފުލުހުންގެ ވަޒީފާއަށް މީހުން ހޮވުމުގައި ތައުލީމީ ފެންވަރާއި މުއާމަލާތުކުރުމުގެ ހުނަރު ހުންނަ ފަރާތްތަކަށް އިސްކަންދެވޭނެއެވެ.\nއާއްމު މުވައްޒަފުންގެ ވަޒީފާ\nމޯލްޑިވްސް ޕޮލިސް ސަރވިސްގައި ޔުނީފޯމް އެޅި ފުލުހުންގެ އިތުރުން އާއްމު މުވައްޒަފުންގެ ވަޒީފާތައްވެސް ހުރެއެވެ. މި ވަޒީފާތަކަކީވެސް ހުސް މަގާމުތަކަށް އިއުލާންކުރެވޭ ވަޒީފާތަކެކެވެ. މިކަމަށް ކުރެވޭ އިއުލާންގައި މަގާމުގެ ޝަރުތުތަކާއި އެހެނިހެން މައުލޫމާތު ހިމެނޭނެއެވެ. ފުުހުންގެ ވަޒީފއާއި ހިލާފަށް އާއްމު މުވައްޒަފުންގެ މަގާމުތަކަށް މީހުން ހޮވުމުގައި ފިޓްނެސް ޓެސްޓާއި ފެތުމުގެ ޓެސްޓް ނުހިމެނޭނެއެވެ. މީގެ އިތުރުން ފުލުހުންގެ މަސައްކަތާއި ނުވަތަ މިދާއިރާއާއި ގުޅުންހުރި ވަރަށް ހާއްސަ ހުނަރެއް ނުވަތަ އިލްމެއް ލިބިފައިވާ ފަރާތެއްނަމަ އަޅުގަނޑުމެންނަށް ވަނަރު މެއިލްކޮށް ދެއްވާށެވެ.


މާޅޮސްމަޑުލު އުތުރުބުރީ އުނގޫފާރު ކައުންސިލްގެ އިދާރާގެ އިޢުލާނުތައް\nޖުމްލަ 246 އިޢުލާން\nމާޅޮސްމަޑުލު އުތުރުބުރީ އުނގޫފާރު ކައުންސިލްގެ އިދާރާ .6މަސް ކުރިން\nނަރުދަމާ ނިޒާމާއި ކުނިކޮށީގެ އިރުން ހަދާ މަގައްއަރާފައިވާ ރުއްގަސް ނީލަންކިއުމާއި ގުޅޭ\nތާރީޚު: 04 ސެޕްޓެންބަރު 2019\nސުންގަޑި: 09 އޭޕްރިލް 2019 1601\nރ. އަތޮޅު ޤުރުއާން މުބާރާތް 2019\nތާރީޚު: 02 ސެޕްޓެންބަރު 2019\nސުންގަޑި: 19 ސެޕްޓެންބަރު 2019 1400\nއޮޑިޓް ކޮށްދޭނެ ފަރާތެއް ހޯދުން:\nތާރީޚު: 29 އޮގަސްޓް 2019\nސުންގަޑި: 05 ސެޕްޓެންބަރު 2019 1100\nރ، އުނގޫފާރު " ކައުޘަރު " ގޯތީގެ ރަޖިސްޓްރީ ގެއްލިގެން ހޯދުމަށް ޢާއްމުކޮށް އިޢުލާން ކުރުން\nސުންގަޑި: 05 ސެޕްޓެންބަރު 2019 1230\nތާރީޚު: 26 އޮގަސްޓް 2019\nސުންގަޑި: 26 ސެޕްޓެންބަރު 2019 1400\nމާޅޮސްމަޑުލު އުތުރުބުރީ އުނގޫފާރު ކައުންސިލްގެ އިދާރާ .7މަސް ކުރިން\n26 ޖުލައި 2019 ވަނަ ދުވަހު ބޭއްވުމަށް ހަމަޖެހިފައިވާ ބައްދަލުވުމުގެ ދަޢުވަތު\nތާރީޚު: 11 ޖުލައި 2019\nސުންގަޑި: 26 ޖުލައި 2019 2200\nމާޅޮސްމަޑުލު އުތުރުބުރީ އުނގޫފާރު ކައުންސިލްގެ އިދާރާ . 8 މަސް ކުރިން\nއުނގޫފާރު ކައުންސިލްއާއި ނޭޝަނަލް އިންސްޓިޓިއުޓް އޮފް އެޑިޔުކޭޝަންއާއި ގުޅިގެން ބޮޑެތިމީހުންނަށް އުގަންނައިދިނުމަށް ހިންގޭ (ބްރިޖިންގޕްރޮގްރާމް) އިނގިރޭސިކުލާސްތަކުގައި ކިޔަވައިދޭނެ ޓީޗަރުން ހޯދުމާއިގުޅޭ\nތާރީޚު: 08 ޖުލައި 2019\nސުންގަޑި: 14 ޖުލައި 2019 0000\nއުނގޫފާރު ކައުންސިލްއާއި ނޭޝަނަލް އިންސްޓިޓިއުޓް އޮފް އެޑިޔުކޭޝަންއާއި ގުޅިގެން ބޮޑެތިމީހުންނަށް އުގަންނައިދިނުމަށް ހިންގޭ (ބްރިޖިންގޕްރޮގްރާމް) އިނގިރޭސިކުލާސްތަކުގައި ބައިވެރިވުމަށް ފުރުޞަތު ހުޅުވާލުން.\nރައްޔިތުންގެ ސިއްރު ވޯޓް ނެގުމާއި ގުޅޭ\nތާރީޚު: 04 ޖުލައި 2019\nސުންގަޑި: 07 ޖުލައި 2019 1800\nތާރީޚު: 03 ޖުލައި 2019\nސުންގަޑި: 07 އޭޕްރިލް 2019 1130


Emeehunge ahulaagee fenvaru rangalhu? | #Dhiislam\nއެމީހުންގެ ޢަޚްލާޤީ ފެންވަރު ރަގަޅު؟\n4 years ago | 1 comment| November 4, 2013\nބައެއް ކެފޭތަކުގައި ޔާއި ބައެއް ހޮޅު އަށިތަކުގައި ދެކެވެމުން ދާވާހަކައަކީ އަޅުގަނޑުމެން މުސްލިމުންނަށް ވުރެމިއަދުގެ ކާފިރުން ގެ އަޚުލާޤު މާރަގަޅު ކަމުގައެވެ. އެބައިމީހުންނަކީ ވަފާތެރި ހަޤީގަތް ހާމަކުރާ ބަޔެއްކަމުގައެވެ.\nމުސްލިމުންނަށް ވުރެ ކާފަރުންގެ އަޚުލާޤީ ފެންވަރު ރަގަޅުކަމަށް ބުނާ ބުނުމަކީ ކަނޑައެޅިގެން ހަރާމްކަމެކެވެ. އެފަދަ ގޮތަކަށް ޤަބޫލު ކުރާބަޔެއްގެ ހިތްތަކުގައި ނިފާޤުގެ އަސަރު ހުރިކަން ކަށަވަރެވެ. އެފަދަ މީހުން ވީއެންމެ އަވަހަށް އެކަމުން ސަލާމަތް ވުމަށް މަސައްކަތް ކުރުމަކީ ކޮންމެހެން މުހިންމު ކަމެކެވެ.\nއެހެނީ އަޚުލާޤުގެ އެންމެ މަތިވެރި ޤިންމާއަކީ ޚާލިޤުވަންތަ އިލާހާއި މެދު ކުރެވޭ މުޢާމަލާތެވެ. އެފަރާތަށް ކުރާ އަދަބު އިޙްތިރާމެވެ. އެފަރާތް ނޫން އެހެންފަރާތަށް އަޅުކަން ނުކުރުމެވެ. އެކަންތަށް ފެންނަނީ ކާފިރުންގެ ފަރާތުން ނޫނެވެ. މުސްލިމަކަށް ވާނަމަ މިފަދަ ކަންތައްތަށް އެމުސްލިމެއްގެ ފަރާތުން ފެންނާނެވެ. މިއުސޫލަކީ ޢާންމުގޮތެއްގައި ކޮންމެ މުސްލިމެއްގެ ފަރާތުން ފެންނަންހުން ޢާންމު ސިފައެކެވެ.\nބައެއް މުސްލިމުންގެ މައްޗައް ކާފަރުންގެ އަޚުލާޤީ ފެންވަރު ރަގަޅުކަމުއި ބުނުމަކީ ގޯސް ޢަމަލެކެވެ. އެހެނީ އަޚުލާޤު މިނެކިރާ މިންގަނޑަކީ ހެއްދެވި ފަރާތާއި އޮންނަ ގުޅުމެވެ. އެބައިމީހުން މާތްﷲއަށް ފުރައްސާރަކޮށް ރަސޫލުބޭކަލުންނަށް ކުޑާމީސް ބަސްބުނު މަކީ އެއީ މައްސަލައެއް ކަމުގައި ނުދެކެވޭނެ އެއްވެސް ހަމައެއް އުސޫލެއް ޝަރީޢަތުގައި ބަޔާންވެގެންނުވެއެވެ. އެބައި މީހުންނަކީ ކީރިތިވަންތަ މާތްﷲއަށް ދަރިކަލަކު ވާކަމުގައި ބުނެ ނަބީޔުން ޤަތުލުކޮށް ހެދިމީހުންނެވެ.\nސުވާލަކީ އެބައިމީހުންނަށް ބޮޑަށް ފައިދާވާނީ ހެއްދެވި ފަރާތާއި ޤާތްގުޅުމެއް ބަހައްޓާ ރިވެތި ގޮތްތަކުގައި އެފަރާތާއި މުޢާމަލާތް ކުރުމުންތޯއެވެ. ނުވަތަ ނިކަމެތި އިންސާނުންނާއި މުޢާމަލާތް ކުރުމުގައި ރިވެތި ބަސްބޭނުންކޮށް އަޚުލާޤީ މިސާލުތައް ދެއްކުމުންތޯއެވެ. އިންސާނުންނާއި މުޢާމަލާތް ކުރާއިރު ބޭނުންކުރާ ބަހުރުވައަށް ވުރެ އިހާނެތި ބަސްތަށް ﷲ އާއި އެކަލާނގެ ރަސޫލާއަށް ބުނަމުންދާ ބަޔަކު ފަހެ އިންސާނުންގެ ކަރުގެ ހިފާނީ ކޮންއިރަކުންތޯއެވެ.\nއެމީހުންގެ ތެރެއިން ރިވެތި އަޚުލާޤުގެ ވެރިންގެ ގޮތުގައި ގުނާލެވެނީ ކިތެއް މީހުންތޯއެވެ. ނުވަތަ އިންސާނިއްޔަތަށް ޚިދުމަތް ކޮށްދޭ ފަދަ އަޚުލާގީ މިންގަނޑެއް އެބައިމީހުންގެ ފަރާތުން ފެންނަން އެބަހުރިތޯއެވެ. ނުވަތަ ކިތެއް މީހުންގެ ފަރާތުން ތޯފެނިގެންދަނީ ހަމަގައިމުވެސް ގުނާ އަދަދު ކުރެވޭ ވަރުގެ މިންވަރެއް ނޫނީ ނުފެންނާނެއެވެ. ވީމާ އެފަދަ ޢަދަދެއްގެ ބަޔެއްގެ މައްޗައް މުސްލިމުން ނިކަމެތި ކޮށް ކާފިރުން މަތިވެރި ކުރެވިދާނެތޯއެވެ! މުޅި މުސްލިމު އުންމަތަށް ފޮނުވުނު ނަބިއްޔާ ފޮނުއްވިފައިވަނީ ރިވެތި އަޚުލާޤު ފުރިހަމަ ކުރުމަށް ކަމުގައި ބަޔާންވެގެންވާ ހިނދު އެފަދަ ކުޑާމީސް ބަހެއް މުސްލިމުންނަށް އެމީހުންނަށް މަތީ ދަރަޖަ ދެވިދާނެތޯއެވެ.!\nއެބައިމީހުންގެ އަޚުލާޤު އަޅުގަނޑުމެން ހަނދާންނެތުނީ ތޯއެވެ! ކިތެއް މުސްލިމުންނަށް ތޯ އެމީހުން އޮޅުވާލާ މަކަރުހެދީ !ކިތެއް ބިންތޯ ފަސާދަ ކުރީ !ކިތެއް ފިތުނަތޯ އެމީހުން އުފެއްދީ ! މުސްލިމުންގެ ކިހާ އަޤުބޮޑެތި ތަކެތި ތޯ ހަލާކު ކުރީ ! ކިހާ މަކަރެއްތޯ ހަދާފައިވަނީ ! ބޮޑާވެގަތުމާއި އުރެދުން ފާޅުވެގެން ދިޔައީ އެބައިމީހުންގެ ފަރާތުން ކިތެއް ފަހަރުތޯ !\nއެބައިމީހުންނަކީ އަބަދުވެސް އެބައިމީހުންގެ މަސްލަޙަތަށް ތަބާވާ ދުނިޔެވީ އެދުންތަކުން ފޯވެފައިވާ ބަޔެކެވެ. ބައެއްފަހަރު ފެންނަ ސިފަތަކުން އެމީހުންނަކީ އަމާނާތް ތެރިންކަމުގައި ޤަބޫލުކުރެވި އިތުބާރު ކުރެވޭ ފެންވަރުގައި މަސައްކަތް ތަކުގައި ކާމިޔާބު ހޯދާފައިވެއެވެ. މުސްލިމުން އެއިގެ މުޅިން އިދިކޮޅެވެ. ކާފިރެއްގެ ފަރާތުން ރިވެތި ސިފައެއް ފެނުނު ކަމުގައި ވިޔަސް އެމީހުންނަކީ ހަޤީގަތުގައި މުސްލިމުންނެއް ނޫނެވެ. އެމީހުންގެ ފަރާތުން އެފެންނަ ރަގަޅުސިފައަކީ މުސްލިމުންގެ ފަރާތުން ފެންނަން ޖެހޭ ސިފައެކެވެ. ނަމަވެސް މުސްލިމުންގެ ހަޤީގަތަކީ އެމީހުންނަކީ އެންމެ އަމާނާތް ތެރި އަދި އެމީހުންނަށް ވުރެ ތެދުވެރިކަން ބޮޑު ބަޔެކެވެ. އެމީހުންގެ އަމާނާތް ތެރިކަމާއި ތެދުވެރިކަމާއި ވަފާތެރިކަމަކީ ލޯތްބަކީ އަވާމެންދުރެކެވެ. ކާފިރަކު ތެދު ބުނެފިނަމަ އެމީހުން އެ އަދާކުރީ އަމާނާތެކެވެ. އެއީ އެހާލަތުގައި އެމީހުންގެ މަސްލަޙަތު ވަނީ މުސްލިމުންނާއި އެކުގައިވުމުންނެވެ. އެ އަމާނާތުގެ އަސަރު ދެމިގެންދާނީ ކާފިރުންގެ މަޤްސަދު ހާސިލުވުމާއި ހަމަޔަށެވެ.އެއީ އަހަރުމެންގެ މުސްލިމުންގެ މުދާތަށް ނުވަތަ ކޮންމެވެސް ގެއްލުމެއް ދިނުމުގެ ބޭނުމުގައި އެމީހުންގެ ފައިދާ އޮތް ކަމެއްކަމުގަ ދެކޭތީއެވެ.އެބައިމީހުންގެ މަސްލަހަތު ހާމަ ކުރާނީ އެމީހުންގެ ފުރިހަމަ ބާރެއް މުސްލިމުންގެ މައްޗައް ޤާއިމުވުމުންނެވެ.\nއަޅުގަނޑުމެންނަށް އޮތީ މުސްލިމުންގެ ތެރޭގައި ހިމެނޭ ރަގަޅުމީހުންނާއި މުޢާމަލާތް ކުރުމާއި އެކު ، މުސްލިމުންގެ ތެރެއިން ކަސިޔާރުވެފައިވާ މީހުންނާއި ދިމާވެއްޖެނަމަ އެމީހުންނަށް ނަސޭހަތެރި ވުމެވެ.އަދި ނުވަތަ އަޅުގަނޑުމެންގެ ތެރެއިން ރަގަޅު މީހުންނަކީ ކޮންބަޔެއް ކަން ދެނެގަތުމަށް ކަމުގެ ތަޖުރިބާ ކާރު މުސްލިމުން ޢައްޔަން ކުރުމެވެ. އެފަދަ ބަޔަކީ މީސްތަކުންގެ މެދުގައި ރަގަޅުކަމުގެ ގޮތުން މަޝްހޫރުވެފައިވާ މީހުންެތޯ ބަލަންޖެހޭނެއެވެ. އެބައިމީހުންނަކީ ނަމާދު ޤާއިމު ކުރާމީހުން ތޯބަލަން ޖެހޭނެއެވެ. މުސްލިމުންގެ ނަމުގައި މަސައްކަތް ކުރާ ޖަމާއަތް ތަކާއި މީހުންނަކީ އެމީހުން ކުރާކަމެއްގެ ސަބަބުން އަޅުގަނޑުމެންގެ މައްޗައް ހުއްޖިއްޔަތު ޤާއިމު ކުރެވޭނެކަމެއް ނޫނެވެ. ތަބާވާންޖެހެނީ ރަސޫލާއަށެވެ. މުސްލިމުންނަށް އަމުރު ކުރެވިގެންވަނީ ކީރިތި ރަސޫލާއަކީ ނަމޫނާއެއް ކަމުގައި ބެލުމަށެވެ.\nމިކަންތަކާއި ދެކޮޅަށް އަމަލުކުރާ މީހުންނަކީ ޝައިތާނާގެ ހެއްލުންތެރިންނެވެ. އެބައިމީހުން ބުނާނެ ހަމަކަށަވަރުން ކާފިރުން މުސްލިމުންނަށް ވުރެރަގަޅުވާނެއެވެ. އަދި އެމީހުން އަމާނާތް ތެރިވާނެއެވެ. އެއިގެ މަގްސަދަކީ މުސްލިމުންގެ ބިންތަކުންނާއި މުސްލިމުންގެ މުދާތަށް ފޭރިގަތުމަށް މަގުކޮށާލުމެވެ. އެެހެނީ ޝައިޠާނާގެ އަހުލުވެރިން ގިނަކުރުމުގެ މަޤްސަދުގައި ޝައިޠާނާ ދެމުންދާ ވަސްވާސްތެކެވެ. އެއަށް ތަބާވުމަކީ މުސްލިމުން ނިކަމެތިވެގެން ދާނެކަމެކެވެ. އެފަދަމީހުންގެ ބޭނުމަކީ ދުނިޔެ ހޯދުމަށް އާޚިރަތް ވިއްކާލުމެވެ.\nއަދިވެސް އަޅުގަނޑުމެންގެ ހޮޅު އަށިތަކުގައި ދެކެވެމުންދާ ވާހަކައަކީ މުސްލިމުން ނަމާދު ކުރި ކަމުގައިވިޔަސް މުސްލިމުން ދުނިޔެވީ ކަންތައްތަކާއި ހުރެ ނަމާދު އަޅާހަދައެވެ. އަދި ކާފަރުން ނަމާދު ނުކުރި ކަމުގައިވިސް އެމީހުން ވަނީ ކުރިއަރާގޮސް ފައެވެ. އަދި މިފަދަ މީހުންގެ ސިކުނޑިއަށް ވަދެގެން މިދަނީ ނަމާދު ނުކުރާ މުސްލިމުންތަކެއް ހިމެނިގެންދާތީ އެފަދަ މުސްލިމުންނަށް ވުރެ ކާފިރުން ރަގަޅުވާނެކަމުގައެވެ. މިއީވެސް ރަގަޅުގޮތެއް ނޫނެވެ. އެހެނީ މުސްލިމުންގެ އީމާންކަން ، ތަޤުވާވެރިކަން ، މާތްﷲ އަށް ބިރުވެތިވުން މިފަދަ ކަންތައްތަށް ކާފަރުންގެ ފަރާތުން ފެންނަން އެބަހުރިތޯ ވީމާ މުސްލިމެއްގެ މައްޗައް ކާފިރަކު ގަދަ ކުރުމުގެ ހެއްކެއްގެ ގޮތުގައި މިކަންތައް ނުފުދެއެވެ.\nބައެއް މުސްލިމު ޤަމުތަކުން ފެންނަމުންދާ ހަޤީގަތަކީ ކާފިރު ގައުމުތަކަށް ވުރެންވެސް ދެރަ ނިކަމެތި މަންޒަރުތަކެވެ. އެފަދަ ހާލެއްގައި އެއިގެ އަސްލަކީ އެމީހުން އެގެންގުޅޭ ރިވެތި އަޚުލާޤަކީ އިސްލާމްދީން އަހަރުމެން މުސްލިމުންނަށް ކުރަން އަމުރު ކުރައްވާފައިވާ އެއިން ސިފަލިބިގަތުމަށް އަމުރު ކުރައްވާފައިވާ ސިފައެކެވެ. ނަމަވެސް އަޅުގަނޑުމެން އެކަންތަކަށް ވަނީ އިހުމާލު ވެފައެވެ. ކާފަރުންގެ ފަރާތުން އެފެންނަ ސިފައަކީ އެއީ އެމީހުން ދުނިޔެވީ އެދުމުގެ ބޭނުމުގައި އަދާކުރަމުން ދާ ކަމެކެވެ. އެއީ މީސްތަކުންގެ ރުހުން އެއިގައި ހޯދުމެވެ. އިސާހިތަކު މީސްތަކުންގެ ބޭނުން އެމީހުންނަށް ކެނޑިގެންދިޔުމުން ކާފިރުންގެ ފަރާތުން ފެންނާނީ އެ ރިވެތި ސިފައިގެ އެތެއް ގުނަ އިތުރު ވެފައިވާ ނުބައި ނުލަފާސިފައެވެ.\nމުސްލިމުންނަށް ލިބިފައިވާ މިފަދަ ސިފަތަކަށް އިތުރު ފުރިހަމަ ކަމެއް އާދެއެވެ. އެއީ ދުނިޔެއާއި އާޚިރަތް ލިބިގަތުމެވެ. މާތްﷲގެ ރުހިވޮޑިގަތުން ހޯދުމެވެ. މިކަމުގައި މުސްލިމުންނާއި ކާފަރުންގެ ހުރި އެންމެ ބޮޑުއެއްތަފާތަކީ ވެސް މިއީއެވެ.\nކާފިރުން ކިތަންމެ ރިވެތި އަޚުލާގެއް ދެއްކިކަމުގައިވިޔަސް އެމީހުން އަރައިގެންފައިވަނީ އެންމެ ބޮޑުވެގެންވާ ފާފަކަމުގައިވާ ޝިރުކަށެވެ. ވީމާ ޝިރުކުގެ އަހުލުވެރިންނަށް ތާއިދުކޮށްގެން ނުވާނެއެވެ. އަދި ކިތަންމެ ގިނަ ހެޔޮކަންތައްތަކެއް ކާފިރުން ކުރިކަމުގައިވިޔަސް އެމީހުންގެ އެއްވެސް އެއިން އަމަލެއްގެ ދަރުމައެއް މާތްﷲ އާޚިރަތް ދުވަހުގައި އެމީހުންނަށް ނުދެއްވާނެއެވެ. އެމީހުންގެ އެކަންތައް ތަކަކީ އެއީ ހެޔޮކަމުގެ މީޒާނުގައި ލިޔެވިގެންދާނޭ އެއްޗެއްނޫނެވެ. މިންހާޖު\nވަރަށް ދިގު ލިޔުމެއް / ލިޔުމުގައި ލިޔުންތެރިޔާ ފުރަތަމަ ތިބުނަނީ ކާފަރުންގެ އަޙްލާގު ރަގަޅު ބުނުމަކީ ޙަރާމް ކަމެއް ކަމުގައި / ފަހުން ބުނަނީ ގޯސް ކަމެއް ގޮތުގައި // ނަމަވެސް މުސްލިމުން ނަކީ ކުށުން ބަރިއްޔަވެގެންވާ ބައެއް ކަމަށް ތި ބުނަނީ . މުސްލިމުން ނަކީ އަމާނާތް ތެރި ބަޔަކު ކަމަށް ތި ބުނަނީ ! މި ގައުމުގައި މިތިބަ މުސްލިމުން ނަކީ ތި ކަހަލަ ބައެއް ނޫން / ދުނިޔެ އަށް ހެއްލި މުދަލާއި ފައިސާ އަށް ފެންބޮވައިގެން ފައި ތިބި ބައެއް / ރިބާ ކައި ބޮއި ހަދާ ބައެއް ރަލާއި އޫރުމަހުގެވިޔަފާރީގެ އަހުލުވެރިން / ޒިނޭ ކުރުމާއި ފާހިޝް އަމަލު ތަކުގައި އަވަދި ނެތި އުޅޭބައެއް / ނެތި މޮށުމާއި ދެބަ އޮޑުވުމުގެ ލާމަސީލު ބައެއް / ތިމާގެ މަގުސަދު ހާސިލް ކުރުމަށް ދީނުގެ ނަމުގައި ފާފަކުރާ ބައެއް / މިހެން ގޮސް މިމީހުން ނުކުރާކަށް ނުބައި ކަމެއް ނެތް / މިހުރިހާ ކަމެއް ފިސާރި ބާރަށް ކުރުމަން އެކަމުގައި ދެމި ތިބޭ ބަޔެއް ވީ އިރު ކީއްވެބާ މިވާހަކަ ތަކަށް އަލި އަޅުވާނުލީ ތާރީޙަށް ޓަކައި އޮޅުވާލަނީ ތޯ !


ކުޅުދުއްފުށީގައި ކުރިއަށް ގެންދާ ހޭލުންތެރިކުރުމުގެ ޕްރޮގްރާމުގެ ތެރެއިން: މި ޕްރޮގްރާމުގެ ދަށުން އެރަށުގެ ހުރިހާ ގެއަކަށް ޒިޔާރަތްކުރުމަށްވަނީ ހަމަޖެހިފައި --\nކުށްމަދުކޮށް އަމާން މާހައުލެއް ރަށްރަށުގައި ގާއިމްކޮށް އާންމު ރައްޔިތުންނާއި ގާތުން ޚިދުމަތްދީ، ރައްޔިތުންގެ ހޭލުންތެރިކަން އިތުރުކުރުމަށް ފުލުހުން ކުރަމުންދާ މަސައްކަތުގެ ތެރެއިން، ކުޅުދުއްފުށީ ގޭގެއަށް ޒިޔާރަތްކޮށް މައުލޫމާތު ދިނުުމުގެ ޕްރޮގްރާމެއް ފަށައިފިއެވެ.\nމި ޑިސެމްބަރުމަހުގެ 27 ވަނަ ދުވަހު ކުޅުދުއްފުށީ ޕޮލިސް ސްޓޭޝަނުން ފެށި މި ޕްރޮގްރާމަކީ ، ފުލުހުންގެ މަސައްކަތް މިހާރަށްވުރެ ހަރުދަނާކުރުމަށް އާންމު ރައްޔިތުންގެ ހިޔާލުހޯދައި މަޝްވަރާކޮށް، އާންމު ރައްޔިތުން މިހާރަށްވުރެ ބޮޑަށް ސަމާލުކަންދޭންވީ ކަންކަމާއި ކުށްމަދުކުރުމަށް ކުރެވިދާނެ ކަންކަމާ ގުޅޭގޮތުން މަޢުލޫމާތު ދިނުމުގެ ގޮތުން ކުރިއަށް ގެންދާ ޕްރޮގްރާމެކެވެ.\nމި ޕްރޮގްރާމުގެ ތެރެއިން މަކަރާ ހީލަތުން ފައިސާހޯދުމުގެ މައްސަލަތަކަށާއި ވައްކަމުގެ މައްސަލަތަކާ ގުޅޭގޮތުން މަޢުލޫމާތު ދީ ރައްކާތެރިކަމުގެ ގޮތުން އެޅިދާނެ ފިޔަވަޅުތަކާއި މިހާރަށްވުރެ ބޮޑަށް ސަމާލުކަން ދޭންވީ ކަންކަމާއި ގުޅޭގޮތުން މަޢުލޫމާތު ދިނުމަށް ވަނީ ހަމަޖެހިފައެވެ. ހަމައެއާއެކު މި ޕްރޮގްރާމުގެ ތެރެއިން ކުޅުދުއްފުށީގައި ދިރިއުޅެމުންދާ ހާއްސަ އެހީއަށް ބޭނުންވާ ފަރާތްތަކާއި އުމުރުން ދޮށީ ފަރާތްތަކުގެ މަޢުލޫމާތާއި އެރަށުގައި ދުއްވާ އުޅަނދުތަކާއި އެރަށުގައި އުޅެމުންދާ ބިދޭސީންގެ މަޢުލޫމާތު އެއްކުރުމަށްވަނީ ހަމަޖެހިފައެވެ.\nޑިސެމްބަރު 27 ން ވަނަ ދުވަހުން ފެށިގެން ސިލްސިލާކޮށް ކުރިއަށް ގެންދިޔުމަށް ހަމަޖެހިފައިވާ މި ޕްރޮގްރާމުގެ ދަށުން ކުޅުދުއްފުށީގެ ހުރިހާ ގެއަކަށް ޒިޔާރަތްކޮށް މަޢުލޫމާތު ދިނުމަށްވަނީ ހަމަޖެހިފައެވެ.


Dho?! Feshee fighting fish joadakun, Mihaaru haaheh!\nފެށީ ފައިޓިން ފިޝް ޖޯޑަކުން، މިހާރު ހާހެއް!\nމުހައްމަދު އަލީ ވަރަށް ކުޑައިރު، އެކި ކަހަލަ މަސްމަހާމެއްސަށް ޝައުގުވެރިވެ އެ އެއްޗިއްސަށް ލޯބި އުފެދުނެވެ. އެ ލޯބީގެ ތެރެއިން ޝައުގުވެރިކަން އުފެދުނީ ފައިޓިން ފިޝް ބަލައި އެފަދަ މަސްތައް ބްރީޑް ކުރުމަށެވެ. މިހާރު ފައިޓިން ފިޝް ބޭނުންވެގެން އެ ހޯދަން އުޅޭ މީހަކަށް މުހައްމަދު ނަން ނޭނގި އޮވެދާނެހެން ހިއެއް ނުވެ އެވެ.\nއުމުރުން 31 އަހަރުގެ މުހައްމަދުގެ މި ޝައުގުވެރިކަން އުފެދުނީ އޭނާ ސްކޫލު ނިންމާލި ހިސާބުންނެވެ. އެހާ ހިސާބުން ތަފާތު އެކި ކަހަލަ މަސްތައް ގެންގުޅެން ފަށައި އެކި ކަހަލަ މަސްތަކާ ގުޅޭގޮތުން މައުލޫމާތު ހޯދައި ކިޔަވަން ފެށި އެވެ.\nފައިޓިން ފިޝް ގެންގުޅެން ލޯބި އުފެދުނީ މިކަމުގެ ތެރެއިންނެވެ. ފައިޓިން ފިޝް ޕެއާއެއް ގަނެ އެ ބަލަން ފަށައި އެ ބްރީޑް ކުރަން ދަސްކޮށް އެ މަސައްކަތް ފެށި އެވެ. މިހާރު އޭނާގެ އަތުގައި ހާހެއްހާ މީގެ މަސް އެބަ ހުއްޓެވެ.\nA post shared by Pet_Addicts (@petaddicts.mv)\n"މާލެއިން ދެ މަސް ގަތީ ބްރީޑް ކުރަން ވެގެން. ދެން ރަށަށް ގެންގޮސް އެ ބްރީޑްކޮށް ބޮޑުކުރަން ފެށީ،" މުހައްމަދު ކިޔައިދިނެވެ.\nމުހައްމަދުގެ ރަށަށް، އދ. މަހިބަދޫ އަށް މަސްތައް ގެންދިޔުމަށް ފަހު އެ ބްރީޑްކޮށް އާ ފައިޓިން ފިޝްތައް އާލާކުރަން ފެށި އެވެ. މި މަސްތަކަށް ބޭނުންވާ ލޯތްބާއި އަޅާލުން ފުރިހަމައަށް ލިބުމުގެ ސަބަބުން މަސްތައް ވަރަށް ރަނގަޅު ސިއްހަތުގައި ހެދިބޮޑުވި އެވެ.\nމަސްތައް ބަލައި، މި މަސައްކަތަކީ ކުރެވޭނެ ކަމެއްކަން ވިސްނި "ޕެޓް އެޑިކްޓްސް"ގެ ނަމުގައި ޕޭޖެއް ހަދައި މަސް ވިއްކަން ފެށީ އެވެ. އެ މަސައްކަތް ކުރުމުގައި މުހައްމަދަށް އެންމެ ބޮޑު އެހީއަކަށް ވީ އޭނާގެ ދައްތަގެ ދަރިފުޅެވެ.\nމަހަށް ކާންދިނުމާއި އޭގެ ސިއްހަތަށް ބެލުމުގެ އިތުރުން ފެނުގެ ހާލަތު ބެލުމުގައި ވެސް އޭނާގެ އެހީތެރިކަން ލިބުނެވެ. ނަމަވެސް އެކި ސަބަބަތުތަކާ ހެދި މާ ގިނަ ދުވަސްތަކެއް ނުވެ މަސައްކަތް ހުއްޓާލަން ޖެހުނީ އެވެ.\n"އޭރު އުޅުނީ މާސްޓާސް އަށް ކިޔަވަން ވެގެން. އެހެންވެ އެހާ ވަގުތެއް ނުދެވޭ. ދެން ދައްތަގެ ދަރިފުޅު ވެސް ބިޒީވެ މަސައްކަތް ނުކުރެވޭގޮތް ވީމާ މަސައްކަތް ހުއްޓާލަން ޖެހުނު،" މުހައްމަދު ކިޔައިދިނެވެ.\nއޭގެ ފަހުން ވެސް އެ މަސައްކަތް އެއް ފަހަރެއްގެ މަތިން ފަށައި، ވަގުތު ނުވެގެން ހުއްޓާލަން ޖެހުނެވެ. ނަމަވެސް އެންމެ ފަހުން އަނެއްކާ ވެސް މިދިޔަ އަހަރުގެ އޯގަސްޓު މަސް ހިސާބުގައި އަލުން މަސައްކަތް ފެށުމަށް އާ ހިތްވަރެއް ލި އެވެ. އެއާ އެކު ފައިޓިން ފިޝްގެ އާ ޕެއާއެއް ގަނެ އެ ބްރީޑް ކުރި އެވެ. އަދި އެ ޕެއާ އިން ލިބުނު މަސްތައް ބޮޑު ކުރަން ފެށި އެވެ. މި އަހަރުގެ މާޗު މަހުގެ ތެރޭގައި އަލުން މަސް ވިއްކަން ފެށި އެވެ.\nފުލްޓައިމް ވަޒީފާ އަދާކުރަމުން މިހާރު ފައިޓިން ފިޝް އަލުން ވިއްކަން ފަށާފައި ވާއިރު އެކި ކަހަލަ ދަތިތަކާ ވެސް ކުރިމަތި ވެ އެވެ.\n"މިހާރު އެންމެ އެކަށީގެންވާ ވަރަށް ވަގުތު ނުދެވޭ. މަސްތަކަށް ކާންދިނުމުގެ މަސައްކަތް ކުރާނީ މިހާރު ދައްތަ. ދުވާލަކު ދެ އިރު ކާންދޭނެ ދައްތަ،" އޭނާ ބުންޏެވެ.\nމަސައްކަތައް އެންމެ އެކަށީގެންވާ ވަރަށް ވަގުތު ނުދެވުނަސް ކުރިއަށް އޮތް ތަނުގައި މަސައްކަތް އިތުރަށް ހަރުދަނާ ކުރުމަށް މުހައްމަދު ހުރީ ވަރުގަދަ އުއްމީދަކާ އެކުގަ އެވެ. މިހާރު ވެސް މުހައްމަދުގެ މަސައްކަތް ތަފާތުވާ ސަބަބެއް އޮވެ އެވެ. އެއީ އޭނާ ވިއްކާ މަސްތަކަކީ އެހެން ތަންތަނުން ލިބެން ދަތިވާނެ މަސްތަކަށް ވާތީ އެވެ.\n"މަސްތައް ބްރީޑް ކުރާއިރު ބަލަން ވީހާ ވެސް ރެއާ މަސްތައް ލިބޭތޯ. އަދި މާލެއިން ވެސް އާންމުކޮށް ނުފެންނަ މަސްތައް ބްރީޑްކޮށް ރީތި މަސްތައް އާލާ ކުރެވޭތޯ މަސައްކަތް ކުރަން،" އޭނާ ބުންޏެވެ.\nކުރިއަށް އޮތް ތަނުގައި ފައިޓިން ފިޝްގެ އިތުރުން އެހެން ކަހަލަ ތަފާތު މަސްތައް އާލާކޮށް ވިއްކުމަކީ އޭނާ ދެކޭ ހުވަފެނެއް ކަމަށް މުހައްމަދު ބުންޏެވެ.


ސިޔަރަތު ފިލާވަޅު2– DhiSalafiyyah\nސިޔަރަތު ފިލާވަޅު 2\n18/10/2011 محمد ﷺ ގެ ސިޔަރަތު, ފިލާވަޅު, ސިޔަރަތާއި ތާރީޚްއައްޝައިޚް އަޙްމަދު މިޙްސަން މުޙައްމަދު\nރަސޫލުﷲ صلى الله عليه و سلم ދުނިޔޭގެއަލިކަން ދެކެވަޑައިގަތުން:\nއެކަލޭގެފާނު ދުނިޔޭގެ އަލިކަން ދެކެވަޑައިގަތީ މައްކާގައެވެ. އެއަހަރަކީ ޢާމުލް ފީލްއެވެ. ޙަބުޝްކަރައިގެ އަބުރަހާ ނަމަކަށްކިޔުނު ވެރިޔަކު މާއްކާގައިވާ ގެފުޅު ތަޅާލަން އައި އަހަރެވެ. އެކަލޭގެފާނު ދުނިޔޭގެ އަލިކަންދެކެވަޑައިގަތީ ރަބީޢުލް އައްވަލްމަހެއެއްގެ ހޯމަ ދުވަހެއްގައެވެ. އެއީ ރަބީޢުލް އައްވަލްމަހުގެ2ވަނަ ދުވަސްކަމުގައި ބުނެވެއެވެ. އަދި 8 ވަނަ ދުވަސަކަމުގައިވެއް ބުނެވެއެވެ. އަދި 10 ވަނަ ދުވަސްކަމުގައިވެސް ބުނެވެއެވެ. އަދި 12 ވަނަ ދުވަސްކަމުގައިވެސް ބުނެވެއެވެ. އިލްމުވެރިން ވަނީ ދުވަސްކަނޑައެޅުމުގައި ޚިލާފުވެވަޑައިގެންފައެވެ. އެކަލޭގެފާނު އުފަންވެވަޑައިގެންނެވި ދުވަސް ސީދާ އެނގޭކަށްނެތެވެ. އަދި އެދުވަހާއި ދިމާވަނީ މީލާދީ ގޮތުން571 ވަނަ އަހަރުގެ އެޕްރީލް 20 ނުވަތަ 22 ވަނަ ދުވަހެވެ. އެކަލޭގެފާނު ދުނިޔޭގެ އަލިކަންދެކެވަޑައިގަތުމުން ދުނިޔޭގެ ތަންތާނގައި ބޮޑެތި ކަންތައްތަކެއް ހިނގާފައިވެއެވެ.\nއިމާމް އަޙްމަދާއި އެހެނިހެން ބޭކަލުން ޢިރްބާޟު ބިން ސާރިޔާގެ ރަޟިޔަﷲ ޢަންހު ގެ އަރިހުން ރިވާކުރައްވާފައިވެއެވެ. އެކަލޭގެފާނު ވިދާޅުވިއެވެ. ރަސޫލުﷲ ޞައްލަﷲ ޢަލއިހި ވަސައްލަމް ޙަދީޘްކުރައްވަނިކޮށް ތިމަންކަލޭގެފާނު އަޑުއެއްސެވީމެވެ. (( إِنِّي عَبْدُ اللَّهِ فِي أُمِّ الْكِتَابِ لَخَاتَمُ النَّبِيِّينَ ، وَإِنَّ آدَمَ لَمُنْجَدِلٌ فِي طِينَتِهِ ، وَسَأُنَبِّئُكُمْ بِتَأْوِيلِ ذَلِكَ ، دَعْوَةُ أَبِي إِبْرَاهِيمَ ، وَبِشَارَةُ عِيسَى قَوْمَهُ ، وَرُؤْيَا أُمِّي ، ألَّتِيْ رَأَتْ أَنَّهَ خرج منها نُورًا أَضَاءَتْ لَهُ قُصُورُ الشَّامِ وَ كَذَالِكَ تَرَى أُمَّهَاةُ النَّبِيِّيْنَ صَلَوَاةُ اللهِ عَلَيْهِمْ )) މާނައީ: ” (އާދަމްގެފާނު ޚަލްޤުކުރެއްވުމުގެ ކުރިން) ބިމުގައިވާ މަށިކަމުގައި އާދަމްގެފާނު ވީއިރުވެސް ﷲ ގެ ހަޟުރަތުގައި ނަބީކަން ޚަތިމްކުރައްވާ ﷲ ގެ އަޅާކަމުގައި ތިމަންކަލޭގެފާނު ލިޔެވިގެންވެއެވެ. އަދި ތިމަންކަލޭގެފާނު ތިޔަބޭކަލުންނަށް ޚަބަރުދެއްވަމެވެ. ތިމަންކަލޭގެފާނަކީ ތިމަންކަލޭގެފާނުގެ ބައްޕާފުޅު އިބްރާހީމްގެފާނުގެ ދުޢާއެވެ. (އެބަހީ: ދުޢާގެ ނަތީޖާއެވެ.) އަދި ޢީސާގެފާނު އެކަލޭގެފާނުގެ ޤައުމަށް ދެއްވި އުފާވެރިކަމުގެ ޚަބަރެވެ. އަދި ތިމަންކަލޭގެފާނުގެ މަންމައަށް، ތިމަންކަލޭގެފަނު އުފަންވެވަޑައިގެންނެވި ވަގުތު ޝާމްގެ ގަނޑުވަރުތަކަށް ވިދުންގެނުވި އަލިގަދަ ނޫރެއް އެކަމަނާގެ ހަށިކޮޅުން ނުކުމެގެންދާތީ ހުވަފެނުގައި ފެނުނެވެ. މިގޮތަށް މާތްﷲ ޞަލަވާތްލެއްވި ހުރިހާ ނަބީބޭކަލުންގެ މަންމާފުޅުންނަށްވެސް ފެނިވަޑައިގަންނަވައެވެ.” މިޙާދީޘްގައިވާ އިބްރާހީމްގެފާނު ކުރެއްވި ދުޢާ ސޫރަތުލް ބަޤަރާގެ 129 ވަނަ އާޔަތުގައި ﷲ ތަޢާލާ ވަޙީކުރައްވާފައިވެއެވެ. ( رَبَّنَا وَابْعَثْ فِيهِمْ رَسُولا مِنْهُمْ ) މާނައީ: ” އޭ އަޅަމެންގެވެރި ރައްބެވެ! އެބައިމީހުންގެ ތެރެއިން އެބައިމީހުންގެ ގާތަށް ރަސޫލަކު ފޮނުއްވާނދޭވެ. “ އަދި ޢީސާގެފާނު އެކަލޭގެފާނުގެ ޤައުމުގެ މީހުންނަށް ދެއްވި އުފާވެރިކަމުގެ ޚަބަރު ކީރިތި ޤުރްއާނުގައި ﷲ ތަޢާލާ ބަޔާންކުރައްވާފައިވެއެވެ. އެއިލާހު ވަޙީކުރައްވާފައިވެއެވެ. ( وَمُبَشِّرًا بِرَسُولٍ يَأْتِي مِنْ بَعْدِي اسْمُهُ أَحْمَدُ ) الصف6މާނައީ: ” އަދި ތިމަންކަލޭގެފާނަށްފަހު އަޙްމަދު އެވެ ނަމަކަށް ކިއުނު ރަސޫލަކު ވަޑައިގަންނަވާނޭކަމުގެ އުފާވެރި ޚަބަރު ދެއްވާ ބޭކަލަކު ކަމުގައެވެ. “\nއަދި ﷲ ބަރަކާތްލައްވާފައިވާ އެ މާތް ދަރިކަލުން ލޮބުވެތި ނަބިއްޔާ މުޙައްމަދު صلى الله عليه و سلم އެކަލޭގެފާނުގެ މަންމާފުޅުގެ ބެލުމުގެދަށުގައި ލޯތްބާއި އަޅާލުމުގައި މަދުދުވަސްކޮޅަކު އޮންނެވިއެވެ. އަދި އެކަމަނާ މަދުދުވަސްކޮޅަކަށް އެކަލޭގެފާނަށް ކިރުފޮދުއެރުއްވިއެވެ. އެއަށްފަހު ޠާއިފްގެ ބޭކަނބަލެއްކަމުގައިވާ ޙަލީމަތު ބިންތި ސަޢުދަށް އެކަލޭގެފާނަށް ކިރުފޮދުއެރުވުން ޙަވާލުކުރެވުނެވެ. ޤުރައިޝުންގެ އާދަކާދައިގެ މަތިންނެވެ. އެމީހުން އެމީހުންގެ ދަރިން ކިރުމައިންނާއިއެކީ ރަށްފުށު ހިސާބަށް ފޮނުވާލައެވެ. މިގޮތުން ލޮބުވެތި ނަބިއްޔާ صلى الله عليه و سلم ގެންދެވުނީ ބާދިޔަތު ބަނީ ސަޢުދަށެވެ. ރަށްފުށު ހިސާބުތަކަށް މިގޮތަށް ފޮނުވުމުގެ ބޭނުންތައް ވަރަށްގިނައެވެ. ރަށުގައި އޮންނަ ބަލިމަޑުކަމުން ކުދިން ސަލާމަތްކުރުމާއި ކުދިންގެ ހެދިބޮޑުވުމުގައި ހަށިގަނޑު ވަރުދަގަވުމާއި އެކުދިންނަށް ޢަރަބި ބަސް ރަނގަޅަށް ދަސްކޮށްދިނުމަށްޓަކައެވެ. ރަށްފުށުމީހުން ނުވަތަ ބާދިޔާގެ އަލުހުވެރިންގެ ބަސްމަގަށް އަޖްނަބީ ބަސްތައްވަދެ ބަސް ފަސާދަވެފައި ނުހުރެއެވެ.\nރަސޫލުﷲ صلى الله عليه و سلمގެ ކިރުމައިކަނބަލުންނާއި ޅައުމުރުފުރާގައި ބެލެހެއްޓެވި ބޭކަނބަލުން:\nރަސޫލުﷲ صلى الله عليه و سلم ގެ ޅަދުވަސްވަރުގައި އެކަލޭގެފާނުގެ މަންމާފުޅުގެ އިތުރުން2ބޭކަނބަލަކު އެކަލޭގެފާނަށް ކިރުފޮދުއެރުއްވިއެވެ. އެ ދެ ބޭކަނބަލުންނަކީ އަބޫ ލަހަބުގެ އަޅު ޘުވައިބަތުގެފާނާއި، ޙަލީމަތުއް ސަޢްދިއްޔާ އެވެ.\nއެކަލޭގެފާނު ޅައުމުރުފުރާގައި ބެލެހެއްޓެވި ބޭކަނބަލުންގެ ތެރޭގައި އެކަލޭގެފާނުގެ އަސްލު މަންމާފުޅު އާމިނަތުގެފާނާއި، ކިރުމައިކަމަނާ ޘުވައިބަތުގެފާނާއި ކިރުމައިކަމަނާ ޙަލީމަތުއް ސަޢްދިއްޔާއާއި އެކަމަނާގެ ދަރިކަނބަލުން އައްޝައިމާގެފާނުވެސް ހިމެނިވަޑައިގަންނަވައެވެ.\nއަދި ޙަބަޝާގެ ބޭކަނބަލެއްކަމުގައިވާ އުއްމު އައިމަން ވެސް އެކަލޭގެފާނު ޅައުމުރުފުރާގައި ބެލެހެއްޓެވި ބޭކަނބަލުންގެ ތެރޭގައިހިމެނެއެވެ. އުއްމު އައިމަން އަކީ އެކަލޭގެފާނުގެ ބައްޕާފުޅު އަބްދުﷲގެފާނުގެ އަޅުބޭކަނބަލެކެވެ. އެކަމަނާ ރަސޫލުﷲ ޞައްލަﷲ ޢަލައިހިވަސައްލަމްއަށް އަމިލްލަފުޅު ދަރިއެއްގެ ލޯބިދެއްވިއެވެ. އަދި އެގޮތަށް ޢަމަލުފުޅު ބެހެއްޓެވިއެވެ. އަދި ރަސޫލުﷲ ޞައްލަﷲ ޢަލައިހި ވަސައްލަމްވެސް އެކަމަނާ އާއިމެދު މަންމައެއްގެ މުޢާމަލާތުން މުޢާމަލާތްކުރެއްވިއެވެ. އެކަމަނާއަށް ހެޔޮކޮށްހިއްތެވިއެވެ. އަދި އެކަމަނާއަށް އޯގާތެރިވެވަޑައިގެންނެވިއެވެ. އަދި އެކަމަނާއަށް ލޯބިދެއްވިއެވެ.\n1- ރަސޫލުﷲ ޞައްލަﷲ ޢަލައިހި ވަސައްލަމް އުފަންވެވަޑައިގެންނެވި ދުވަހެއް ސީދާ އެނގެން އެބައޮތްތޯއެވެ؟\n2- ރަސޫލުﷲ ޞައްލަﷲ ޢަލައިހި ވަސައްލަމްގެ ކިރުމައިކަނބަލުންގެ ޢަދަދު ކިހާވަރެއްތޯއެވެ. އަދި އެ ބޭކަނަބަލުންގެ ނަންތަކަކީ ކޮބާ؟\n3- ރަސޫލުﷲ ޞައްލަﷲ ޢަލައިހި ވަސައްލަމް ޅައުމުރުފުރާގައި ބެލެހެއްޓެވީ ކިތައް ބޭކަނބަލުންތޯއެވެ. އަދި އެ ބޭބޭކަނބަލުންގެ ނަންތަކަކީ ކޮބާ؟\n4- ޤުރައިޝުން އެމީހުންގެ ދަރިންގެ ޅައުމުރުފުރާގައި ރަށްފުށު ހިސާބުގައި ދިރިއުޅުން ހޭދަކުރުމަށް ފޮނުވާ ސަބަބުތައް ބަޔާންކުރޭ!\n5- އުއްމު އައިމަން އަކީ ކޮންބޭކަނބަލެއް؟


Israel Aai Gulhun Beyhvun Kuwait Gai Manaa Kohfi - Vaguthu\nއިސްރާއިލާއި ގުޅުން ބޭއްވުން ކުވައިތުގައި މަނާ ކޮށްފި\nއިސްރާއިލާއި އެއްވެސް ގޮތަކަށް މުއާމަލާތު ކުރުން މަނާކޮށް ކުވައިތުން ބިލެއް ފާސް ކޮށްފިއެވެ.\nމީގެ ހަފްތާއެއް ކުރިން ހުށަހަޅާފައިވާ މި ބިލް ފާސް ކޮށްފައިވަނީ ހުކުރު ދުވަހުއެވެ. ގާނޫނު ހަދާ މަޖިލީހުން ފާސްކުރި ބިލުގައި ވާގޮތުން ސީދާ އަދި ނުސީދާ ގޮތަކުން ވިޔަސް އިސްރާއިލާއި ގުޅުން ބާއްވައި މުއާމަލާތު ކުރުމަކީ ޖަލު ހުކުމަކާއި އެކު ބޮޑު އަދަދަކުން ޖޫރިމަނާ ކުރެވޭނެ ފަދަ ކުށެކެވެ. އަދި އެގައުމުގައި އުޅޭ ބިދޭސީން ވެސް ހިމެނޭހެން އެއްވެސް ބަޔަކު އިސްރާއިލަށް ދިޔުމަކީ މަނާ ކަމެއް ކަމަށް އެ ގާނޫނުގައި ވަނީ ބަޔާންކޮށްފައެވެ.\nއޭގެ އިތުރުން އިސްރާއިލަށް ހަމްދަރުދީ ފާޅުކުރުން ވެސް އެ ގާނޫނުގެ ދަށުން މަނާ ކުރެއެވެ. ގާނޫނަށް ގެނެވުނު މި ބަދަލަކީ އިސްރާއިލުން ފަަލަސްތީނަށް ދެމުން ގެންދާ ހަމަލާތަކާއި ގުޅިގެން، ފަލަސްތީނުގައި ތިބި މުސްލިމުންނަށް ހިތްވަރު ދިނުމުގެ ގޮތުން މަޖިލީހުގެ މެމްބަރުން ހުށަހަޅާފައިވާ ބިލެކެވެ.\nމިދިޔަ ހަފްތާގައި އެގައުމުގައި އިސްރާއިލާއި ދެކޮޅަށް އެތައް ސަތޭކަ ބަޔަކު މަގުމައްޗަށް އެއްވެ، އިސްރާއިލުން ފަލަސްތީނަށް ދެމުންގެންދާ ހަމަލާތަކާއި ދެކޮޅަށް އަޑު އުފުލައި، އިސްރާއިލުގެ ދިދަ އަންދާފައިވެއެވެ.\nކުވައިތުން ވަނީ އެގައުމު އޮތީ ފަލަސްތީނާއި އެކުކަން ދައްކުވައިދީ، އެހެން އަރަބި ގައުމުތަކާއި ހިލާފަ އިސްރާއިލާއި ގުޅުން ބާއްވަން ދެކޮޅު ހަދާފައެވެ. އިސްރާއިލުގެ އަނިޔާވެރިކަން ކުށްވެރި ކުރި ނަމަވެސް، ގަލްފުގެ ބައެއް ގައުމުތަކުން އިސްރާއިލާއި ގުޅުން ގާއިމުކޮށްފައިވާކަން ފާހަގަ ކޮށްލެވެއެވެ.\nކުވައިތުގެ ފޮރިން މިނިސްޓަރ ވިދާޅުވީ އިސްރާއިލް ސިފައިން މަސްޖިދުލް އަގްސާއަށް ވަދެ ހިންގި އުދުވާނަކީ މުސްލިމުންނަށް އިހްތިރާމް ނުކުރާ ކަމުގެ ހެއްކެއް ކަމަށެވެ. އިސްރާއިލުގެ ސިފައިންނާއި ޔަހޫދީން ވަނީ މަސްޖިދުލް އަގްސާގައި ފަލަސްތީނުގެ ރައްޔިތުން އަޅުކަމުގައި ޝާމިލްވެ ތިއްބައި ހަމަލާދީ، މިސްކިތަށް ގެއްލުން ދީފައެވެ.\nމެއި 30, 2021 16:41\nއިޒްރެއިލް މީހުން ރާއްޖެ އައުމަށް ނާާދެވޭނެހެން ގާނޫނެއް ހެދުން މުހިންމު.\nމެއި 30, 2021 16:46\nމެއި 30, 2021 17:42\nމިއަދުގެ ސަރުކާރުން ވިސްނަވާ. އިޒްރޭލް އެކަންޏެއް ނޫން އިންޑިޔާއާވެސް މިޤައުމުން ގުޅުން ކަނޑަންޖެހޭ.\nމެއި 30, 2021 17:44\nޑރ.ޝަހީދުމެންފަދަ މަދު ޕަޕެޓެއް މިޤައުމުގައި އުޅެނީ\nމެއި 30, 2021 17:45\nމެއި 30, 2021 17:50\nކުވެއިތަކީ ހަރުކަށިމީހުންގެ ހާއްޔެއް\nމެއި 30, 2021 21:35\nމުސްލިމުންނަކީ އެއްހަށިފަދަ ބައެއް. ކުވައިތުން\nދައްކަދިނީ ދިރިހުރި މިސާލެއް. ރާއްޖެއިން އިޒްރޭލުން މީހުން އެތެރެނުވެވޭފަދަ ޤާނޫނެއް މިހާރުގެ މަޖިލީހަކުން ފާހެއްނުކުރާނެ. ނިމިދިޔަ18ވަނަ މަޖިލީހަކީ އެގޮތައްފާސްކުރާނެ\nކަމަށް ބެލެވޭ މަޖިލީހެއް. އިޒްރޭލާ ދެކޮޅުވެއްޖެ\nނަމަ ޤައުމު ބަނޑަށްޖެހޭނެކަމަށްދެކި ކަށަވަރުކޮށް\nގެންތިބޭ ޤާބިލްބެއިފުޅުންތަކެއް އެފަދަ އެޖެންޑާ\nއެއްއޮންނާނެކަމަށްޤަބޫލުކުރުމަކީ ވެސް ކަނޑުކޮސް\nވުން. ދެންވެސް ހޮވަންތައްޔާރު ވަންޖެހޭނީ މަޖިލީހަށްއެފަދަ މެމްބަރުން.\nމެއި 30, 2021 23:31\nސާބަހޭ.. ތިހެން ވާންޖެހޭނެ.. އަޑިން ކުޅޭނެ ޗާންސްވެސް ދީގެން ނުވާނެ\nމެއި 31, 2021 08:08\nކުވޭތަށް ދާނވީ އަވަހަށް\nމެއި 31, 2021 12:04\nއިސްލާމީ ޤައުމުތަކުން ކުވައިތު ނަމޫނާ އަކަށް\nބަލާ އެފިޔަވަޅު އަޅަންވީ. ފުރިހަމަ މުސްލިމުންގެ\nނަމޫނާއެއް ކުވައިތުން ދެއްކީތީ ސާބަސް.


BREAKING: Iraq Sunnaafathi Kohlli Donald Rumsfeld Maruvejje - Vaguthu\nއެމެރިކާއިން 2003 ވަނަ އަހަރު އިރާގަށް އަރައި އެ ގައުމުގަައި އޮތް ސަރުކާރު ވައްޓާލައި، މުޅި ގައުމު ސުންނާފަތި ކުރުމުގެ މޭސްތިރިއަކަށް ހުރި ޑޮނަލްޑް ރަމްސްފެލްޑް މަރުވެއްޖެއެވެ. އެއިރު އޭނާއަކީ އެމެެރިކާގެ ޑިފެންސް ސެކެރެޓަރީއެވެ.\nއުމުރުން 88 އަހަރުގެ ރަމްސްފެލްޑް މަރުވިއިރު، އޭނާ ދެ ފަހަރެއްގެ މަތިން އެ ގައުމުގެ ޑިފެންސް ސެކެރެޓަރީކަން ކުރިއެވެ. އެއީ ޖޯޖް ޑަބްލިވް ބުޝްގެ ވެެރިކަމުގައި 2001 އިން 2006 އަށް އަދި ގެރާޑް ފޯލްޑްގެ ވެެރިކަމުގައި 1975 އިން 1977 އަށެވެ.\nރަމްސްފެލްޑްގެ ޑިފެންސް ސެކެެރެޓަރީކަމުގަައި އެމެެރިކާ ސިފައިން ވަނީ އިރާގްގެ ޖަލުތަކުގައި އެގަައުމުގެ ރައްޔިތުންނަށް ލާއިންސާނީ އެތައް އަަމަލެއް ހިންގާފައެވެ. އެގޮތުން އިރާގްގެ އަބޫ ގްރައިބު ޖަލުގައި އިރާގް މީހުން އޮރިޔާން ކުރުމަށްފަހު ކަނު ބަދެ އަނިޔާކޮށްފައި ވެއެވެ.\nއެމެރިކާގެ ވަފާތެރިން ރަމްސްފެލްޑް ފާހަގަ ކުރަނީ ވަރުގަދަ އަސްކަރީ ވެރިއެއްގެ ގޮތުގައެވެ. ހާއްސަކޮށް އިރާގަށް އެމެރިކާ ސިފައިން އަރައި، ވަރަށް ކުޑަ ދުވަސްކޮޅެއްގެ ތެރޭގައި ސައްދާމް ހުސެއިންގެ ވެރިކަން ވައްޓާލެވުނީ އޭނާގެ މޮޅުކަމާއި ރޭވުންތެރިކަމުގެ ސަބަބުން ކަމަށް އެމެރިކާ އާއި ރަމްސްފެލްޑަށް ތާއިދުކުރާ މީހުން ބުނެއެވެ.\nނަމަވެސް ދުނިޔޭގެ ގިނަ ބަޔަކު ރަމްސްފެލްޑް ފާހަގަ ކުރަނީ ބޮޑު އަނިޔާވެރިއެއްގެ ގޮތުގައެވެ. އިރާގުގައި ނުރައްކާތެރި ނިއުކްލިއާ ހަތިޔާރު އެބަހުރިކަމަށް ބުނެ ރޯބުހުތާނު ދޮގު ހަދައިގެން އިރާގަށް އަރައި އިރާގު ސުންނާފަތިކޮށް، ކުށެއްނެތް އެތައް ހާސްބަޔަކު މަރާލުމުގައި އެންމެ އިސް ދައުރެއް އަދާކުރި އެކަކީ ރަސްމްފެލްޑްގެ ގޮތުގައި އޭނާގެ ނަން ވަނީ ތާރީހްގައި ލިޔެވިފައެވެ.\nރަމްސްފެލްޑް މަރުވިކަން އާއިލާ އިން ކަށަވަރުކޮށްދިން ނަމަވެސް އޭނާ މަރުވި ސަބަބެއް އަދި ހާމަކޮށްފައެއް ނުވެއެވެ. ރަމްސްފެލްޑް ވަނީ އެމެރިކާގެ ގާނޫނު ހަދާ މަޖިލީހުގެ މެންބަރު ކަން ވެސް ގިނަ ދުވަސްތަކަކު ކޮށްފައެވެ. އޭނާ ގާތްގަނޑަކަށް 60 އަހަރު ސަރުކާރަށް ހިދުމަތް ކުރިއެވެ.\nޖުލައި 1, 2021 01:09\nٱلْحَمْدُ لِلَّٰهِ. ނަރަކައިގެ އެންމެ ފުން ވަޅުގަނޑުގައި މިކަލޭގެ އަބަދުމެ އަބަދަށް އަނދަ އަނދާ ބަހައްޓަވާނދޭވެ. އާމީން.\nޖުލައި 3, 2021 00:03\nޖުލައި 1, 2021 02:54\nސައްދާމް ހުސައިން ގެ ފިދާއީ ލަޝްކަރު އޮތްނަމަ\nއެމަރިކާ ގެ ދުވަސްދާނެ...އެމަރިކާ ސިފައިން ގަބުރުސްތާނަކައް އިރާގުގެ4ފާރު ސައްދާމް ހެދި\nޖުލައި 1, 2021 10:33\nދިވެހިނަގެ ސޭކުކަމާ ޣާފިލުކަމާ. ހީހީ ހަލާކުވާވަރުވޭ.\nޖުލައި 1, 2021 05:52\nޖުލައި 1, 2021 07:23\nޖުލައި 1, 2021 09:15\n''އިރާގް ސުންނާފަތިކޮށްލި ޑޮނަލްޑް ރަމްސްފެލްޑް މަރުވެއްޖެ''. ހެޑްލައިން އޮފަ ދަ އިޔާ.މީތި ސަޅި.ސާބަހޭ ''ވަގުތުއެމްވީ''.\nޖުލައި 1, 2021 09:45\nޖުލައި 1, 2021 09:50\nﷲ އިރާދަފުޅުން މިކަލޭގެ ނަރައިގެ ވަތުބަތާނަ އަށް ލައްވާ ފާންދޭވެ އާމީން\nޖުލައި 1, 2021 10:36\nސައްދާމު އިރާގު ސުންނާފަތިކުރިވަރައް ވުރެ ބޮޑައް އެހެން އެކަކައްވެސް އިރާގު ސުންނާފައްޗެއް ނުކުރެވޭނެ.\nޖުލައި 1, 2021 11:48\nސުވާލު ކުރެވޭ ވަގުތު އައިސް އެ ޖެހުނީ! އޭނައަށް މިހާރު އިސްލާމްދީނުގެ ތެދުކަން އެނގޭނެ. ޔާ ﷲ އޭނައަށް ލައުނަތް ލައްވާންދޭވެ. އަދި 1000 ގުނައަށް އަޒާބު އިތުރުކުރައްވާން ދޭވެ. آمين\nޖުލައި 1, 2021 13:39\nމަރުހޫމަށް ސުވަރު ގެ ލިބުމަށްއެދި ދުއާކުރަން


މާލޭގައި ދެން ކަށުނަމާދު ކުރާނީ ގައިދުރުކޮށް | Sandhaanu\nމާލޭގައި ދެން ކަށުނަމާދު ކުރާނީ ގައިދުރުކޮށް\nކޮވިޑް -19ގެ ބަލިމަޑުކާއި ގުޅިގެން ސަރުކާރުން އަޅަމުންދާ ރައްކާތެރިކަމުގެ ފިޔަވަޅުގެ ތެރެއިން ގައިދުރުކޮށް ކަށުނަމާދު ކުރާގޮތަށް ހަމަޖައްސައިފި އެވެ.\nމާލޭ ސަރަހައްދުގައި ކަށުކަމާކެމީގެ ކަންކަން ކުރުމާއި އަދި ކަށުނަމާދު ކުރުމާއި ގުޅޭ ގޮތުން މިއަދު މާލޭ ސިޓީ ކައުންސިލުން ނެރު އިއުލާނުގައި ވަނީ މިއަދުން ފެށިގެން ކަށުނަމާދުގެ ޖަމާއަތުގައި މީހުން ތިބެންވާނީ ދެ މީހުންގެ ދޭތެރޭ ހުސްޖާގަ އެއް އޮންނަ ގޮަތަށް ކަމަށެވެ.\nކުރިންވެސް އަމަލުކުރަމުން އައިގޮތަށް ކޮވިޑް-19 ބަލީގައި ނިޔާވާ މީހުންގެ ކަށުކަމާ ކެމީގެ ކަންކަން ކުރިއަށް ގެންދާނީ ހުޅުމާލޭ ސަހަރާ ގޯތިތެރޭ ކަމަށް ސިޓީކައުންސިލުން ބުނެއެވެ. އަދި އެނޫން ގޮތްގޮތަށް ނިޔާވާ މީހުންގެ ކަށުކަމާ ކެމީގެކަންކަން ކުރިއަށް ގެންދާނީ އާ ސަހަރާ މިސްކިތުގައި ކަމަށް ވެސް ކައުންސިލުން ބުނެއެވެ.\nސިޓީ ކައުންސިލުން ނެރުުނު އިއުލާނުގައި ވާގޮތުން މީގެ ފަހުން މައްޔިތާ އާސަހަރާ އަށް ގެންދިއުމަށް ފަހު، ހިނަވާ ގޭގައި މައްޔިތާ ބޭއްވޭނީ ގިނަވެގެން ތިން ގަޑިއިރަށެވެ.\nއާސަހަރާ މިސްކިތުގައި ކަށުނަމާދުކުރެވޭނީ ފަރުޟުނަމާދުގެ ޖަމާއަތުގައި ދިމާނުވާ ގޮތަށް ނަމާދަށް ބަންގި ގޮވާފަހުން ބައިގަޑިއިރު ފަހުންނެވެ.\nސިޓީ ކައުންސިލުން ބުނީ މައްޔިތާގެ ޖަނާޒާގައި ބައިވެރިވުމަށް ޒިޔާރަތްކުރައްވާ ފަރާތްތަކުން ހިނަވާގެ އެތެރެ އާއި ސަހަރާގެ ގޯތި ތެރޭގައި އުޅޭއިރު އިރުވެސް އިޖްތިމާއީ ގައި ދުރުކަން ބަހައްޓައި، އެޗްޕީއޭގެ އުސޫލްތަކާއި އެއްގޮތަށް އަމަލުތައް ބަހައްޓަން ޖެހޭނެކަމަށެވެ.\nމައްޔިތާ އާސަހަރާ އަށް ގެންދިއުމަށްފަހު ވީ އެންމެ އަވަހަކަށް މައްޔިތާގެ ކަށުކަމާކެމީގެ ކަންތައްތައް ނިންމުމަށްފަހު މައްޔިތާ ވަޅުލުމަށް މައްޔިތާގެ އާއިލާގެ ފަރާތުން ވަރަށް ބޮޑަށް އިސްކަންދިނުމަށް މާލޭ ސިޓީ ކައުންސިލުން ވަނީ އިލްތިމާސް ކޮށްފައެވެ.\nކަށުނަމާދު ދުރުކޮށް ކުރަން ހަމަޖެއްސިނަމަވެސް އަދި މިހާތަނަށް އެހެން ނަމާދުތައް ކުރަންވީ ގައިދުރުކޮށް ކަމެއް އަދި އަންގާފައެއް ނުވެއެވެ.


Tertiary Fenvarah Badhalu Kuran Thinadhoo Hospital Ah Gina Adhadhegge Saamaanu Fonuvaifi | Hathaavees\nޓާޝަރީ ފެންވަރަށް ބަދަލުކުރަން ތިނަދޫ ހޮސްޕިޓަލަށް ގިނަ އަދަދެއްގެ ސާމާނު ފޮނުވައިފި\nތިނަދޫ ހޮސްޕިޓަލު ޓާޝަރީ ހޮސްޕިޓަލަކަށް ބަދަލުކުރުމަށް ބޭނުންވާ ސާމާނުތައް ގެންގޮސްފައި --\nގދ. ތިނަދޫގައި ހުންނަ އަބްދުއް ސަމަދު މެމޯރިއަލް ހޮސްޕިޓަލް، ޓާޝަރީ ފެންވަރަށް ބަދަލުކުރަން ބޭނުންވާ ބައެއް ސާމާނު ހެލްތު މިނިސްޓްރީން ފޮނުވައިފިއެވެ.\nތިނަދޫ އުތުރު ދާއިރާގެ މެންބަރު އަބްދުﷲ ސަނީފު ކުރެއްވި ޓްވީޓެއްގައި ވިދާޅުވީ ތިނަދޫ ހޮސްޕިޓަލު ޓާޝަރީ ފެންވަރަށް ތަރައްގީ ކުރުމަށް ސަރުކާރުން ކުރަމުންގެންދާ މަސައްކަތްތަކުގެ ތެރެއިން ހޮސްޕިޓަލަށް ބޭނުންވާ ބައެއް މެޝިނަރީޒްއާއި އިކުއިޕްމެންޓް ހޮސްޕިޓަލަށް ގެނެވިފައިވާ ކަމަށެވެ.\nޓާޝަރީ ފެންވަރަށް ތަރައްޤީ ކުރުމަށް ސަރުކާރުން ކުރަމުންގެންދާ މަސައްކަތްތަކުގެ ތެރެއިން ހޮސްޕިޓަލަށް ބޭނުންވާ ބައެއް މެޝިނަރީޒްއާއި އިކުއިޕްމެންޓް މިއަދުވަނީ ހޮސްޕިޓަލަށް ގެނެވިފައި\n— Abdulla Saneef (@SaneefAbdulla) June 28, 2020\nމީގެއިތުރުން ބަލިމީހުންނަށް ވީހާވެސް އަވަސް ފެންވަރު ރަނގަޅު ހިދުމަތެއް ފޯރުކޮށްދިނުމަށް ކުރެވެމުންދާ މަސައްކަތުގެ ތެރެއިން ލެބޯޓްރީގައި އިތުރު މެޝިނެއް ވެސް ބަހައްޓާފައިވާއިރު ސަނީފު ވިދާޅުވީ އެ މެޝިނާއެކު ހޮސްޕިޓަލުން ކުރިން ހެދެން ނުހުންނަ ބައެއް ޓެސްޓްތައް އިތުރުކުރެވި ހިދުމަތުގެ ފެންވަރު ރަނގަޅުވެގެން ދާނެ ކަމަށެވެ.\nބަލިމީހުންނަށް ވީހާވެސް އަވަސް ފެންވަރު ރަނގަޅުޚިދުމަތެއް ފޯރުކޮށްދިނުމަށް ކުރެވެމުންދާ މަސައްކަތުގެތެރެއިން ލެބޯޓްރީގައި ބެހެއްޓުނު މިމެޝިނާއެކު ހޮސްޕިޓަލުން ކުރިންހެދެންނުހުންނަ ބައެއްޓެސްޓްތައް އިތުރުކުރެވި ޚިދުމަތުގެ ފެންވަރު ރަނގަޅުވެގެންދާނެ. ASMH Thenadhoo pic.twitter.com/z0hMYw2OTM\nތިނަދޫ ހޮސްޕިޓަލު ޓާޝަރީ ހޮސްޕިޓަލަކަށް ބަދަލު ކުރުމުގެ މަސައްކަތް ކުރަމުން އަންނައިރު ލ. ގަން ހޮސްޕިޓަލުވެސް ޓާޝަރީ ހޮސްޕިޓަލަކަށް ބަދަލުކުރުމުގެ މަސައްކަތަށް ބޭނުންވާ ސާމާނު ވަނީ ފޮނުވާފައެވެ. އޭގެ ތެރޭގައި ޑެންޓަލް ލެބަށް ބޭނުންވާ ޑިޖިޓަލް އެކްސްރޭ އާއި ކަށީގެ ފަރުވާ އާއި ލޮލުގެ ފަރުވާ އަށް ބޭނުންވާ އިތުރު ވަސީލަތްތަކާއި ލެޕެރޮސްކޮޕީ ސެޓު އަދި ކުޑަކުދިންނަށް ހާއްސަ ވެންޓިލޭޓަރު ހިމެނެ އެވެ. މީގެ ކުރިން ވެސް އެ ހޮސްޕިޓަލަށް ބޭނުންވާ މުހިއްމު ވަސީލަތްތައް ގެންގޮސްފައިވެއެވެ.\nރާއްޖޭގެ ފަސް ސަރަހައްދެއްގައި ޓާޝަރީ ފެންވަރުގެ ހޮސްޕިޓަލު ހެދުމަކީ މި ސަރުކާރުގެ ވައުދެކެވެ. އެ ވައުދުގެ ތެރެއިން، އެކި ސަރަހައްދުގައި ހުރި ރީޖަނަލް ހޮސްޕިޓަލުތައް އަންނަނީ ތަރައްގީ ކުރަމުންނެވެ.\nPrevious ސަފާރީ މައްސަލާގައި ފުލުހުން އަމަލުކުރި ގޮތް ބަލަން ފަށައިފި\nNext މައިމޫނާގެ ހިދުމަތާއި މަސައްކަތަކަށް ޝުކުރު ހައްގު: ނަޝީދު


MMPRC ge bodu khiyaanaathaai gulhigen BML in forensic audit eh hadhanee - AO News\nއެމްއެމްޕީއާރުސީގެ ބޮޑު ޚިޔާނާތާއި ގުޅިގެން ބީއެމްއެލް އިން ފޮރެންސިކް އޮޑިޓެއް ހަދަނީ\nމޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ)ގެ ބޮޑު ޚިޔާނާތާއި ގުޅިގެން ފޮރެންސިކް އޮޑިޓެއް ހެދުމަށް ރާއްޖޭގެ ޤައުމީ ބޭންކް، ބޭންކް އޮފް މޯލްޑިވްސް (ބީއެމްއެލް) އިން ނިންމައިފި އެވެ.\nބީއެމްއެލް އިން މިއަދު ނެރުނު ބަޔާނެއްގައި ބުނެފައި ވަނީ ޤަވާއިދާ ޚިލާފަށް ހިންގާފައިވާ އެއްވެސް ފައިސާ ޓްރާންސެކްޝަނަކަށް އެ ބޭންކުން ތާއީދެއް ނުކުރާނެ ކަމަށާއި، މިހާތަނަށް ކުރި އެއްވެސް އޮޑިޓަކުން އެމްއެމްޕީއާރުސީގެ މައްސަލައިގައި ބޭންކްގެ އިހުމާލެއް ވާކަމަށް އެނގިފައި ނުވާ ކަމަށެވެ.\nއެހެންނަމަވެސް އެމްއެމްޕީއާރުސީގެ މައްސަލައިގެ ތަޙުޤީޤު ކުރިއަށްދާތީ، އެ މައްސަލައާއި ގުޅުންހުރި ޓްރާންސެކްޝަންތަކުގެ ތަފްސީލީ ތަޙުޤީޤެއް، މިނިވަން ބޭރު މުއައްސަސާއަކުން ކުރުވުމަކީ ބޭންކާއި ޤައުމަށްވެސް އޮތް އެންމެ ރަނގަޅު ގޮތް ކަމުގައި އެ ކުންފުނީގެ ބޯޑުން ދެކޭ ކަމަށްވެސް ބަޔާނުގައި ބުނެފައި ވެއެވެ.\nބީއެމްއެލް އިން ބުނީ އެމްއެމްޕީއާރުސީގެ މައްސަލައިގެ ފޮރެންސިކް އޮޑިޓެއް ކުރުމަށް މާލީ ޚިދުމަތްތައް ދިނުމުގައި 150 އަށްވުރެ ގިނަ އަހަރުވެފައިވާ ބައިނަލްއަޤްވާމީ ކޮންސަލްޓެންސީ ފާމެއް ކަމުގައިވާ ޑެލޯއިޓް ސިންގަޕޫރު އާއި ހަވާލުކޮށްފައިވާ ކަމަށެވެ.\nމި މަސައްކަތުގެ ދަށުން ޑެލޯއިޓް އިން އެމްއެމްޕީއާރުސީ އަދި އެސްއޯއެފް ޕްރައިވެޓް ލިމިޓެޑް އާއެކު ހިންގާފައިވާ ހުރިހާ ބޭންކް ޓްރާންސެކްޝަންތައް ރިވިއުކޮށް، ހުރިހާ ޓްރާންސެކްޝަނެއްގެ ފުރިހަމަ ތަހުލީލެއް ކުރުމަށް ވަނީ ހަމަޖެހިފަ އެވެ. އެގޮތުން އެންޑޯސްކޮށްފައި ހުރި ޗެކުތަކުގެ އިތުރުން އޭރު ޢަމަލުކުރަމުން އައި ބޭންކްގެ ރިޕޯޓިންގ އަދި ކޮންޓްރޯލް ޕްރޮސީޖާތައްވެސް ބެލޭނެ އެވެ.\nމީގެ އިތުރުން ބޭންކުން މިހާރު ޢަމަލުކުރަމުން އަންނަ އުސޫލްތަކާއި ޤަވާއިދުތަކާއި، ރިސްކް މެނޭޖްކުރުމުގައި ގެންގުޅޭ އުސޫލްތަކުގެ އިތުރުން ބޭންކުން ޢަމަލުކުރަމުންދަނީ ބައިނަލްއަޤްވާމީ މިންގަނޑުތަކާއި އެއްގޮތަށްތޯވެސް މި އޮޑިޓްގެ ތެރެއިން ބަލާނެ އެވެ.\nބީއެމްއެލް އިން ބުނީ މިއީ އެ ބޭންކަކީ ތެދުވެރިކަމާއި އިޚްލާޞްތެރިކަމާއެކު މަސައްކަތްކުރާ، އިތުބާރުހިފޭ މުއައްސަސާއަކަށް ހެދުމަށް އެ ކުންފުންޏަށް އަލަށް އައްޔަން ކުރެވުނު ބޯޑާއި ސީއީއޯ ކުރަމުން އަންނަ މަސައްކަތުގެ ތެރެއިން ކުރާ ކަމެއް ކަމަށެވެ.\nއެމްއެމްޕީއާރުސީގެ ޚިޔާނާތަކީ މިހާތަނަށް ރާއްޖޭގެ ތާރީޚުގައިވެސް ހިންގާފައިވާ އެންމެ ބޮޑު ޚިޔާނާތުގެ މައްސަލައެވެ. މި މައްސަލައިގައި ކުރީގެ ނައިބު ރައީސް އަހްމަދު އަދީބުގެ އިތުރުން އެމްއެމްޕީއާރުސީގެ ކުރީގެ މެނޭޖިންގ ޑިރެކްޓަރ އަބްދުﷲ ޒިޔަތުގެ މައްޗަށް ދައުވާ އުފުލާފައިވާއިރު، އެ ޚިޔާނާތުގައި ބީއެމްއެލްގެ ބައެއް މުވައްޒަފުންވެސް ބައިވެރިވެފައިވާ ކަމަށް ވަނީ ތުހުމަތު ކުރެވިފައެވެ.\nބީއެމްއެލްބޭންކް އޮފް މޯލްޑިވްސްއެމްއެމްޕީއާރުސީއެސްއޯއެފް ޕްރައިވެޓް ލިމިޓެޑް


BREAKING: Maradhoo Fihaaraeh Falhaalai Gina Adhadhegge Faisaa Vagah Nagaifi - Vaguthu\nކޮވިޑް ކޮންޓްރޯލް ކުރުން އަދިވެސް ބުރަ! - 1 ގަޑިއިރު ކުރިން\nމަރަދޫ ފިހާރައެއް ފަޅާލައި ގިނަ އަދަދެއްގެ ފައިސާ ވަގަށް ނަގައިފި\n5 މަސް ކުރިން ( ޖެނުއަރީ 2, 2021 )\nމަރަދޫ - ވަގުތު އިމޭޖެސް: އިބްރާހިމް ޝާބިލް\nއައްޑޫ ސިޓީ މަރަދޫގައި ހުންނަ ރޫޓް ފިހާރަ ފަޅާލައި، ގިނަ އަދަދެއްގެ ފައިސާ އާއި ސިގިރެޓް ވަގަށް ނަގައިފިއެވެ.\nފުލުހުންގެ މީޑިއާ އޮފިޝަލް ވިދާޅުވީ، އެ ފިހާރަ ފަޅާލައި ގިނަ އަދަދެއްގެ ފައިސާ އާއި ތަކެތި ވަގަށް ނަގާފައިވާ ކަމަށް ރޭ ފަތިހު ފުލުހުންނަށް ހުށަހަޅާފައިވާ ކަމަށެވެ.\nއަދި މި މައްސަލަ ފުލުހުން ތަހުގީގު ކުރަމުންދާ ކަމަށް އޮފިޝަލް ވިދާޅުވިއެވެ.\n"ވަގުތު" އާއި ވާހަކަ ދައްކަވަމުން މަރަދޫ މީހަކު ބުނީ، އެމީހުން އެ ފިހާރައަށް ވަދެފައިވަނީ ޓިނު ނައްޓައިގެން ކަމަށާއި، ވަނުމުގެ ކުރިން އެތަނުގައި ހުރި އެލާމްތަކުގެ ނަރުތައް ކަނޑާފައިވާ ކަމަށެވެ.\nއަދި އެމީހުން ފައިސާ އާއި ސިނގިރޭޓު ހިފައިން ދިޔަ މަގުތަކުގައި ކޮންމެވެސް ވަރަކަށް ފައިސާ ހުރި ކަމަށްވެސް އެމީހާ ވަނީ ބުނެފައެވެ.\nމަރަދޫ ރޫޓް ފިހާރައިން ވައްކަން ކޮށްފައިވާއިރު، ދާދި ފަހުން މާލޭގައި ހުންނަ ރޫޓް ފިހާރައިގެ ފައިސާތަކެއް ފޭރިގަންނަ މަސައްކަތް ކޮށްފައި ވެއެވެ. އޮކްޓޯބަރު މަހުގެ 28 ވަނަ ދުވަހު ބޭންކް އޮފް ސިލޯން (ބީއޯސީ)އަށް ޖަމާ ކުރަންގެންދިޔަ، އެ ފިހާރައިގެ 4.2 މިލިއަން ރުފިޔާ ފޭރެން މަސައްކަތް ކުރި މައްސަލާގައި ހަތް މީހަކު ހައްޔަރު ކުރިއެވެ.\nއަދި އެ މައްސަލާގައި ފަސްމީހަކަށް ދައުވާވެސް ކޮށްފައި ވެއެވެ.\nއެ މީހުން ފައިސާތައް ފޭރެން އުޅޭ މަންޒަރު ފެންނަ ވީޑިއޯއެއް ވަނީ އާއްމުވެފައެވެ.\nކުޑަކުދިންގެ ބަގީޗާ އިން ދޫންޏެއް ވަގަށް ނެގި މީހަކު ހޯދަން ފަށައިފި\nއައްޑޫން އިތުރު 20 މީހަކު ކޮވިޑަށް ފައްސިވެއްޖެ\nޖެނުއަރީ 2, 2021 19:14\nތީ މަކަުރިންވެސް ބުނިވާހަކަ ސިނގަރެޓް އަގުބޮޑު ކުރުމުގެ ނަތީޖާ ތިފެންނަނީ. ސަރުކާރު ހިންގަންވެގެން އާނމު ނިކަމެތި ރައްޔިތުމީހާފެލާލަނީ. ކަލޭމެންނަށް ކެރެންޏާ ސިނގަރެޓް އެތެރެ ކުރުން މަނާކުރީމަ ނިމުނީއެއްނޫން.\nޖެނުއަރީ 2, 2021 19:20\nމަގޭ މުސްކުޅި މަންމަޔާއި ބައްޕަ ފެލާލައިގެން އަހަރުން ގޭގަ އުޅޭ 2ޕާޓޭން ސިގިރެޓި ބޮނީ. އަގުބޮޑު ކުރަމުން ކުރަމުން ގޮސް އިންތިހާޔަށް އަގުބޮޑު. މިފަހަރު ތިލަފަތަށް ވޯޓް ދޭނީ ޝަރުތެއްގެ މަތިން. އެއީ ސިގިރެޓް އަގު ހެޔޮކުރުން ނޫނީ ސިގިރެޓް އެތެރެ ނުކޮށް ހުއްޓުވުން.